Mestské zastupiteľstvo v Košiciach

Zápisnica
z X. zasadnutia Mestského zastupiteľstva v Košiciach,
zo dňa 14. marca 2016

Prítomní: podľa prezenčných listín

Zasadnutie Mestského zastupiteľstva v Košiciach otvoril a viedol primátor mesta Košice MUDr. Richard Raši, PhD., MPH vo veľkej zasadačke Magistrátu mesta Košice.

Úvod zasadnutia

p. Raši, primátor mesta - Dobré ráno prajem, vážené dámy poslankyne, ctení páni poslanci, poprosím, aby ste sa prezentovali, aby sme mohli začať rokovanie mestského zastupiteľstva. Dobré ráno prajem. Ctené dámy poslankyne, vážení páni poslanci otváram X. zasadnutie mestského zastupiteľstva, na ktorom vás všetkých vítam. V úvode chcem ospravedlniť zo zasadnutia pánov poslancov Emila Petrvalského, Juraja Briškára, a pána poslanca Gibódu. Zároveň mi dovoľte, aby som privítal bývalého prezidenta Slovenskej republiky a primátora mesta Košice pána Rudolfa Schustera. Konštatujem, že je prezentovaných 28 poslancov, sme teda uznášania schopní. Poprosím ešte ctených poslancov, ktorí majú zasunuté karty, aby sa prezentovali. 

K programu zasadnutia

p. Raši, primátor mesta - Ctené dámy poslankyne, vážení páni poslanci pokračujeme v rokovaní programu zasadnutia, ktorý ste dostali v pozvánke. Program rokovania dopĺňam o bod v poradí 25/1. Chcem vám podať ústnu informáciu o stave v bode Zámena pozemkov v katastrálnom území Nové Ťahanovce medzi mestom Košice a Rímsko-katolíckou cirkvou, farnosťou Košice - Sídlisko Ťahanovce. Tento bod máme prerušený. Vrátime sa k jeho rokovaniu na ďalšom rokovaní mestského zastupiteľstva, ale ešte predtým by som vás chcel počas tohto zastupiteľstva informovať, v akom štádiu sa nachádza tento bod. Takže ako bod 25/1 by som vám podal ústnu informáciu, aby sme sa vedeli na júnovom zastupiteľstve rozhodnúť. Teraz poprosím o vaše pripomienky, resp. doplňujúce návrhy. Pani námestníčka, nech sa páči.

p. Lenártová, námestníčka primátora - Dobrý deň prajem. Vážený pán primátor, ctené zastupiteľstvo, keďže tu nie je momentálne predseda komisie školstva športu a mládeže pán poslanec Sidor, tak si dovolím v jeho mene doplniť program mestského zastupiteľstva o bod číslo 13/1 Koncepcia rozvoja športu v meste Košice, prerozdelenie dotácií v roku 2016. Mali ste to zverejnené ako materiál v piatok. Ďakujem pekne.

p. Raši, primátor mesta - Ďakujem pekne. Pán poslanec Betuš.

p. Betuš, poslanec MZ - Ďakujem za slovo. Vážený pán primátor, do bodu Rôzne by som chcel oznámiť, vám všetkým, o povinnosti poslancov predložiť oznámenie funkcií, zamestnania, činností a majetkových pomerov pre komisiu na ochranu verejného záujmu. Ďakujem.

p. Raši, primátor mesta - Ďakujem pekne. Čiže v bode Rôzne vystúpi predseda komisie pán poslanec Betuš. Ďakujem pekne. Ak nie sú žiadne ďalšie návrhy, budeme hlasovať o jednotlivých doplňujúcich návrhoch. Poprosím vás, budeme hlasovať o návrhu na doplnenie materiálu pod číslom 25/1 Informácia o stave riešenia v zámene pozemkov v katastrálnom území Nové Ťahanovce medzi mestom Košice a Rímsko-katolíckou cirkvou. Prosím hlasujte.

Hlasovanie č. 1 -	zmätočné

Hlasovanie č. 2 -	za: 32, proti: 0, zdržal sa: 1

p. Raši, primátor mesta - Teraz budeme hlasovať o druhom doplnenom bode rokovania, pod bodom 13/1 Koncepcia rozvoja športu v meste Košice - prerozdelenie dotácie na rok 2016. Prosím hlasujte.

Hlasovanie č. 3 -	za: 32, proti: 0, zdržal sa: 1

p. Raši, primátor mesta - Konštatujem, že tento doplňujúci návrh sme schválili. 
A teraz budeme hlasovať o programe ako o celku, aj s jeho úpravami, teda s dvomi schválenými doplňujúcimi materiálmi. Prosím hlasujte.

Hlasovanie č. 4 -	za: 33, proti: 0, zdržali sa: 0

p. Raši, primátor mesta - Oznamujem teda, že dnes sa budeme riadiť týmto schváleným programom rokovania. 
- - -

Overovatelia zápisnice: 	MVDr. Anna Jenčová a Ing. Stanislav Kočiš 
- - -

Návrhová komisia

p. Raši, primátor mesta - Teraz poprosím predsedov poslaneckých klubov, aby navrhli svojich zástupcov do návrhovej komisie. Pán poslanec Jakubov, nech sa páči.

p. Jakubov, poslanec MZ - Vážený pán primátor, vážené panie poslankyne, vážení páni poslanci, za klub SMER - Sociálna demokracia navrhujem do návrhovej komisie týchto poslancov: pán poslanec Andrejčák, Kaifer a Sitkár.

p. Raši, primátor mesta - Ďakujem pekne. Pán poslanec Špak.

p. Špak, poslanec MZ - Vážený pán primátor, panie poslankyne, páni poslanci, do návrhovej komisie za Pravý poslanecký klub navrhujem pána poslanca Jutku.

p. Raši, primátor mesta - Ďakujem pekne. Ak nemá nikto iný návrh, dávam hlasovať o tom, aby sa členmi návrhovej komisie pre dnešné rokovanie mestského zastupiteľstva stali páni poslanci Andrejčák, Kaifer, Sitkár a pán poslanec Jutka. Prosím hlasujme.

Hlasovanie č. 5 -	za: 33, proti: 0, zdržali sa: 0

p. Raši, primátor mesta - Oznamujem teda, že návrhová komisia bude pracovať v schválenom zložení. Zároveň žiadam členov návrhovej komisie, aby zaujali svoje miesta vo vyhradenom dvanástom rade. Ostatným poslancom mestského zastupiteľstva oznamujem, aby svoje návrhy k jednotlivým bodom programu rokovania predkladali písomne tejto návrhovej komisii po ústnej informácii.
- - -

Bod č. 1
Správa o činnosti Útvaru hlavného kontrolóra

p. Raši, primátor mesta - Prejdeme k prvému bodu programu rokovania dnešného zastupiteľstva. Poprosím pána inžiniera Galla, hlavného kontrolóra mesta, aby uviedol správu o činnosti Útvaru hlavného kontrolóra.

p. Gallo, hlavný kontrolór mesta - Vážené dámy, vážení páni, vážení páni poslanci, vážený pán primátor. Materiál, ktorý dnes predkladám do mestského zastupiteľstva je Správa o činnosti za rok 2015. Správa o činnosti od posledného VIII. zasadnutia mestského zastupiteľstva a Správy o výsledkoch kontrol v jednotlivých kontrolovaných subjektoch. Minulý rok Útvar hlavného kontrolóra vykonal celkom 21 kontrol. Tieto kontroly boli zamerané predovšetkým na komplexné hospodárenie jednotlivých mestských podnikov a organizácii. Zvlášť boli kontrolované ešte subjekty základné školy a školské jedálne. Časť kontrol minulý rok bola zameraná a to smerom výberovým, tzn. na tematické kontroly. Okrem toho Útvar hlavného kontrolóra sa zaoberal piatimi vašimi podnetmi, a tiež sa zaoberal dvadsiatimi dvoma podnetmi, ktoré obdržal zo strany externého prostredia, tzn. od právnických osôb a predovšetkým od fyzických osôb. Pri svojich kontrolách Útvar hlavného kontrolóra predovšetkým zistil nedostatky, ktoré sa týkali vedenia účtovníctva v zmysle zákona 431/2002 Zb. zákonov, nedostatky v oblasti dodržiavania zákona o finančnej kontrole. Ide predovšetkým o nedostatky, ktoré vyplývajú z nedodržiavania pravidla štyroch očí, tzn. z nezabezpečovania predbežnej finančnej kontroly. Pre vašu informáciu, tieto nedostatky sa objavujú aj v tomto roku s tým, že už platí nový zákon o finančnej kontrole a audite. Okrem toho sme zistili nedostatky v oblasti vykonávania inventarizácie v oblasti správy majetku, nedodržiavania zásad prenajímania školského majetku, predovšetkým, kde mnohokrát sú zamieňané pojmy krátkodobý prenájom s pojmami výpožičiek, resp. s pojmami dlhodobého prenájmu. Ďalšie nedostatky, ktoré Útvar hlavného kontrolóra zisťoval v uplynulom období, v minulom roku, boli nedostatky pri tvorbe použitia, vyúčtovaní, sociálneho fondu. A ďalšie, bola to otázka transparentného a prehľadného zverejňovania údajov týkajúcich sa verejného obstarávania, tzn. nedodržiavanie zákona o verejnom obstarávaní a nedodržiavanie zákona o slobodnom prístupe k informáciám, kedy väčšina kontrolovaných subjektov nezverejňovala informáciu o súhrnnej informácii o zákazkách nad 1.000 eur, resp. nezverejňovali informácie týkajúce sa uzatváraných zmlúv, objednávok alebo faktúr. Je možné skonštatovať, v priebehu prvého štvrťroka, keď sme nabehli na Plán kontrol pre 1. štvrťrok 2016, ktorý bol schválený predchádzajúcim decembrovým zastupiteľstvom, že máme sklz vo vykonávaní predovšetkým komplexných kontrol, kedy nie je dodržiavaní interval 4 roky, pri vykonávaní periodických kontrol v jednotlivých kontrolovaných subjektoch. To je úloha na tento rok a do ďalších rokov, aby tento sklz sme vyrovnali a následne, aby sme nabehli na priebežný systém. Čo sa týka prebiehajúcich kontrol, tento rok pracujeme plynule podľa plánu kontrol. Tzn. vykonávame momentálne kontroly v Knižnici pre mládež mesta Košice, vykonali sme kontrolu na Základnej škole Abovská 36, vykonali sme kontrolu dodržiavania Všeobecne záväzného nariadenia číslo 76 o poskytovaní dotácií a okrem toho vykonali sme ešte kontrolu v Stredisku sociálnej pomoci na Garbiarskej. V rámci bežnej činnosti hlavný kontrolór sa zúčastňuje zasadnutí mestskej rady, v zmysle možnosti, ktoré mu poskytuje zákon o obecnom zriadení 18f paragraf zúčastňuje sa tiež niektorých zasadnutí mestských komisií.  Ďakujem za pozornosť.

p. Raši, primátor mesta - Ďakujem pekne pán hlavný kontrolór. Otváram rozpravu k tomuto bodu. Nech sa páči, pán poslanec Polaček.

p. Polaček, poslanec MZ - Dobré ráno prajem všetkým. Pán kontrolór, som veľmi sklamaný z kontroly, ktorá sa týkala Košických kultúrnych centier, teda K 13-ky. V roku 2014 som s pánom Gibódom podal podnet. Trvalo 2 roky, aby na podnet, ktorý bol takto spracovaný, ste zareagovali menším priestorom, ako je pol strany A4 a sa snažili vysporiadať s týmto podnetom. Veľmi ma mrzí a považujem to za obrovský amaterizmus a na to, že je to vaša prvá správa, keď to takto pôjde, tak naozaj ja ich odmietam čítať. Absolútne ste sa nevysporiadali s našimi podnetmi! Nevysporiadali ste sa s tým, čo sme sa pokúsili zdokumentovať. Dali sme vám dôkazy, dali sme vám doklady, ja naozaj ľutujem, že som v roku 2014 nešiel na prokuratúru, ale som sa rozhodol dať dôveru Úradu hlavného kontrolóra. Zároveň v tejto správe, na tej pol strane, máte chyby, sčítacie chyby. Neviem, či neviete rátať alebo či úmyselne sa snažíte nám dávať nezmyselné čísla. Nebudem konkrétny, pretože si myslím, že to nemá absolútne zmysel. Som sklamaný a považujem to za vrchol amaterizmu. Ďakujem.

p. Raši, primátor mesta - Ďakujem pekne. Uzatváram rozpravu k tomuto bodu. Poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach berie na vedomie po 1.) Správu o kontrolnej činnosti hlavného kontrolóra mesta Košice za rok 2015, po 2.) Správu o činnosti výsledkov kontrol od VIII. zasadnutia Mestského zastupiteľstva v Košiciach. Správa obsahuje výsledky z kontrol K13 - Košické kultúrne centrá; Základná škola Janigova 2, Košice; Školská jedáleň Kežmarská 28, Košice; Magistrát mesta Košice a Základnú škola Abovská 36, Košice.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 6 -	za: 28, proti: 5, zdržali sa: 4

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 2
Správa povereného zastupovaním náčelníka Mestskej polície Košice o činnosti MsP Košice od 01.07.2015 do 31.12.2015

p. Raši, primátor mesta - Prejdeme k druhému bodu rokovania. Poprosím pána Palčíka, povereného zastupovaním náčelníka Mestskej polície, aby uviedol Správu o činnosti Mestskej polície Košice od 1. 7. 2015 do 31. 12. 2015. Nech sa páči, pán náčelník.

p. Palčík, náčelník MsP - Ďakujem pekne. Vážené poslankyne, vážení poslanci, vážené vedenie mesta. V rámci bodu 2 vám predkladám správu o činnosti Mestskej polície za 2. polrok 2015. Dovoľte mi, aby som podrobnejší zhrnul niektoré ukazovatele z činnosti mestskej polície. Takže, na desiatich staniciach mestskej polície slúžilo spolu 222 policajtov. Okrem týchto staníc má stanica Stred vysunuté pracovisko na Tatranskej ulici. K počtu 222 policajtov treba prirátať 10 operačných príslušníkov a šiesti sú  vedenie mestskej polície. Rozdelenie mestskej polície je v takomto počte: stanica Stred má 67 policajtov, Západ 23, Východ 16, Jazero 18, Šaca 14, KVP 16, Juh 28, Ťahanovce 15, Luník IX 8, Sever 17. Priemerne za 1 deň zistíme 130 priestupkov. Z toho riešime pokutou priemerne pokutou 60 priestupkov na sumu 1.350 eur, napomenutím je 55 priestupkov a ostatné sú objasňované, tzn. sa spracováva priestupkový spis. Čo sa týka čísiel, niektorých, vyriešené priestupky za hodnotené obdobie sme mali spolu 20. Sme riešili spolu 23 805 priestupkov, z toho v doprave bolo 14 562 to je 61,02 %. Ostatné boli porušenie všeobecne záväzných nariadení. Tam to bolo 6 129, čo je 25,7 %. A iné priestupky boli spolu dokopy 3 114 to je 13,1 % priestupku. Počet pokút sme spolu uložili 11 090 blokových pokút, aj z nezaplatenými blokovými pokutami. Nezaplatených na mieste bolo to na sumu 176.726 eur. Na mestskú políciu bolo spolu podaných za druhý polrok 29 sťažností, z toho 2 sťažnosti boli vyhodnotené ako opodstatnené. Čo sa týka kamier, čo by som ešte tak vyzdvihol, máme spolu 94 kamier. Dargovských hrdinov má 3 kamery, Juh 9, Košická Nová Ves 5, Jazero 19, Staré Mesto 30, Šaca 5, Západ 10, KVP 2, Pereš 4 kamery, Sídlisko Ťahanovce 2 kamery a Sever 5 kamier. To asi je všetko. Ďakujem.

p. Raši, primátor mesta - Ďakujem pekne pán náčelník. Otváram rozpravu k tomuto bodu. Pán starosta, nech sa páči.

p. Gaj, poslanec MZ - Príjemný dobrý deň, vážený pán primátor, vážený poslanecký zbor. Ja by som sa chcel spýtať pána náčelníka, ako by sme mohli riešiť praktickejšie a spravodlivejšie parkovanie na tzv. zeleni s jedným kolesom v Mestskej časti Sever? Ale nielen na Severe. Vidím to aj v Starom meste. Autá parkujú na tzv. zeleni, áno, zeleň podľa pasportu to je. Ale je to hlina, jama, zlý priestor. Či by sa nemohlo pouvažovať s takýmto riešením, ak by sa niekde prijalo inde,  že pol metra od chodníka dalo vyčleniť na zatrávňovacie panely, ktoré by nie tou tortúrou schvaľovania sa mohli tam dať, a vyriešilo veľmi veľa parkovacích miest a problémov s papučami. Nie je  mysliteľné, že na takejto ulici prídu ráno občania, je tam 5, 6 papúč. Ďakujem pekne.

p. Raši, primátor mesta - Ďakujem pekne. Poprosím pána náčelníka, aby si spísal otázky. Potom zodpovie naraz. Pán starosta Betuš, nech sa páči.

p. Betuš, poslanec MZ - Ďakujem za slovo, vážený pán primátor, dámy a pani. Po dlhom hľadaní a problémoch, ktoré sme mali na posudzovaní rôznych možnosti, ktoré sme mali v Mestskej časti Košice - Sídlisko Ťahanovce, som veľmi rád, že je už zriadený kamerový bezpečnostný systém v Mestskej časti Košice - Sídlisko Ťahanovce. Pozreli sme sa aj tu, v riadiacom centre, ako to vyzerá, aká je kvalita toho zariadenia. Môžem uviesť, že sme veľmi spokojní s tým, aká je dohľadnosť a celý ten systém ako sníma tie najkritickejšie a najzložitejšie územia našej mestskej časti. Chcem oceniť prístup a odbornosť pracovníkov mestskej polície, ktorí s nami vykonávali všetky organizačné činnosti a očakávam, že sa nám podarí dokončiť celý tento systém v území mestskej časti. Ďakujem ešte raz za pomoc a spoluprácu.

p. Raši, primátor mesta - Ďakujem pekne pán starosta. Pán poslanec Špak, nech sa páči.

p. Špak, poslanec MZ - Ďakujem za slovo. Ja by som sa chcel opýtať, či by bolo možné mi pozrieť nejakú štatistiku, úplne jednoduchú za posledný rok a za ostatný polrok na Sídlisku Ťahanovce - počet založených lístkov za nesprávne parkovanie od našich kolegov. Dalo by sa to? Ďakujem.

p. Raši, primátor mesta - Ďakujem pekne. Poprosím pán náčelník, keby ste zodpovedali na otázku ohľadom parkovania na zeleni, pán starosta Gaj, a potom na otázku pána poslanca Špaka, resp. keď je to možné, aby ste mu ju toto číslo poskytli.

p. Palčík, náčelník MsP - Čo sa týka parkovania na zeleni, tak VZN jasne hovorí, že sa nemôže parkovať na zeleni. My nemôžeme v tej veci, je to na posúdenie stále toho policajta, hej, že keď príde a zistí takýto priestupok a posudzuje podľa toho, jak je tá zeleň, by som povedal vydretá, jak je zachovalá, atď., jak sa tam parkuje. Ale fakt, je to na posúdenie policajta, jak to zrýpu. Nie je na to jednotný kľúč, hej, že každý dostane, takú pokutu alebo inú, alebo väčšiu alebo nižšiu pokutu. Fakt, je to na posúdení. A to by sme len privítali, ak by sa nejakým právnym aktom zmenilo, že by sa mohlo parkovať napr. jedným kolesom, a že by sa tam dali zatrávňovače. Lebo ozaj, by to vyriešilo problém parkovania v mnohých miestach. Ale to je na vás poslancoch, ako by ste to riešili. Čo sa týka pána poslanca Betuša, tak ďakujem za pochvalu. A čo sa týka pána poslanca Špaka, nie je problém mu urobiť takúto štatistiku. Ale to musím vytiahnuť zo štatistiky a poslať potom písomne. To môžem dať.

p. Raši, primátor mesta - Poprosím poslať pánovi poslancovi Špakovi. A čo sa týka pána starostu Gaja, poprosím ťa, pán starosta, pošli návrh, že kde by to mohlo byť. Dobre? Aby sme sa na to pozreli. Ďakujem pekne. Uzatváram rozpravu k tomuto bodu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach berie na vedomie Správu povereného zastupovaním náčelníka Mestskej polície Košice o činnosti Mestskej polície Košice od 1. 7. 2015 do 31. 12. 2015.“ Ďakujem.

p. Raši, primátor mesta - Ďakujem prosím hlasujte.

Hlasovanie č. 7 -	za: 37, proti: 0, zdržal sa: 1

p. Raši, primátor mesta - Konštatujem, že uznesie sme schválili. Ďakujem pekne.
- - -

Bod č. 3
Informácia o plnení úloh vyplývajúcich z uznesení MZ od VI. rokovania MZ dňa 21.09.2015

p. Raši, primátor mesta - Prejdeme k bodu číslo 3. Je to Informácia o plnení úloh vyplývajúcich z uznesení mestského zastupiteľstva od VI. rokovania mestského zastupiteľstva dňa 21. 9. 2015. Otváram k tomuto bodu rozpravu. Uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach berie na vedomie Informáciu o plnení úloh vyplývajúcich z uznesení mestského zastupiteľstva od VI. rokovania mestského zastupiteľstva dňa 21. 9. 2015.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 8 -	za: 38, proti: 0, zdržali sa: 0

p. Raši, primátor mesta - Konštatujem, že uznesie sme schválili. Ďakujem.
- - -

Bod č. 4
Správa o odpovediach na interpelácie a dopyty poslancov mestského zastupiteľstva, ktoré boli prednesené na VIII. zasadnutí MZ v Košiciach dňa 14.12.2015

p. Raši, primátor mesta - Prejdeme k bodu číslo 4. Je to Správa o odpovediach na interpelácie a dopyty poslancov mestského zastupiteľstva, ktoré boli prednesené na VIII. zasadnutí Mestského zastupiteľstva v Košiciach dňa 14. 12. 2015 a otváram k tomuto bodu rozpravu. Pán poslanec Ihnát, po ňom pán poslanec Polaček.

p. Ihnát, poslanec MZ - Áno, ďakujem za slovo, pán primátor. Som dával interpelácie, interpelácia bola aj na komunikáciu Rozvojová pri daňovom úrade, robil sa NEOMAT, niečo sa opravilo, zalepilo sa betónom, ale jednoducho nie je to tak schodné, alebo tak ku užívaniu, ako by to malo byť. Ja viem, že sú tam aj majetkové problémy a jednoducho môže sa stať aj to, že ten vlastník to zavrie a hotovo a jednoducho bude problém. Ale skúsme vyjednávať ďalej. Ďalšia vec, oprava cesty pri poliklinike Terasa. Riešil som, mám tu prísľub, že v roku 2016 sa s tým niečo začne robiť a naozaj, aj tie vyjednávania s tou poliklinikou a celkove s cirkvou, myslím, že tam to je v prenájme cirkvi, čo som zisťoval. Ďalej nepáči sa mi vôbec, absolútne, pristúp, čo sa týka mojej interpelácie ku prameňu Gajdovka. Čiže Anička ku Gajdovke, rozbitá cesta, kde vlastne tisíce ľudí, fakt, návštevníkov Košíc a okolia prichádza ku Gajdovke a smerom na Aničku a strašne to vyzerá. Áno, majetkové pomery sú také, aké sú. Ale mám tú odpoveď, právny poriadok nepozná inštitút, na základe ktorého opustený majetok pripadá do vlastníctva obci. Opustený majetok podľa § 135 občianskeho zákonníka pripadá do vlastníctva štátu. Pýtam sa, kto je štát? A je to napísané Okresný úrad, pre CD, TK a Komenského 52 napríklad. Ja, pán primátor, fakt nechcem ako poukazovať na vás, ale ste poslancom Národnej rady Slovenskej republiky, ste znovuzvolený, Otto Brixi bol poslancom Národnej rady, máme tú ďalšieho poslanca Národnej rady, poprosil by som vás, aby v tejto veci buď bola prijatá legislatíva a to sa dá prijať, ako, táto legislatíva alebo sa to riešilo. Viem, že sa to riešilo. Zase nemôžem povedať, na okresnom úrade nejaké sedenie bolo a nejaké riešenia boli, no ale zatiaľ s výsledkom nulovým. Poprosil by som vás, naozaj, aby sa mi nevypisovalo, že štát! Kto je štát? Pýtam sa. No poslanci Národnej rady Slovenskej republiky, tiež tak isto zákonodarci, poprosím vás veľmi pekne, riešiť. Ďalšia, chcem sa poďakovať, nielen kritizovať, naozaj poďakovať za stánok na SNP 88. Ten je preč. Ten je odvezený. Takže ďakujem veľmi pekne za neho. Ďalej som sa pýtal na Sad mládeže. Pokiaľ ja viem, tak sme sa bavili aj na miestnom zastupiteľstve Sídliska Ťahanovce, že v Sade mládeže by práve na tomto území mohlo byť záchytné parkovisko. No mám tú odpoveď, vlastne, že ako uvažuje mesto, atď. Trošku to nekorešponduje s tým, čo by malo nasledovať. Ďalej som sa pýtal na oblasť Majetkár a platenie za odpad. Áno, je tu napísané, že koľkí sú v exekúciách, koľkí majú v Čani, v Seni a neviem kde majú ako trvalé pobyty, ale skôr som poukazoval na to, že sám som sa podujal pred dvoma rokmi, pán primátor, a vy to dobre viete, že 30 eur každá z týchto rodín platila fyzicky reálne. Čiže o to mi išlo, práve, ako platia títo ľudia, ako, reálne. Nie, že exekúcie. To je nevymožiteľné. V súčasnosti je to nevymožiteľné. To vieme, z právneho hľadiska. Títo ľudia nemajú na to, jednoducho, aby tie exekúcie zaplatili (pozn.: zvukový signál).... čiže druhýkrát sa mám prihlásiť, pán primátor? Čiže mám dvakrát, myslím podľa rokovacieho poriadku.? 

p. Raši, primátor mesta - Už vás necháme, zarátame.

p. Ihnát, poslanec MZ - Ďakujem pekne. Ďalej je tu tá rómska koncepcia. Áno, čítal som z tej rómskej koncepcie, pani viceprimátorka, ďakujem. Čiže vlastne, že vznikla rómska koncepcia a že konečne sme to dotiahli do nejakého stavu, kde už vidíme, že vlastne tá ETP firma a ďalšia... Áno, toto je riešenie! Tie domčeky a ďalšie náležitosti. A chcem skočiť ešte aj do Maďarska, do Tornonadaška, kde je euroobec. A zistíme tiež určité podmienky, ktoré sú z eurofondov, či je možnosť alebo nie je možnosť. A dám správu potom. Čiže to je ďalšia vec. Chcem pomôcť mestu. Ďalšia vec je to Mašličkovo. V Mašličkove, vieme čo sa tam deje, áno, čiže tá koncepcia a plus tá výstavba tých malometrážnych domčekov, tých 16, ktoré sme čítali, aj mohla byť. Čiže chcem poprosiť, k tomu, aby sa tieto veci pohli. A tak isto chcem poprosiť, ako tá prístupová cesta v Myslave. Tiež je tam prísľub, pri tých garážach, pán primátor, to ste vedel o tom, že tá voda tam steká vodopádom, že sa bude s tým niečo v roku 2016 robiť. A tak isto pri Penzióne Set. Nie je to vlastne majetok mesta, ale pritlačiť toho majiteľa, vlastne, aby tam to opravil. Tam sú krátery. Krátery! Že tie autá tam nemôžu prechádzať. Set, to je na Terase pri Spoločenskom pavilóne. Toľko som chcel vlastne len ako zdôrazniť, vlastne, aby aj občania Košíc videli, že poslanec pracuje. Že aj interpeláciami pracuje a jednoducho dáva určité námety mestu a posúva veci trošku dopredu. To je všetko. Ďakujem pekne.

p. Raši, primátor mesta - Veľmi pekne ďakujem, pán poslanec a poprosím pána poslanca Polačeka. Nech sa páči.

p. Polaček, poslanec MZ - Ďakujem veľmi pekne za slovo. Vážení kolegovia, bol by som veľmi rád, keby ste mi venovali dve minúty pozornosti. Pozornému človekom totižto nemôže uniknúť, že nástroj lží a poloprávd sa v tomto meste od pána primátora používa veľmi často. Interpeloval som pod číslom 158/16 pána primátora, z dôvodu toho, že na mestskom zastupiteľstve, ktoré sa konalo 9. októbra, to je to zastupiteľstvo, ktoré sme prerušili, skôr ako sme mali a potom následne sme naň pokračovali, sa tu udiali niektoré skutočnosti. Ja som interpeloval pána primátora, aby mi dal a odovzdal nález prokuratúry, nakoľko som požadoval od prokuratúry, aby nám niektoré veci vyjasnila. Tento nález má dve roviny. Jedna rovina je, že ak si dobre pamätáte, kolegovia, pán primátor nám tvrdil, že nemusel zvolať do 14 dní rokovanie. Prokurátor sa jednoznačne vyjadril, že tak urobiť mal. A teda zákon bol porušený. Ale OK, našla sa náprava a nemá zmysel sa v tom vŕtať. Ale druhá vec je, ktorá je omnoho závažnejšia. Odcitujem vám časť z nálezu prokuratúry. Primátor porušil ustanovenie § 25 ods. 4 písm. a) zákona o obecnom zriadení zakotvujúce jedno zo základných oprávnení poslanca a to návrhové oprávnenie poslanca. Obsahom tohto práva je nielen návrh orgánom obce predkladať, ale aj právo, aby o nich bolo rozhodnuté, resp. aby boli riadne vybavené. Čo sa stalo, kolegovia. Ako poslanec mesta som požadoval procedurálnym návrhom od pána primátora, aby prerušil rokovanie a vyhlásil prestávku. Úplne jednoduchá, nie zložitá vec. Ale to, čo je zarážajúce je, že pán primátor otvoril rokovací poriadok a namiesto toho, aby prečítal paragrafové znenie, ktoré jednoznačne hovorí, že na to nárok mám, si v priamom prenose vymyslel, podškrtujem, vymyslel svoje vlastné ustanovenie. Vymyslel si ustanovenie. Citujem: „predsedajúci môže vyhlásiť prestávku a táto musí byť vyhlásená so súhlasom zastupiteľstva“. V rokovacom poriadku máme úplne inú vetu, úplne iné paragrafové znenie. Čiže pán primátor si vymyslel nové paragrafové znenie, pozerajúc sa do rokovacieho poriadku, natvrdo nás tu oklamal. A toto nie je prvýkrát, keď pán primátor prekrúca a vymýšľa si niektoré zákony. Už niekoľkokrát som ho tu načapal, ako si vymýšľa zákony. Ďakujem. To je všetko.

p. Raši, primátor mesta - Ďakujem pekne. Uzatváram rozpravu k tomuto bodu. Poprosím ctených kolegov, aby si frustráciu z volebných výsledkov nevybíjali na mestskom zastupiteľstve. Áno, omylom som nevyhlásil prestávku, ktorú nepovažujem za kľúčový moment rokovania žiadneho mestského zastupiteľstva. Poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach berie na vedomie Správu o odpovediach na interpelácie a dopyty poslancov mestského zastupiteľstva, ktoré boli prednesené na VIII. zasadnutí mestského zastupiteľstva dňa 14. 12. 2015.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 9 -	za: 35, proti: 0, zdržali sa: 3

p. Raši, primátor mesta - Konštatujem, že uznesenie sme schválili. Ďakujem pekne.
- - -
 
Bod č. 5
Návrh na udelenie Ceny mesta Košice - pre jednotlivcov a kolektívy pri príležitosti osláv Dňa mesta Košice v roku 2016

p. Raši, primátor mesta - Prejdeme k ďalšiemu bodu. Je to bod číslo 5. Je to materiál Návrh na udelenie Ceny mesta Košice pre jednotlivcov a kolektívy pri príležitosti osláv Dňa mesta Košice v roku 2016. Komisia na posudzovanie došlých návrhov na ocenenie cenou mesta Košice v roku 2016 rokovala dňa 24. 2. 2016 a navrhla ocenenie ôsmich jednotlivcov a tri kolektívy. Otváram k tomuto bodu rozpravu. Uzatváram rozpravu, nakoľko sa nikto nehlási a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach udeľuje Cenu mesta Košice v roku 2016, po a) jednotlivcom  Mgr. art. Boba Brella, in memoriam; doktor Jozef Kravec, in memoriam; doktor Ladislav Kučera, CSc.; doktor Bartolomej Magyar; profesor doktor Imrich Mareček, doktor vied; Imrich Skalina; Peter Stašák; profesor doktor Zoltán Tomori, doktor vied. Po b) kolektívnom, po 1.) kolektív Krajského dopravného inšpektorátu Krajského riaditeľstva Policajného zboru v Košiciach a kolektív Okresného dopravného inšpektorátu Okresného riaditeľstva Policajného zboru v Košiciach. Po 2.) Ústav materiálového výskumu SAV. Po 3.) kolektív I. kliniky anesteziológie a intenzívnej medicíny Lekárskej fakulty UPJŠ v Košiciach a UNLP Košice.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 10 -	za: 33, proti: 0, zdržali sa: 5

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 6
Návrh na udelenie verejného ocenenia - Čestný občan mesta Košice

p. Raši, primátor mesta - Ctené dámy poslankyne, vážení páni poslanci, pod bodom číslo 6 prejdeme k rokovaniu o materiáli Návrh na udelenie verejného ocenenia - Čestný občan mesta Košice. Jeho excelencia pán bývalý prezident Slovenskej republiky Rudolf Schuster navrhol na verejné ocenenie Čestný občan mesta Košice bývalého sovietskeho prezidenta Michaila Sergejeviča Gorbačova, ktorý patrí medzi najvýznamnejšie osobnosti 2. polovice 20. storočia. Chcem vás požiadať o všeobecný súhlas s tým, aby mohol navrhovateľ pán prezident Rudolf Schuster vystúpiť. Je všeobecný súhlas? Ak áno, poprosím pán prezident, odôvodnite prosím vás svoj návrh.

p. Schuster, prezident SR v. v. - Vážené poslankyne, vážení poslanci, vážený pán primátor. Návrh ste dostali písomne, viem, že môžu byť na to rôzne názory, prečo práve má byť pán prezident Gorbačov čestným občanom mesta Košíc. Vrátim sa do histórie. Ja som sa dostal do jeho fondu na základe toho, že som kedysi v Košiciach riešil zásobovanie pitnou vodou, keď sovietsky spisovateľ písal v tom čase bez toho, že by so mnou hovoril, získaval informácie od ľudí a od dodávateľov. A vtedy vznikol článok v sovietskych novinách, teda to boli spisovateľské noviny ako o nejakom košickom Gorbačovovi. Alojz Indra ma vtedy zavolal a držal som sluchátko hodne ďaleko od uší,  povedal, že: „Aký si ty Gorbačov?“, veď ja som žiadny rozhovor neposkytol o Gorbačovovi. Ja som robil riešil pitnú vodu. Vy viete dobre, že v tom čase som bol pripravený na odvolanie, práve kvôli tomu, že sme riešili veci netradične, bez projektu bez peňazí, bez kapacít. A to sa, samozrejme dostalo aj k prezidentovi Gorbačovovi do uší, a keď som končil funkciu prezidenta, ma pozval do jeho fondu, medzinárodného fondu, pracovať. Tam sme sa zblížili, na rokovaniach, či už v Turíne alebo v Budapešti, kde som pravidelne vystupoval. A pri každej príležitosti spomínal Košice, pretože jeho otec oslobodzoval Košice. Bol tu ranený a on túžil po tých Košiciach. Žiaľ, v tom frekventovanom čase nemal možnosť, lebo boli dôležitejšie veci. A pred dvoma rokmi, keď som organizoval sympózium v Košiciach na počesť mojich 80. narodenín, prisľúbil, že príde, ale lekári mu zakázali cestovať. V tom čase ležal, ako chorý. Ja som bol na jeho 80-ke a odvtedy sú Košice stále v jeho pamäti, v hre. Aj teraz, naposledy, keď som tam bol, pripomínal, že by sa rád do tých Košíc pozrel. Že čím je starší, tým ten jeho príbeh z detstva je zaujímavejší a bude mať česť, teda, Košice navštíviť. Ja si myslím, že mohli by sme porovnať, lebo sme už, teda nie my, ale naši predchodcovia, udelili čestné občianstvo Gottwaldovi, Stalinovi a teraz by to niekto mohol porovnať. Rozdiel bol v tom, alebo je v tom, že Gorbačov je zhodnotený medzinárodne. Nedostal Nobelovu cenu zadarmo. A okrem toho je viac zhodnotený v demokratickom svete, ako vo vlastnej krajine. Pretože tí generáli, ktorí prišli o moc a rozbitie Sovietskeho zväzu, to sa všetko k nemu tam pripočítava. Ja viem, že aj u nás sú ľudia, konzervatívni komunisti, ktorí sú proti nemu. Že to je on, čo rozbil. On nerozbil, on vytvoril podmienky pre demokratický svet, aby skončilo rozdelenie sveta na 2 tábory. A myslím si, že otvoril cestu aj nám, na Slovensku, v Československu, bývalým krajinám varšavského paktu. Odišli sovietske vojská, atď., atď. Mohol by som o tom menovať viac. Myslím, že v materiáli je to stručné zhodnotené. Čiže ten jeho vzťah ku Košiciam, je naozaj taký a prisľúbil mi, že v prípade, že by to ocenenie dostal, určite by prišiel v máji do Košíc. Aj keď hovorím, už chodí o paličke, ale pohyblivý je dosť dobrý, aj rozumove je v poriadku. Takže ja navrhujem, skutočne, že nechcel by som to porovnávať s tými politikmi alebo štátnikmi, ktorí boli pri moci, ktorí neboli zhodnotení, ale prezident Michail Gorbačov je zhodnotený človek v celom svete. A myslím si, že ak to príjme, ako som sa ho pýtal, v prípade vášho schválenia, by zavítal a by si prišiel toto čestné občianstvo prevziať. Toľko z mojej strany.

p. Raši, primátor mesta - Ďakujem veľmi pekne. Otváram rozpravu k tomuto bodu. Prihlásený je pán poslanec Ihnát. Nech sa páči, máte slovo.

p. Ihnát, poslanec MZ - Áno, ďakujem pekne za slovo. Som generáciou, mám 49 rokov, ktorá pamätá aj na vás, pán exprezident Schuster, exprimátor a pamätám aj dobu komunizmu. Čiže som ten, ktorý naozaj musí vysloviť pochvalu za to, čo ste urobil pre Košice. Nielen s Hlavnou ulicou alebo aj Košíc, ale hlavne s tou vodou. Toto si veľmi dobre pamätám. Lebo Starina vtedy sa vyvíjala, ďalšie náležitosti bol problém s Bukovcom a tak ďalej, atď. Čiže to len tak, akože konštatujem. Áno, je to pravda. Ďalej, stretávame sa sem tam na hubách, v Medzeve, takže vlastne sa aj trošku poznáme, ale vy ste bol predkladateľ tohto návrhu. Som poslancom mestského zastupiteľstva, ktorý nielen tlačí tlačítka, ale má právo sa aj vyjadriť a povie svoj názor. Ja Michaila Sergejeviča Gorbačova vnímam ako celosvetovú osobnosť. Vnímam ju od čias, keď sa stal prezidentom ZSSR a bol prvým tajomníkom ÚV KSSZ atď., atď. Čiže ja tú históriu celú poznám. Dočítal som sa, ináč, aj v dnešnom Korzári, napr. si povedzme, veľmi závažnú okolnosť, a to je to, že bol pri vstupe sovietskych vojsk do Prahy. Bol vyzvaný ako prvý tajomníkom ÚV KSSZ a to je pánom Brežnevom, vtedy, aby tiež tak isto dohliadal na určité činnosti, ktoré tu sovietske vojská vykonávali. A tá politika, sovietska, vlastne, aby sa to nejakým spôsobom presadila. Ja osobne som za to, aby čestné občianstvo mesta Košíc dostal občan, alebo človek, ktorý tie Košice vôbec navštívil, ktorý tu bol fyzicky už, ako bol tu a sme ho videli na vlastné oči, mal záujem o toto mesto. Ja verím tomu, jak ste povedal, že otec mu tiež bojoval, tu niekde pri Dargove, napr. alebo túto v tomto okolí Košíc. Ale jednoducho vnútorne nie som stotožnený s tým, aby som zahlasoval za tento návrh, keď ten Sergejevič Gorbačov tu ani nebol. Neviem, či vôbec vie, že kde sú Košice. Aj keď tvrdíte, že otec mu tu bojoval. A jednoducho sú tu osobnosti napr. celosvetové osobnosti napr. Valdemar Čirpinský, to je maratónec, olympijský víťaz Montrealu a Moskvy, ktorý Košice pozdvihol. To len hovorím, ďalej Rómes Čandra, predseda Svetovej rady mieru bývalý, v 85-tom bežal tiež Košický maratón a práve s vami, pán Schuster, tam bol pri husličkách, Rómes Čandra, na obrátke v Seni. Ja si to veľmi dobre pamätám, hej, keď vyhral Starykov. Takže ja osobne nie som stotožnený s tým, keď ten pán Gorbačov tu ani nebol. Pritom nespochybňujem jeho zásluhy za celosvetový mier, pád komunizmu, pád Berlínskeho múra, povedzme. Lebo to všetko vlastne už malo svoj súvis, hej, a to už bola lavína. Ale tu rozoberme vysokú politiku, ktorá je minulosťou, ale samozrejme aj súčasnosťou, ktorá má vplyv na celosvetový mier. Ja osobne nie som stotožnený s tým. Až keby tu bol, ako, ten pán Gorbačov, mal som ho možnosť vidieť, ako poslanec mestského zastupiteľstva, ako občan Košíc, tak vtedy by sa mu pridelil tento titul občan Košíc, naozaj Čestný občan Košíc. To je také, príde sem a ja mám hlasovať za to, že on niekedy príde, to stačí. Ďakujem pekne.

p. Raši, primátor mesta - Ďakujem pekne pán poslanec. S faktickou poznámkou pán poslanec Brixi, nech sa páči.

p. Brixi, poslanec MZ - Ďakujem pekne pán primátor. Ctené kolegyne, kolegovia, na margo poznámky pána poslanca Ihnáta, ak by sme mali vychádzať analogicky z toho, že kto tu v živote nebol a kto by nemal dostať občianstvo, tak je veľmi pravdepodobné, že v živote občianstvo tohto mesta nedostane nikto. Pán poslanec Ihnát, toto mesto v zmysle svojej histórie, svojej budúcnosti aj svojho štatútu má podľa mňa, za minimálne morálnu, spoločenskú a politickú povinnosť oceňovať ľudí, ktorí sa nepričinili len k rozvoju a chodu tohto mesta, ale pričinili sa aj k rozvoju a chodu tohto sveta. A pán poslanec Ihnát, je veľmi chvályhodné, že váš pohľad na geopolitické súvislosti je subjektívny a máte na to svoj názor. Ale uvedomte si, že toto mesto odjakživa, aj za čias primátorovania aj prezidenta Rudolfa Schustera, hostilo významné osobnosti z celého sveta. A väčšina z nich tu nikdy nebola. A toto mesto, ja som celkom mladý človek, pamätám, dodnes žije z toho nie kto tu už bol, ale kto do tohto mesta prišiel a kto o toto mesto vôbec prejavil v Európe záujem.

p. Raši, primátor mesta - Ďakujem pekne. Ďalší v rozprave sa prihlásili pán poslanec Halenár, po ňom pán poslanec Berberich. Nech sa páči, pán poslanec.

p. Halenár, poslanec MZ - Rád by som, teda vzhľadom na to, že sme na komisii, ktorej som aj členom, odznela jedna otázka. Možno, keď tu zaznie tá otázka, napomôže to hlasovaniu poslancov. Bolo tu spomenuté, otec pána Gorbačova oslobodil, oslobodzoval Košice. Tá otázka, ktorú tlmočím z komisie je, že v ktorom roku? Či v 1945 alebo 1968?

p. Raši, primátor mesta - Pán poslanec Berberich.

p. Berberich, poslanec MZ - Ďakujem pekne za slovo. Vážený pán primátor, vážený pán prezident, kolegyne, kolegovia. Niektoré skutočnosti už tu boli povedané, ale aby sme sa vedeli správne rozhodnúť, skúsim pripomenúť § 92 Štatútu mesta Košice, podľa ktorého vlastne sa čestné občianstvo mesta udeľuje. V každom prípade ma, pri všetkej úcte ku navrhovanému, aj k pánovi prezidentovi, mali by sme teda zachovať alebo dodržiavať ustanovenia, ktoré v tom štatúte teda máme. Takže skúsim ja prečítať a potom skúste, milí kolegovia, kolegyne, zvážiť ako sa bude hlasovať. § 92 Štatútu mesta hovorí: „verejné ocenenie Čestný občan mesta Košice udeľuje mestské zastupiteľstvo fyzickým osobám, ktoré sa obzvlášť významným spôsobom zaslúžili o hospodársky, sociálny alebo kultúrny rozvoj mesta, jeho propagáciu a šírenie dobrého mena v zahraničí alebo ktorí obohatili ľudské poznanie vynikajúcimi tvorivými výkonmi. A verejné ocenenie Čestný občan môže byť udelená len osobám, ktoré sa v meste trvale nezdržujú, ale žili na území mesta a cudzím štátnym príslušníkom, ktorí v meste pôsobili alebo pomáhali orgánom samosprávy pri rozvoji mesta.“ Ďalšie ustanovenia 3 4 hovorí o tom, že ako sa vydáva ocenenie, a teda tie technické záležitosti okolo toho. Ja keď som si pozrel dôvodovú správu, tak som tam nenašiel tieto odôvodnenia. Ďakujem veľmi pekne.

p. Raši, primátor mesta - Ďakujem pekne. Poprosil by som pána prezidenta s reakciou na rozpravu. Nech sa páči, pán prezident.

p. Schuster, prezident SR v. v.: Vyslovujete svoje názory. To je správne. Ale nakoniec budete o tom hlasovať, či ste „ZA“ alebo „PROTI“. Je to môj návrh. Ja som tento návrh dobre zvažoval. Že nebol v Košiciach, to nebola jeho vina. On tu bol, mal môžem vám ukázať list, kde mi prisľúbil, že príde na to sympózium, ktoré som tu organizoval pred dvoma rokmi. Ale keď ochorel, tak ležal a lekár ho nepustil. Tak ja si myslím, že také niečo sa dá tolerovať. No a - či jeho otec oslobodzoval 2-krát? Myslíte či, aj v 45-tom a 68-mom? Musím povedať, že v 68-mom asi nie. Len v tom 45-om. A ja nejdem polemizovať o tom, že podľa štatútu či sa dá či sa nedá, to nechávam na vás, vážené poslankyne, vážení poslanci. Poviem vám úprimne, mnoho miest na tomto svete, keby dostali takú možnosť udeliť a on by to prijal tento - čestné občianstvo, mnohí by mu radi dali. A ja si myslím, že aj my keď sa to schváli, budeme asi posledným mestom na svete, ktoré takéto ocenenie bude mať česť dávať takému človeku. Pretože znova opakujem. On to je zhodnotený človek. To nie je človek, ktorý ešte môže napáchať, či už dobré veci alebo zlé. To je zhodnotený človek. Takže nechávam to na vás, vážené poslankyne, vážení poslanci. Je to na vás, ako sa rozhodnete. Ďakujem.

p. Raši, primátor mesta - Ďakujem pekne pán prezident. Uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach udeľuje verejné ocenenie Čestný občan mesta Košice Michailovi Sergejevičovi Gorbačovovi za presadzovanie myšlienok slobody a demokracie, za reformné rozhodnutia, ktoré viedli k politickým a spoločenským zmenám, za mierové posolstvo, ktoré je životným princípom Európanov i Košičanov.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 11 -	za: 25, proti: 1, zdržali sa: 12

p. Raši, primátor mesta - Konštatujem, že uznesenie sme schválili. Ďakujem pekne.
Ďakujem pekne pán prezident za účasť na našom mestskom zastupiteľstve. 
- - -
 
Bod č. 7
Návrh na zmenu Všeobecne záväzného nariadenia mesta Košice č. 78 o čistote a verejnom poriadku

p. Raši, primátor mesta - Ďakujem pekne ešte raz všetkým poslancom mestského zastupiteľstva. Prejdeme k bodu číslo 7, ktorým je materiál Návrh na zmenu Všeobecne záväzného nariadenia mesta Košice číslo 78 o čistote a verejnom poriadku. Dovoľte mi, aby som krátko uviedol tento materiál. Viete, že mesto Košice malo všeobecné záväzné nariadenie, ktoré sa týkalo najmä používania pyrotechniky. Nakoľko toto všeobecne záväzné nariadenie nemalo oporu v zákone, po upozornení prokurátora bolo zrušené a boli sme vlastne v stave, keď používanie najmä pyrotechniky nebolo nijako regulované. Od 2. 12. 2015 je určený zákon § 53 ods. 2 zákona č. 58 z roku 2014, podľa ktorého už obec môže z dôvodu ochrany verejného poriadku všeobecne záväzným nariadením obmedziť alebo zakázať používanie pyrotechnických výrobkov určitých kategórií na území obce alebo v jej častiach. Preto predkladáme toto všeobecne záväzné nariadenie, ktoré používanie pyrotechniky výrazne obmedzuje a je viazané na akcie, na ktorých sa účastní alebo je spoluorganizátorom mesto alebo mestské časti. Takže otváram k tomuto bodu rozpravu. Nech sa páči, prvý sa do rozpravy hlási pán poslanec Betuš. Nech sa páči.

p. Betuš, poslanec MZ - Ďakujem za slovo vážený pán primátor. Požiadali ma zástupcovia firmy Pyrotechnics Activities s.r.o.,  o možnosť vystúpiť v rámci rozpravy otvorenej k tomuto bodu. Ďakujem.

p. Raši, primátor mesta - Ďakujem pekne. Chcem sa spýtať, či je všeobecný súhlas? Áno? Takže poprosím zástupcu firmy zaoberajúcej sa pyrotechnikou, aby maximálne v priebehu troch minút vystúpil. Nech sa páči.

zástupkyňa firmy Pyrotechnics Activities s.r.o. - Vážený pán primátor, vážené dámy, páni, ďakujem veľmi pekne za slovo. Ako spoločnosť, ktorá pracuje so zábavnou pyrotechnikou, by sme vás chceli poprosiť a čo najslušnejším spôsobom povedať, že v tomto návrhu nám chýba dovolenie používania zábavnej pyrotechniky aj pri iných odôvodnených akciách, nielen tých, ktoré robí mesto alebo mestské časti. Ak tam nebude takáto možnosť, tak zakážete občanom robiť si ohňostroje na svadbách, na výročiach, na iných oslavách, kde by mohli považovať ohňostroj za takú peknú bodku za oslavou. Ak toto zakážete, tak ohňostroj im nebudeme môcť robiť my, ako profesionálna firma a tým pádom to bude spieť k tomu, že občania si to nakúpia na vlastnú päsť a budú si to strieľať, kde ich to napadne. A vzhľadom na to, že to zapália a budú utekať pred policajtmi, aby im to nemohli dokázať, kde to kto zapálil, tak vznikajú rôzne nebezpečné riziká, o ktorých vám viac povie náš hlavný pyrotechnik.

p. Raši, primátor mesta - Poprosím, máte ešte 2 minúty, nech sa páči.

hlavný pyrotechnik firmy Pyrotechnics Activities s.r.o. - Ďakujem veľmi pekne za slovo. Takže z profesionálneho hľadiska ohňostroje a pyrotechnika, veľa ľudí tu sa poznáme navzájom, uvediem príklad, kúpiť túto pyrotechniku si môže každý občan. Podnikateľ kúpi si tú veľkú krabicu, odnesie si ju. Tým, keď bude to VZN schválené bez doplnenia tohto bodu, ktoré žiadame, bude pracovať s týmto ohňostrojom pod psychickým a iným nátlakom, stresovým, nakoľko bude to zakázané. A nebude môcť si to kľudne pripraviť, proste ošetriť to, dať tam niekoho, kto sa tam postaví, bude to strážiť, atď. Ten klient povie, že chce to mať načasované zhruba na 5 minút. Donesie si túto veľkú krabicu, ktorá bude mať 500 výstrelov, ohňostroj bude trvať 5 minút a jednoducho on si ju aktivuje. Tým, že je to zakázané, odchádza z miesta činu, poviem takto a jednoducho ide si pozrieť ohňostroj z 200 m. Čo sa môže stať? Krabicu si dá niekde do parku, áno, ohňostroj je aktivovaný. Počas tej chvíli tam môže prísť hociktorá nezúčastnená osoba a tento ohňostroj nekontrolovateľne dvíhať, manipulovať s ním atď. Tu dochádza už k tomu, že jednoducho môže dôjsť k ublíženiu na zdraví, škodám na majetku, v prípade iným nečakaným elementom. Taktiež, keď tento ohňostroj odpáli, už sa nevráti k tomu ohňostroju, pretože VZN mu to zakazuje. Tým, že mu to zakazuje, ohňostroj môže byť ďalej, činný. A nechá ho na mieste, napr. na Hlavnej, tým pádom sa tam môže zjaviť nejaké dieťa, bezdomovec, atď. A tu sme pri tom, že môže dôjsť k ohrozeniu života, zdraviu, prípadne škodám na majetku. Ďakujem.

p. Raši, primátor mesta - Ďakujem pekne. S faktickou poznámkou pán poslanec Ihnát, po ňom nasleduje pán poslanec Kaifer. Nech sa páči.

p. Ihnát, poslanec MZ - Áno, ďakujem za slovo, pán primátor. Ja som obdržal niekoľko mailov od občanov Košíc, práve odporujúcich to, aby tie ohňostroje boli zakázané. Som si to prečítal, vlastne aj dôvody, samotných v rozvinutých štátoch ako je Fínsko, Maďarsko, atď., kde tieto ohňostroje sú zakázané. Hej? Ja osobne mám dilemu, ako zahlasovať za takéto VZN. To mám dilemu, lebo vlastne tu je to povolené len na Silvestra. Ja chápem aj dámu, aj pána, vlastne lebo ide o živobytie tej vlastne firmy, alebo o biznis tej firmy, ktorá sa týmto živí. No jednoducho ťažko sa je rozhodnúť. V prvom rade sa musíme pozerať na bezpečnosť, ochranu zdravia obyvateľov. Toto je podľa môjho názoru, a životov, samozrejme, toto je „alfa a omega“. Takže chcem povedať, naozaj že som obdržal niekoľko takých mailov, asi 5 mailov od občanov, ktorí podporujú stanovisko bez ohňostrojov. Ďakujem.

p. Raši, primátor mesta - Ďakujem pekne pán poslanec. Do rozpravy je prihlásený pán poslanec Kaifer. Nech sa páči, máte slovo.

p. Kaifer, poslanec MZ - Ďakujem veľmi pekne pán primátor. Na základe rokovania legislatívno-právnej komisie z ktorej vyplynul pozmeňujúci návrh, ktorý za chvíľočku prednesiem, som bol poverený o predloženie tohto pozmeňujúceho návrhu, nakoľko v dôvodovej správe, v osobitnej časti bolo vymenené označenie T1 za P1 a naopak. Nakoľko scénickú pyrotechniku označujeme ako T1, resp. nariadenie vlády, a iné pyrotechnické výrobky sú označené ako P1. Vzhľadom na tieto skutočnosti došlo aj k nesprávnemu označeniu, podľa nášho názoru v § 7 ods. 1 uvedeného návrhu zmeny všeobecného nariadenia. A preto predkladám pozmeňujúci návrh k návrhu na zmenu Všeobecného záväzného nariadenia mesta Košice číslo 78 o čistote a verejnom poriadku a to v § 7 ods. 1 tak, že v § 7 ods. 1 bude znieť: „používanie pyrotechnických výrobkov kategórie F2, F3 a P1 s označením poznámky pod čiarou 3, sa na území mesta zakazuje“. Ešte raz to poviem, aby to bolo zrejme. T1 je scénická pyrotechnika, čiže tá ktorá sa môže používať na javiskách. T1 boli iné pyrotechnické výrobky, ktoré v tomto prípade by mali byť podľa aj tej dôvodovej správy zakázané.

p. Raši, primátor mesta - Ďakujem pekne, návrh predložte písomne návrhovej komisii. Pán poslanec Gáll, po ňom pán poslanec Polaček.

p. Gáll, poslanec MZ - Ďakujem veľmi pekne. Ja tiež z takého, možnože pragmatického hľadiska si myslím, že pokiaľ to zakážeme, tak nezakážame de facto len používanie, nie samotný predaj. Čiže pyrotechnika sa bude dať stále bežne kúpiť, objednať. A ľudia, si myslím, že ju budú kupovať a budú používať. Výhodou, možnože, takýchto firiem je to, že ozaj, firma inak platí aj poistenie, pokiaľ mám dobrú informáciu, keby sa čokoľvek stalo, tak následky znáša firma. Pokiaľ to kúpi hocijaký občan, odpáli to, ako tu bolo spomenuté a dôjde k nejakému poškodeniu alebo nejakému úrazu a zodpovedný de facto už nebude nikto. Pretože aj na Silvestra, vieme, ľudia zapaľujú, utekajú a nesledujú, čo sa potom deje, ale vytešujú sa z tých efektov. Čiže ja som určite proti tomuto návrhu. Tak sa alebo minimálne sa zdržím, keďže som za to, aby to ošetrovala firma. Ďakujem pekne.

p. Raši, primátor mesta - Ďakujem pekne, pán poslanec. Pán poslanec Polaček.

p. Polaček, poslanec MZ - Ďakujem pekne. Ja si tiež myslím, že zákazy nemusia riešiť súčasný stav tak, ako ho poznáme. Ale rád by som vás, pán primátor, poprosil, či bolo možné zodpovedať otázku odborným referentom. Ja keď som si pozeral aj vyhodnotenie pripomienok, tak možnože mi poviete, naozaj, že to nie je riešiteľné. Ale nový zákon, ktorý je platný, hovorí, že obec v súčasnom znení splnomocňuje obec na obmedzenie alebo zakázanie používania pyrotechnických výrobkov. Toto je súčasný stav, ktorý proste potrebujeme do VZN preklopiť. Na druhej strane ja sa domnievam, ale naozaj, potrebujem právne vyjadrenie, ak teda my môžeme splnomocniť na základe VZN obec a zakazujeme alebo povolíme, tak ja nerozumiem, prečo by sme nemohli vo VZN mať naozaj nástroj, ktorým poveríme obec, aby vedela v niektorých prípadoch rozhodnúť a vydať nejaké stanovisko. Keď by mi to mohol niekto vysvetliť, bol by som veľmi rád.

p. Raši, primátor mesta - Poprosím, nech sa páči, z právneho pani doktorka, vysvetlite pánovi poslancovi, ako je to napísané teraz vo všeobecne záväznom nariadení, že kedy môže mestská časť alebo mesto povoliť používanie pyrotechniky, okrem Silvestra. Nech sa páči.

p. Popovič, legislatívno-právny referát MMK - Dobrý deň. Čiže zo zákona obec môže všeobecným záväzným nariadením obmedziť alebo zakázať používanie pyrotechnických výrobkov istej kategórii. Tzn., že môže vymedziť prípady, v ktorých je toto používanie zakázané alebo povolené. Nemôže si sama od seba zobrať to právo, aby rozhodovala v individuálnych prípadoch o povoľovaní alebo súhlasoch ohňostrojmi pre jednotlivé fyzické alebo právnické osoby. Takýto súhlas mohla obec dávať v minulosti zo zákona, to bola splnomocnená. Toto splnomocnenie momentálne chýba v zákone preto si ho nemôžeme sami prisvojiť.

p. Raši, primátor mesta - Počkajte, ešte počkajte, čiže ešte vysvetlite. Čiže po novom, pokiaľ by sa prijalo všeobecne záväzné nariadenie, použitie pyrotechniky bude možné.

p. Popovič, legislatívno-právny referát MMK - Použitie pyrotechniky bude možné počas Silvestra pre všetky osoby a pre mesto, mestské časti je táto možnosť počas celého roka.

p. Raši, primátor mesta - Pani poslankyňa Blaškovičová, nech sa páči.

p. Blaškovičová, poslankyňa MZ - Ďakujem pekne pán primátor. Ja som si to čítala. Priznám sa, ja by som chcela jednoduchú, konkrétnu odpoveď. Budeme robiť Imaginácie. Chceme, aby zakončili ohňostrojom, lebo to bude súčasť predstavenia. Aký je konkrétny postup? Tzn. ja sa musím obrátiť na koho? Na mesto? Na mestskú časť? Kto mi musí dať súhlas? A s týmto súhlasom musím ďalej dožadovať Banský úrad? Prosím konkrétne, konkrétnu odpoveď. Či je to možné a ako je to možné? Ďakujem.

p. Raši, primátor mesta - Pani doktorka Popovičová. Banský úrad vždy a keďže Imaginácie sú akcia, ktorá je spoluorganizovaná mestom, pretože sú vyčlenené finančné prostriedky aj z mestského rozpočtu, tak po žiadosti bude táto akcia mestom odsúhlasená. Čiže použitie bude možné. Tak je to pani doktorka?

p. Popovič, legislatívno-právny referát MMK - Áno. Je to takto. Ak ide o ohňostroje kategórie F2, F3, tam práve na toto sa vzťahuje naše VZN. V tom prípade, ak mesto alebo mestská časť organizuje akciu, vtedy je to možné počas celého roka. Čo sa týka kategórie F4, toto povoľuje už Banský úrad. Na toto sa naše VZN nevzťahuje.

p. Raši, primátor mesta - To potom ešte povedzte pani magistre, čo je to F2, 3 a 4, aby vedela, ako bude mať žiadať ona, ak definuje, aký ohňostroj urobí.

p. Popovič, legislatívno-právny referát MMK - Zábavná pyrotechnika sa člení podľa stupňa nebezpečenstva na kategórie F1až F4. F1 - je to najmenší stupeň nebezpečenstva, ktorý sa ani nereguluje, ani sa nemôže regulovať. Zákon obci umožňuje regulovať kategórie F2, F3. To je taký ten stredný stupeň nebezpečenstva. Čo sa týka tých najväčších ohňostrojov, to je F4, ktorú už môže regulovať len Banský úrad.

p. Raši, primátor mesta - Ďakujem pekne. Pán starosta, Gaj nech sa páči.

p. Gaj, poslanec MZ - Ďakujem pekne. Ja už som sa vyjadroval na Rade starostov, že naozaj je takýto zákaz. Viem, že v zákone to chýba. V tom veľkom zákone Národnej rady. Riadená pyrotechnika by mala byť k dispozícii, lebo tým zrušíme naozaj všetky oslavy, narodeniny, výročia. Ja sa zamýšľam nad jednou vecou. Ak takáto firma poskytuje tieto služby, urobí s mestskou časťou zmluvu o spolupráci, v rámci Severu, ktorý bude ohňostroj robiť, napr. na Bankove je veľmi často robený v prírodných svadbách, tak vlastne splníme podmienky VZN a prípadne mestská časť sa bude spolupodieľať na podujatí. Ale neviem či sa nebudú hľadať takéto právne kľučky, len aby sa daný ohňostroj mohol uskutočniť. Ďakujem.

p. Raši, primátor mesta - Ďakujem pekne, s faktickou poznámkou pán poslanec Polaček.

p. Polaček, poslanec MZ - Ak som to správne pochopil, tak všetky ohňostroje v Košiciach budeme robiť pod záštitou primátora alebo záštitou starostu? Čiže to je asi jediné riešenie. A je to naozaj nie celkom štandardná situácia.

p. Raši, primátor mesta - VZN nehovorí o záštite, ale o spoluorganizovaní akcie. Ďakujem pekne. Uzatváram rozpravu k tomuto bodu. Poviem len na záver, doteraz sme nemali zákonnú ochranu alebo podporu v tom, aby sa mohli dané všeobecne záväzné nariadenie urobiť. Teraz ju máme a mestské zastupiteľstvo musí rozhodnúť, ktorej skupine obyvateľstva vyhovie. Viete, že po akýchkoľvek oslavách, mimo Silvestra, máte množstvo sťažností, tak ako vravel pán poslanec Ihnát. Ľudia sa sťažujú, keď ohňostroje strieľajúce celý rok všade, v noci a stále. Teraz sme v stave, keď toto regulovať nejako nevieme. Na základe týchto podnetov od občanov bolo pripravené toto všeobecne záväzné nariadenie. Na druhej strane máme druhú skupinu občanov, ktorí chcú robiť ohňostroje a samozrejme, sú to aj firmy, ktoré s týmto biznisom podnikajú, ktoré majú zase prirodzenú obavu z tohto všeobecne záväzného nariadenia, lebo to všeobecne záväzné nariadenie obmedzí používanie pyrotechniky výrazne. Ale ten návrh bol daný preto, lebo zákon to umožňuje. A sťažnosti ľudí máme. Keď ho prijmeme, pôjde sa podľa nového systému a okrem Silvestra bude užívanie pyrotechniky výrazne obmedzené. Keď ho neprijmeme, ostávame v stave, v akom sme teraz. Každý bude môcť používať pyrotechniku úplne voľne, alebo bude to zase len demokratické rozhodnutie mestského zastupiteľstva. Ešte vás chcem pred hlasovaním upozorniť, že na to, aby prešlo všeobecne záväzné nariadenie, je potrebná trojpätinová väčšina prítomných poslancov. Takže poprosím návrhovú komisiu, budeme hlasovať najprv o pozmeňujúcom návrhu pána poslanca Kaifera, ktorý technicky upravuje daný návrh a potom by sme hlasovali o návrhu ako o celku. Nech sa páči.

p. Andrejčák, poslanec MZ a člen návrhovej komisie - Ďakujem. Takže pozmeňujúci návrh, ktorý obdržala návrhová komisia od pána poslanca Kaifera v znení: „Mestské zastupiteľstvo v Košiciach schvaľuje pozmeňujúci návrh k návrhu na zmenu Všeobecne záväzného nariadenia mesta Košice číslo 78 o čistote a verejnom poriadku a to v § 7 ods. 1 tak, že § 7 ods. 1 bude znieť: „ods. 1) Používanie pyrotechnických výrobkov kategórie F2, F3 a P1, poznámka pod čiarou 3, sa na území mesta zakazuje“.“ Ďakujem.

p. Raši, primátor mesta - Ďakujem. Hlasujme o doplňujúcom návrhu pána poslanca Kaifera.

Hlasovanie č. 12 -	za: 33, proti: 0, zdržali sa: 5

p. Raši, primátor mesta - Konštatujem, že tento doplňujúci návrh ste podporili a poprosím o návrh uznesenia.

p. Andrejčák, poslanec MZ a člen návrhovej komisie - Pôvodný návrh na uznesenie: „Mestské zastupiteľstvo v Košiciach schvaľuje návrh na zmenu Všeobecne záväzného nariadenia mesta Košice číslo 78 o čistote a verejnom poriadku podľa predloženého návrhu so schváleným pozmeňujúcim návrhom.“

p. Raši, primátor mesta - Ďakujem pekne, prosím hlasujte.

Hlasovanie č. 13 -	za: 31, proti: 0, zdržali sa: 7

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 8
Územný plán zóny Košice – Domino, ZADANIE

p. Raši, primátor mesta - Prejdeme k ďalšiemu bodu rokovania. Je to bod číslo 8. Je to Územný plán zóny Košice – Domino, Zadanie. Poprosím zástupcu Útvaru hlavného architekta, pani hlavnú architektku, aby predložila uvedený materiál.

p. Királyová, hlavná architektka mesta - Mesto Košice ako orgán územného plánovania obstaral územný plán zóny Košice – Domino. Začatie tohto procesu bolo oznámené obvyklým spôsobom. Následne prebehli prieskumy a rozbory tohto územia, ktoré spracoval pán arch. Branislav Ivan. Tieto prieskumy a rozbory boli vyhodnotené a spracované do zadania pánom arch. Vladimírom Debnárom. Keď bolo zadanie spracované, teda návrh na zadanie, bolo zadanie vyvesené a oznámené občanom, a vlastne orgánom dotknutým štátnej správy a právnickým osobám, ako aj samosprávnemu kraju a miestnym častiam, mestským častiam. Prerokované boli zozbierané pripomienky, tieto boli zapracované do konečného návrhu zadania a zadanie bolo predložené na schválenie na Okresný úrad v Košiciach, Odbor výstavby a bytovej politiky, ktorý nám vydal súhlas v zmysle § 20 stavebného zákona o správnosti postupu pri spracovaní zadania. Znamená toto zadanie, spracovávame na podnety týchto dotknutých vlastníkov, ako aj mestskej časti, kde zadaním získame podrobný územný plán. Teda zadanie pre spracovanie územného plánu zóny, ktoré nám zadefinuje presné umiestnenie komunikácii, dopravné napojenie týchto parciel na komunikačnú sieť a na inžinierske siete. To znamená, nech sa páči, zadanie je takto predložené na schválenie.

p. Raši, primátor mesta - Ďakujem pekne. Otváram rozpravu k tomuto bodu. Uzatváram rozpravu k tomuto bodu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach po A) berie na vedomie po 1.) Správu o postupe obstarania a prerokovania návrhu Zadania pre Územný plán zóny Košice – Domino. Po  2.)  Vyhodnotenie stanovísk a pripomienok k návrhu Zadania pre Územný plán zóny Košice – Domino. Po 3.) Stanovisko Okresného úradu v Košiciach, Odboru výstavby a bytovej politiky podľa predloženého návrhu, k posúdeniu návrhu Zadania pre Územný plán zóny Košice - Domino podľa § 20 ods. 6 stavebného zákona. Po B) schvaľuje Zadanie pre Územný plán zóny Košice – Domino. A po C) žiada primátora mesta Košice zabezpečiť spracovanie návrhu Územného plánu zóny Košice - Domino podľa schváleného Zadania pre Územný plán zóny Košice – Domino.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 14 -	za: 37, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 9
Monitorovacia správa plnenia Programu rozvoja mesta Košice za rok 2015

p. Raši, primátor mesta - Prejdeme k bodu číslo 9. Je to Monitorovacia správa plnenia Programu rozvoja mesta Košice za rok 2015. Ctené dámy poslankyne, vážení páni poslanci, cieľom materiálu je informovanie o realizovaných projektoch činnostiach subjektov zapojených do programu rozvoja mesta na obdobie 2015 až 2020. Máte v nej prehľad realizovaných najvýznamnejších projektov a činností a je predkladaný formou monitorovacej správy, na ktorej participovali organizačné zložky - magistrát mesta, mestské podniky a organizácie a tak isto viacero mestských častí. Otváram k tejto správe rozpravu. Uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach po a) berie na vedomie Monitorovaciu správu plnenia Programu rozvoja mesta Košice za rok 2015.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 15 -	za: 34, proti: 0, zdržali sa: 3

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 10
Menovanie členov štatutárneho orgánu v obchodnej spoločnosti Mestské lesy Košice a. s.

p. Raši, primátor mesta - Prejdeme k ďalšiemu bodu rokovania. Je to bod číslo 10 Menovanie členov štatutárneho orgánu v obchodnej spoločnosti Mestské lesy Košice a. s., v súvislosti s blížiacim sa koncom funkčného obdobia súčasných členov predstavenstva Mestských lesov Košice a. s., ktoré uplynie dňa 21. 4. 2016. Navrhujeme menovanie členov aj na ďalšie obdobie, pričom sú navrhnutí tí istí traja členovia predstavenstva, ktorí tieto funkcie vykonávajú doteraz. A je to pán Ing. Tibor Róth, ako predseda predstavenstva, pán Ing. Miroslav Tököly a pán Ing. Ivan Timko. Otváram k tomuto bodu rozpravu. Nikto sa nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach v obchodnej spoločnosti Mestské lesy Košice, v ktorej mesto Košice ako jediný akcionár vykonáva pôsobnosť valného zhromaždenia, rozhodlo po A) berie na vedomie uplynutie funkčného obdobia členov predstavenstva Ing. Tibora Rótha, predsedu predstavenstva dňa 21. 4. 2016, Ing. Miroslava Tökolyho dňa 21. 4. 2016, Ing. Ivana Timka dňa 21. 4. 2016, a po B) menuje do funkcie členov predstavenstva Ing. Tibora Rótha, ktorého určuje za predsedu predstavenstva dňom 22. 4. 2016, Ing. Miroslava Tökölyho dňom 22. 4. 2016 a Ing. Ivana Timka dňom 22. 4. 2016.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 16 -	za: 33, proti: 0, zdržali sa: 4

p. Raši, primátor mesta - Konštatujem, že uznesie sme schválili. Ďakujem pekne.
- - -

Bod č. 11
Zmena zriaďovateľskej listiny Psychosociálneho centra – zmena sídla a rozšírenie predmetu činností

p. Raši, primátor mesta - Prejdeme k ďalšiemu bodu rokovania. Je to bod číslo 11. Je to Zmena zriaďovateľskej listiny Psychosociálneho centra. Je to zmena sídla a rozšírenie predmetu činnosti. Vážené panie poslankyne, ctení páni poslanci, kvôli priestorovým potrebám navrhujeme zmeniť adresu z Jegorovovho námestia číslo 5, na Löfflerovú ulicu číslo 2 s účinnosťou od 1. 4. 2016. A tak isto navrhujeme rozšíriť činnosť príspevkovej organizácie o poskytovanie sociálnej služby v dennom stacionári, podľa platného zákona o sociálnych službách a poskytnutie sociálnej služby sprostredkovania osobnej asistencie podľa platného zákona o sociálnych službách. Otváram k tomuto bodu rozpravu. Keď sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje po 1.) zmenu sídla príspevkovej organizácie Psychosociálne centrum z adresy Jegorovovo námestie 5 na ulicu Löfflerová číslo 2, Košice, s účinnosťou od 1. 4. 2016. A po 2.) rozšírenie predmetu činnosti príspevkovej organizácie Psychosociálne centrum v bode 1 Základný účel a predmet činnosti zriaďovateľskej listiny o nové činnosti s účinnosťou od 1. 4. 2016 s nasledovným znením: písm. n) poskytuje sociálnu službu v dennom stacionári, podľa platného zákona o sociálnych službách a písm. o) poskytuje sociálnu službu sprostredkovanie osobnej asistencie podľa platného zákona o sociálnych službách.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 17 -	za: 36, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 12
Zvýšenie základného imania obchodnej spoločnosti Dopravný podnik mesta Košice, akciová spoločnosť a zmena Stanov

p. Raši, primátor mesta - Prejdem k bodu číslo 12. Je to materiál Zvýšenie základného imania obchodnej spoločnosti Dopravný podnik mesta Košice a. s. a Zmena stanov. Poprosím pána generálneho riaditeľa Ing. Majzu, aby uviedol materiál. Nech sa páči, pán generálny riaditeľ, sadnite si a podajte mikrofón generálnemu riaditeľovi, nebude stáť s barlami. Nech sa páči.

p. Majza, generálny riaditeľ DPMK - Vážený pán primátor, viceprimátori, vedenie mesta Košice, vážené poslankyne, vážení poslanci. Dôvody navýšenia základného imania akciovej spoločnosti Dopravný podnik mesta Košice siahajú až do roku 1995. Preto pohľad na spoločnosť od tohto roku je nutný pre vysvetlenie niektorých faktov. Pri vzniku a. s. v roku 1995 bolo vytvorené základné imanie vo výške 33.190 eur, kde jediným reálnym majetkom vloženým na strane aktív bola jedna meniareň. Od toho času, teda 21 rokov nebolo základné imanie ani raz zvyšované. Výška základného imania nekorešponduje s rozsahom služieb a výkonov, ktoré dopravný podnik poskytuje cestujúcej verejnosti. Spoločnosť pri svojej činnosti používa prenajatý majetok. A z tohto hľadiska je problematické aj jeho ďalšie zhodnocovanie. Predmetom navýšenia základného imania je len časť majetku, ktorý spoločnosť pri svojej činnosti používa každodenne. A každá spoločnosť je primárne zakladá za účelom dosahovania zisku, ktorý jej v budúcnosti umožňuje investovať do rozširovania, zefektívňovania, skvalitňovania svojej činnosti. Hlavnou činnosťou dopravného podniku je poskytovanie služieb vo verejnom záujme. Táto činnosť nie je prioritne spojená s tvorbou zisku. Vyžaduje prevádzkovanie liniek, ktoré prinášajú ekonomické straty. Z tohto pohľadu nie je možné vytvárať dostatočný priestor na to, aby spoločnosť mohla z vlastných zdrojov obnovovať majetok. Preto je pri investíciách odkázaná na dotácie od akcionára,  finančné zdroje Európskej únie, či štátneho rozpočtu. Doterajšia štruktúra a výška majetku má nízku bonitu pri získavaní cudzích zdrojov, čo sa odráža vyššími nákladovými úrokmi, zvyšuje cenu investícií a predražuje bežné prevádzkové financovanie. Z dôvodu nízkeho základného imania nie je bonitným partnerom pre väčšinu štandardných poskytovateľov financovanie. Pre porovnanie s dopravnými spoločnosťami v Bratislave, kde základné imanie vo výške 42.984.805 eur, kde navýšenie základného imania prebehlo v roku 2014, nárast o viac ako 38 mil., ako aj pravidelné zvyšovanie základného imania v Prešove na aktuálnu výšku 3.255.264. Hlavným dôvodom zmeny základného imania je však predovšetkým účinná novela Obchodného zákonníka. Preto je predkladaný návrh legitímnym postupom akcionára. Ďakujem.

p. Raši, primátor mesta - Ďakujem pekne. Otváram rozpravu k tomuto bodu. Pán námestník Petruško, po ňom pán poslanec Rusnák, pán poslanec Ihnát.

p. Petruško, námestník primátora - Ďakujem pekne za slovo. Vážený pán primátor, ctený poslanecký zbor, dovoľte mi, aby som predložil k danému materiálu pozmeňujúci návrh. Ja ho prečítam, ak dovolíte, a potom ho aj zdôvodním. Tento pozmeňujúci návrh znie: „Za prvé v návrhu uznesenia v bode e) sa hodnota 7.908,74 eur nahrádza hodnotou 790.874 eur a v bode f) sa číslo 1000 nahrádza číslom 10. A druhá časť návrhu uznesenia, v prílohe číslo 2 k uzneseniu v bode b) sa číslo 1000 nahrádza číslom 10 a hodnota 7.908,74 eur sa nahrádza hodnotou 790.874. Len pre krátke vysvetlenie  súčasná menovitá hodnota jedenej listiny akcií vo výške 33,19 eur t.j. je vyjadrená na 2 desatinné miesta. Z toho dôvodu, že osobitným predpisom po zavedení eura v Slovenskej republike bolo určené, prepočítať pôvodnú menu v slovenských korunách na eurá. Menovitá hodnota všetkých druhov akcií, musí byť podľa súčasne platnej legislatívy vyjadrená kladným číslom v eurách. Je to § 157 zákona č. 513 z roku 91. Obchodný zákonník z uvedeného dôvodu zaokrúhľujeme uvedené čísla tak, aby v podstate zneli ako celé čísla. Ďakujem pekne.

p. Lenártová, námestníčka primátora -  Ďakujem pekne, pokračuje v rozprave pán poslanec Rusnák.

p. Rusnák, poslanec MZ - Ďakujem za slovo. Na našej komisii bola teda veľmi plodná a dlhá diskusia k tomuto materiálu. A komisia prijala aj uznesenie, v ktorom odporúča predložiť alternatívy riešenia navýšenia základného imania obchodnej spoločnosti Dopravný podnik mesta Košice a. s. Čiže ja by som sa chcel opýtať, na základe aj tohto uznesenia, na alternatívy riešenia navýšenia základného imania obchodnej spoločnosti Dopravný podnik a. s. Ďakujem.

p. Lenártová, námestníčka primátora - Ďakujem pekne. Ďalej v rozprave pán poslanec Ihnát.

p. Ihnát, poslanec MZ - Ďakujem pekne, pani viceprimátorka, kolegovia, kolegyne. Ako člen dozornej rady, pred nejakým časom, som bol prítomný v tomto Dopravnom podniku mesta Košice. Rokovali sme naozaj intenzívne, aj s vedením tohto podniku. Vedeli sme, že tento podnik je v strate, dokonca sme sa tu na tomto zastupiteľstve bavili o tzv. hlinených nohách. Aj tu s pánom  kolegom Halenárom sme navštívili dopravný podnik potom spolu. A sa jedná aj o to, že vlastne bolo mi povedané, že podnik je stabilizovaný. Toto je to podstatné slovo pre mňa - stabilizácia a stabilizovaný. Aj keď je v strate, keď zvažujeme napr. eurofondy. Samozrejme 5 % platí obec, ak sa nemýlim  ako zo zákona, čiže vlastne znovu to ide do straty, aj keď tie eurofondy sú potrebné, lebo vlastne bez nich si neviem predstaviť, že by sme tu niečo nakúpili. Ja osobne tiež som presvedčený a sa pripájam ku kolegovi Rusnákovi, aby mesto Košice aj s Dopravným podnikom mesta Košíc, najväčším mestským podnikom, hľadalo alternatívne riešenia, alternatívne možnosti tohto navýšenia majetku. Ďakujem pekne.

p. Raši, primátor mesta - Ďakujem pekne. Pán poslanec Jutka, nech sa páči.

p. Jutka, poslanec MZ - Ďakujem za slovo, pán primátor. Ja som si poriadne vypočul stanovisko pána generálneho riaditeľa, pána Majzu, a dovoľte mi pár myšlienok. Dnes máme pred sebou materiál, ktorý je vyústením a s tým súhlasím s pánom riaditeľom, niekoľkoročného hospodárenia Dopravného podniku mesta Košice a. s. Pred piatimi rokmi, vo funkcii predsedu predstavenstva a znova sa zhodneme s pánom generálnym riaditeľom, som poukazoval na prehlbovanie zadlžovania sa podniku a zle nastavených ekonomických parametrov. Poukázal som aj na to, že dopravný podnik potrebuje: po prvé - interné reštrukturalizačné zmeny, po druhé - zvýšenie platieb, teda dotácie zo strany mesta Košice, a po tretie - zefektívnenie objednaných výkonov vo verejnom záujme zo strany mesta. Všetko to čo hovoril pán generálny riaditeľ, mal pravdu. Nechcem a nebudem kritický k predstaviteľom vedenia Dopravného podniku mesta Košice, lebo akékoľvek manažérsky dobre mienené opatrenia sú citlivo vnímané politicky, ako aj občianskou verejnosťou. Musím podotknúť, že uznesenie, ktoré dnes máme pred sebou je vyústením zlej ekonomickej situácie, v ktorej sa Dopravný podnik mesta Košice nachádza. Znova podotýkam, nie za súčasného vedenia Dopravného podniku, ktoré za to nemôže, je to niekoľkoročné hospodárenie. Ak si raz mesto, ako jediný akcionár, objedná isté množstvo výkonov vo verejnom záujme, musí za nich aj  reálne zaplatiť. Ináč dopravný podnik bude vždy sa zadlžovať. Dopravný podnik prevádzkuje v súčasnosti 3 trakcie verejnej dopravy. A je na vedení Dopravného podniku mesta Košice, ako aj mesta, aby sa zaoberalo udržateľnosťou a rentabilitou tej ktorej trakcie. Iste, sú chvályhodné všetky investície, ktoré tečú cez eurofondy do Dopravného podniku mesta Košice, nákup nových autobusov, električiek, električkových tratí, avšak jednou vetou to dávam, že dopad na hospodárenie a zlepšenie ekonomických ukazovateľov je minimálny. V decembri v roku 2015, na konci, keď bol predložený návrh, bol predložený rozpočet mesta, som vzniesol pripomienku citujem: „dotácia zo strany mesta pre Dopravný podnik mesta Košice, akciová spoločnosť, je nedostatočná“. V rozprave vystúpil a podporil ma aj pán poslanec Kočiš. Pretože som ako zodpovedný politik nechcel, aby sa mesto Košice dostalo do rozpočtového provizória, rozhodol som sa spolu s kolegami z Pravého poslaneckého klubu rozpočet podporiť. No neznamená to, že platby, teda dotácie zo strany mesta, sú dostatočne vykryté. Práve naopak. Preto mi dovoľte, pán primátor, vami predložený návrh odobriť. Znova poviem odobriť, ktorý je tu, ale zároveň doplniť o časť uznesenia pod číslom 3. A teraz ho budem citovať: „Mestské zastupiteľstvo v Košiciach žiada“ pardon ešte, pán primátor, v návrhu na uznesenie, ktorý máme pred sebou, ešte v pôvodnom návrhu, mi v druhej časti uznesenia, kde „žiadame predsedu predstavenstva“ my by sme mu mali uložiť prípadné zmeny, aby zrealizoval. My ho nemáme žiadať. Žiadať môžeme akurát primátora mesta Košice, ako rovnocenný orgán. Čiže v druhej časti uznesenia by som pozmenil tento návrh, namiesto „žiada“ na „ukladá predsedovi predstavenstva Dopravného podniku“. A teraz predložím svoj návrh: „Mestské zastupiteľstvo v Košiciach žiada primátora mesta predložiť na najbližšie riadne rokovanie mestského zastupiteľstva návrh úpravy rozpočtu v položke: Dotácie Dopravného podniku mesta Košice, vo forme navýšenia finančných prostriedkov tak, aby došlo ku skutočnému finančnému krytiu objednaných výkonov vo verejnom záujme.“ Tým nadviažem aj na slová pána generálneho riaditeľa, ktorý povedal, že dopravný podnik musí vykonávať tieto výkony vo verejnom záujme, na základe objednávateľa, zo strany mesta aj napriek tomu, že niektoré, ako som povedal, trate alebo linky sú nerentabilné, aj z ekonomického pohľadu. Ďakujem pekne.

p. Raši, primátor mesta - Ďakujem pekne. Poprosím predložiť tento doplňujúci návrh aj písomne a zároveň žiadam pri čítaní uznesenia, aby sa slovo „žiada“ zmenilo na slovo „ukladá pre predsedu predstavenstva“. S faktickou poznámkou pán poslanec Halenár, po ňom do rozpravy pán poslanec Petrenka.

p. Halenár, poslanec MZ - Vzhľadom na to, čo tu povedal pán poslanec Jutka a aj vzhľadom na dôvodovú správu, ktorá je k tomuto bodu, je tam uvedené číslo 0,04 a to je pomer základného imania ku záväzkom. Mám taký pocit a z toho dôvodu, keďže teraz máme milión základné imanie, keď budeme hovoriť v slovenských korunách, tak v podstate by to malo byť číslo vyššie, než... Ale to sa z matematického hľadiska nebudem už do toho púšťať. Moja otázka znie, koľko má v súčasnosti, v akej výške sú záväzky Dopravného podniku mesta Košice?

p. Raši, primátor mesta - Ďakujem. Pán poslanec Petrenka a potom by som poprosil pána generálneho riaditeľa.

p. Petrenka, poslanec MZ - Ďakujem vážený pán primátor. Pani poslankyne, páni poslanci, Finančná komisia pri Mestskom zastupiteľstve v Košiciach prerokovala materiál Zvýšenie základného imania obchodnej spoločnosti Dopravný podnik mesta Košice a. s. a stanov Dopravného podniku mesta Košice. Finančná komisia odporúča mestskému zastupiteľstvu prerokovať a schváliť zvýšenie základného imania obchodnej spoločnosti Dopravný podnik a. s. a zmenu stanov. Ďakujem.

p. Raši, primátor mesta - Ďakujem. Ešte necháme poslancov a potom poprosím generálneho riaditeľa. Čiže pán poslanec Dečo, po ňom pán poslanec Halenár v rozprave.

p. Dečo, poslanec MZ - Ďakujem pekne za slovo, vážený pán primátor. Vážené poslankyne, poslanci, v relatívne pokojnej atmosfére prejednávame veľmi závažný bod. Prejednávame bod, ktorý môže mať z finančného hľadiska, aj z dlhodobého hľadiska veľký vplyv na hospodárenie a budúce aj rozvojové investičné projekty mesta. Samozrejme, častokrát sa pozeráme na predkladanie jednotlivých bodov, alebo na ich hodnotenie z toho pohľadu, uhla politického pohľadu, kto to predkladá, prípadne kto to kritizuje. Ale dovolil by som si v tomto prípade, v tomto bode od toho sa odosobniť. Videl som, že jak pohľady niektorých, nazvem to vládnucich a niektorých opozičných poslancov majú svoje jadro. Ako poslanec tohto zastupiteľstva a zároveň ako člen dozornej rady, z verejne dostupných materiálov a informácií môžem povedať, že pokiaľ mesto v relatívne krátkom čase nezvýši objem financií pre dopravný podnik, čakajú nás veľmi zaujímavé situácie a nebezpečné situácie vo vzťahu k rozpočtu, k doprave a službám pre občanov. Pred niekoľkými mesiacmi sme mali v tomto mestskom zastupiteľstve správu, ktorá bola externe vypracovaná a podobné údaje sú aj z iných hodnotení, kde mesto Košice a jeho dopravný podnik v porovnaní s relevantnými dopravnými podnikmi na Slovensku a v Čechách až niekoľkonásobne nižšiu sumu na jeden vozokilometer vynakladá. Tento stav je dlhodobo neudržateľný. Som presvedčený, že rezervy sú aj v samotnom dopravnom podniku, ale chcieť neustále zmeny od manažmentu, hľadať, prípadne aj niektoré strategické, niektoré politické rozhodnutia ako zásadné sa nám nepodarí, pokiaľ sa spôsob financovania Dopravného podniku nezmení. Toto považujem pre budúcnosť dopravy v Košiciach a dopravných služieb pre Košice ako zásadné. Ďakujem.

p. Raši, primátor mesta - Ďakujem veľmi pekne pán poslanec. V rozprave pán poslanec Halenár, po ňom pán poslanec Berberich. Nech sa páči.

p. Halenár, poslanec MZ - Ja budem pokračovať v tej načatej myšlienke kolegu Deča. Dokonca, na stretnutí, kde sme hovorili o tom, ako bude vyzerať doprava v tomto meste, celkovo bola v podstate temer 90 percentami, 90 percentnou prítomnosťou starostov a ďalších prítomných konštatované, že mestská hromadná doprava v podobe Dopravného podniku hrá kľúčovú úlohu v doprave celkovo. Takže toto, čo my sa tu dnes v podstate zaoberáme nejakou formálnou záležitosťou, ktorú musíme splniť zo zákona. Kto by to neurobil pre, keďže sme poslanci mesta, pre firmu, ktorá je stopercentne vlastnená mestom. Ale to iba na prvý pohľad. To číslo 0,04 hovorí o tom, že v podstate základné imanie a množstvo záväzkov, alebo výška záväzkov dopravného podniku sú v takom nepomere, že podľa zákona, súčasne platného, je dopravný podnik v úpadku. Je v úpadku! To, že teraz my numericky alebo skrátka nejakým nejakým uznesením a následne navýšením imania toto číslo zmeníme, a rádovo ho zmeníme, tzn. budeme schopní ho dostať aj v roku 2018, keď ten pomer bude ešte prísnejší,  neznamená, že by sme sa nemali zaoberať situáciou v dopravnom podniku ako celku. Pretože to, že dlhodobo dopravný podnik dosahuje stratu, napriek tomu, že je stopercentne riadený a ovládaný týmto mestom, je veľký problém. To, že sa ním nezaoberáme dostatočne, je tým, že akosi sme rezignovali, aj samozrejme na základe stanov, na rolu valného zhromaždenia. Mimochodom, tento bod je, v podstate my  vystupujeme v role valného zhromaždenia. Možno situáciu v dopravnom podniku ilustruje správa, ktorú som dostal od občana mesta a budem ju tlmočiť: „Dňa 1. 3. 2016, Staničné námestie - smer Luník VIII, linka 17, predpísaným odchodom 6:58, skutočné pristavenie vozidla 7:04. V uvedenom autobuse nasleduje kontrola cestovných lístkov, kedy v prípade jednej cestujúcej, ktorá sa nepreukázala cestovným lístkom, táto bola vyzvaná a aj vystúpila na zastávke Sokolovská a to bez konania revízorky za účelom vymáhania nezaplateného cestovného. Vodič zo zastávky Sokolovská ide plynule na zastávku Starozagorská. Opomenul, že má odbočiť na ulicu Popradská, atď.“ Chcem tým povedať, okrem toho, keď sa hociktorý Košičan pozrie do autobusu MHD, okolo ôsmej hodiny večer, vidí tam možno 5, 7, 10 ľudí v autobuse, ktorý má možno kapacitu 100 ľudí. To, že riadenie dopravného podniku dlhodobo ponechávame politickým nominantom je obrovská chyba. Zatvárame oči pred tým, že my sami, toto zastupiteľstvo mesta, my poslanci prispievame k tomuto stavu. Pokiaľ my poslanci nezačneme veľmi vážne vnímať situáciu dopravného podniku a teda aj mestskej hromadnej dopravy ako kritickú, nebude táto situácia spieť k rozuzleniu, ale ešte k väčšiemu zauzľovaniu, resp. komplikáciám. Navýšenie základného imania je skrátka nejaká formálna, formálny úkon, ktorý celkom iste je vhodné a dobre urobiť, aby sme túto firmu vzhľadom na nový zákon, ktorý platí nepostavili do protizákonného postavenia, súčasne však by to chcelo, aj keď rozhodujúce ekonomické záležitosti si zobral na plecia, ako valné zhromaždenie, primátor mesta, v súčasnosti pán primátor Raši, bolo by dobré zvolať aspoň jedno mimoriadne zhromaždenie mesta, teda poslancov mesta, k situáciám, možným alternatívam rozvoja. Je treba, aby sme to, čo bolo tu navrhnuté cirkevnou ... teda komisiou cirkevnou, aby sme hľadali rôzne alternatívy. Je treba zobrať do úvahy, a je treba, aby sme sa veľmi vážne zaoberali tým, že Dopravný podnik tak, ako je riadený z úrovne mesta, speje naozaj k problémom a či nie je treba uvažovať o rôznych alternatívach, rôznych alternatívach aj navyšovania imania.

p. Raši, primátor mesta - Ďakujem pekne. S faktickými pán poslanec Jutka, po ňom pán poslanec Brixi. Nech sa páči.

p. Jutka, poslanec MZ - Ďakujem pekne za slovo. Ja chcem zareagovať na pána poslanca Halenára. S niečím sa s vami dá súhlasiť, pán poslanec, s niečím nie. V podstate treba konštatovať jednu vec. Dopravný podnik vykonáva výkony vo verejnom záujme. A ako dobrý hospodár, ja sám by som niektoré výkony - ja, ako osoba, možno neprevádzkoval. Niektoré intervaly dopravy by možno boli bolo zaujímavé zredukovať. Ale pán poslanec Halenár, ruku na srdce, povedzte, koľko spojov chcete zredukovať? Koľko intervalov chcete zrušiť a akým spôsobom chcete Košičanom odprezentovať to, že budú mať, čo ja viem, zrušené nočné spoje? Budú mať predĺžené intervaly? Áno, dopravný podnik, tak jak ste správne konštatoval, niekedy vozí dvoch ľudí. Niekedy sú autobusy prepchaté. Takže treba sa nad tým vážne zamyslieť, že nefunguje to ako štandardná obchodná spoločnosť. Ani nemôže nikdy fungovať ako štandardná obchodná spoločnosť. Ďakujem.

p. Raši, primátor mesta - Ďakujem pekne. Pán poslanec Brixi s faktickou poznámkou. Faktické poznámky dávate na pána poslanca Halenára, zatiaľ. Nech sa páči.

p. Brixi, poslanec MZ - Ďakujem pán primátor. Odkedy viem, že cirkevná komisia sa zaoberá rozvojom dopravného podniku, hneď sa mi teda lepšie funguje. Ale, bez ohľadu na to, pán poslanec Halenár, viete, ono ten dopravný podnik, vy ste tu už v tom zastupiteľstve pomerne dlho, takže by ste mali vedieť, že situácia, ktorá tam dnes je, nie je spôsobená súčasným - ja si dovolím povedať, že nepolitický manažmentom. To je situácia, ktorá je roky rokúce zanedbaná. A my dnes riešime už iba dôsledok toho, aby ten podnik ako-tak prežil, a ako-tak plnil činnosť na ktorú v zmysle toho štatútu teda bol založený. Mne je veľmi ľúto, že vy máte „X“ riešení, ako majú byť naplnené spoje, ktoré spoje treba rušiť, kde treba pridávať. Ale vy si uvedomte, že za tie roky, čo tu ste, ste neprišli ani s jedným reálnym riešením ako ten podnik dostať do takého prevádzkového stavu, aby plnil svoju funkciu. Tak prosím, teraz skúsme sa chovať zodpovedne a aj v kontexte súčasnej situácie skúsme prísť s riešením, ktoré tomu podniku pomôže.

p. Raši, primátor mesta - Ďakujem pekne. S faktickou ešte na pána poslanca Halenára, pán poslanec Ihnát. Nech sa páči.

p. Ihnát, poslanec MZ - Áno, ďakujem pekne. Pán Halenár vystúpil asi trikrát alebo dvakrát, takže vlastne som toho počul dosť. A sú tu naozaj kompetentné, by som povedal, vyjadrenia. Takže k tomu by som chcel povedal len toľko, strašne veľa vecí v Košiciach, aj strašne veľa dezinformácií vychádza priamo z dopravného podniku. Čo sa týka trolejbusovej dopravy, pán primátor, bolo by dobré povedať, naozaj, ako s ňou ďalej. Lebo je to tak isto tiež súčasť tejto koncepcie. Buď výhodnej, nevýhodnej. Ako hovorí pán kolega Jutka. Ale je to dôležité povedať vlastne občanom, aj nám poslancom, ako ďalej s trolejbusovou dopravou. Ďakujem.

p. Raši, primátor mesta - Ďakujem pán poslanec. Zrejme uniklo vašej pozornosti, že máme tému zvýšenie základného imania, z ktorej rozvoj trolejbusovej dopravy momentálne nesúvisí. Pán poslanec Betuš, nech sa páči s faktickou.

p. Betuš, poslanec MZ - Ďakujem za slovo, vážený pán primátor. Možno to tak na prvý pohľad to, čo teraz poviem, nesúvisí s prejednávaným bodom, ktorý máme teraz na stole. Ale myslím si, že áno, teda osobne jedná sa mi hlavne o stav úrovne Dopravného podniku mesta Košice, využiteľnosť dopravy, atraktívnosť, efektívnosť hromadnej dopravy v našom meste. Pretože aj toto má vplyv na stav v parkovaní mestských častiach. Nie zvláštne, že už aj taká skutočnosť, že v súčasnosti má jedna rodina aj dve/ tri autá, a najlepšie pod oknom, a preto si myslím, že je potrebné túto vec riešenia dopravy a parkovania riešiť ako prioritnú. A pretože situácia napr. v Mestskej časti Košice - Sídlisko Ťahanovce je v súčasnosti, no poviem to tak, že kritická, zaradili sme bod na rokovanie rady starostov, na aprílovom stretnutí, kde budeme prerokovávať vec parkovania. A táto skutočnosť má určite vplyv na riešenie mestskej hromadnej dopravy. Takže taká krátka informácia. Ďakujem.

p. Raši, primátor mesta - Ďakujem pekne. A teraz do rozpravy pán poslanec Berberich, po ňom pán poslanec Jakubov. Nech sa páči.

p. Berberich, poslanec MZ - Ďakujem pekne za slovo. Vážený pán primátor, kolegyne, kolegovia, by som mal dve otázky. Ale kým ich položím myslím si, že každá komisia, ktorá je vytvorená pri mestskom zastupiteľstve, je poradným orgánom. A myslím si, že má právo predkladať nejaké návrhy, prípadne sa vyjadrovať ku materiálom. Takže celkom som nepochopil poznámku pána kolegu. Ale ja by som položil tie otázky, na ktoré by som chcel vedieť odpoveď. Rád by som sa teda opýtal, dokedy, či je teda nejaký termín na to, dokedy je potrebné urobiť to navýšenie, v súvislosti s tou legislatívou, samozrejme, ktorá bola uvedená v dôvodovej správe? Čiže, ak by sa dala dať odpoveď na to, že dokedy je teda to potrebné urobiť? A potom druhá otázka moja by bola, či sú prípadné riziká, alebo, čo sa udeje, ak by sa to teda imanie nenavýšilo? Ak by sme to teda neschválili, povedzme. Ďakujem pekne za odpovede.

p. Raši, primátor mesta - Ďakujem pekne. Poprosím potom odpovede na záver, pán generálny riaditeľ. Pán poslanec Jakubov, potom pán poslanec Rusnák, nech sa páči.

p. Jakubov, poslanec MZ - Ďakujem pekne. Vážený pán primátor, dámy a páni, myslím si, že uniká nám tu podstata veci. Dopravný podnik mesta Košice je obrovská spoločnosť a doprava je jeden z kľúčových momentov, ktorý potrebuje zabezpečiť, tá ktorá obec alebo mesto. To tu dnes odznelo. Výška imania 33.000 eur je smiešna. Každý z nás, ako tu sedíme, predpokladám, že minimálne takéto imanie vlastní. Je potrebné si uvedomiť, a nezabúdajme na skutočnosť, že v uplynulom volebnom období sme investovali do Dopravného podniku obrovského objemy z eurofondov. Toľko kritizované električky, toľko kritizované autobusy, prvá etapa a modernizácie električkových tratí. Bolo tu v minulosti veľa kritiky. Všetko to dnes slúži. Máme vysoký percentuálny podiel vynovenia autobusovej dopravy, autobusov, tak isto električiek a dopravný podnik ktorý sa potrebuje správať ekonomicky, ako každý subjekt, aj keď je to spoločnosť, ktorej stopercentným vlastníkom je mesto Košice, vzhľadom na výšku imania má problém sa takto správať. Dámy a páni, mnohí z vás, tak ako tu sedíme sme roky pôsobili v súkromnej sfére. Viete si predstaviť, že s takýmto imaním by ste dokázali realizovať rozvoj svojej spoločnosti? Asi nie. A chcem sa prikloniť, a myslím si, že celý náš poslanecký klub sa prikloní k uzneseniu, ktoré navrhol pán kolega, pán poslanec Jutka, pretože si myslím, že je zmysluplné. Ďakujem pekne.

p. Raši, primátor mesta - Ďakujem pekne. V rozprave pán poslanec Rusnák, po ňom pán poslanec Polaček. Nech sa páči.

p. Rusnák, poslanec MZ - Ďakujem. Pán kolega Brixi, myslím, že každá komisia môže prerokovávať a dokonca je povinná prerokovávať programy, ktoré sú predkladané na rokovania mestského zastupiteľstva - a nemyslite si, že v komisii cirkvi sú iba farári. Sú tam aj ľudia, ktorí sa dokážu veľmi fundovane vyjadriť aj k ekonomickým otázkam. A sú to mnohokrát aj kňazi. Ďakujem.

p. Raši, primátor mesta - Ďakujem pekne. Pán poslanec Polaček, nech sa páči.

p. Polaček, poslanec MZ - Ďakujem pekne za slovo. Vážení kolegovia, ja by som sa naozaj chcel chovať zodpovedne, ale teraz si uvedomiť, že síce mesto Košice je zakladateľom a jediným stopercentným akcionárom obchodnej spoločnosti, teda my všetci Košičania sme majiteľom Dopravného podniku. Ale komu vlastne Dopravný podnik mesta Košice dnes patrí? Nám Košičanom, alebo bankárom? Zabúdame na jednu veľmi vážnu otázku. A potrebovali by sme poznať odpoveď, a to sú tie riziká, pretože my a podľa mňa, toto je podstata, ideme do dopravného podniku vložiť obrovský majetok, na jednej strane a na druhej strane dnes vieme, že Dopravný podnik svoje záväzky v niektorých momentoch jednoducho nemusí začať vedieť splácať. A o tento majetok jedného dňa môžeme prísť. Ja už som sa na jednom fóre dávno vyjadril,  že je len otázkou času, kedy či úmyselne alebo neúmyselne, tu nie je podstatné v tejto chvíli, o Dopravný podnik mesta Košice prídeme. Raz niekto príde a ho sprivatizuje. Ja som o tom plne presvedčený. A my sa týmto smerom, my možnože aj týmto dnešným prijatím, takejto zmeny, môžeme niekomu pekne pomôcť. Zároveň by som chcel doplniť otázku pána Halenára, ktorý sa pýtal na výšku záväzkov. Ja by som chcel poznať celkový dlh Dopravného podniku, teda aj včítane dlhových služieb, tak, aby sme poznali toto číslo. Zároveň by ma zaujímalo, kedy bude k dispozícii výročná správa za rok 2016? Pretože sa domnievam, že o tak závažnej otázke, ktorú dneska chceme prejednávať, by sme mali najprv rokovať. Potom, ako nám bude predložená výročná správa, aby sme videli všetky čísla, aby sme poznali závery audítorov, aby sme si mohli povedať „ÁNO“, toto je dostatočná argumentácia na to, aby sme takéto konanie mohli odobriť. Toľko zatiaľ na úvod. Ešte sa raz o slovo prihlásim, pán primátor.

p. Raši, primátor mesta - S faktickými poznámkami, pán poslanec Jutka, po ňom pán poslanec Kočiš. Nech sa páči.

p. Jutka, poslanec MZ - Ďakujem pekne. Prepáčte pán primátor, ja sa znova hlásim do rozpravy, ale  nedá mi nezareagovať na pána poslanca Polačeka. Pán poslanec Polaček, prečítajte si návrh na uznesenie, a to, čo povedal pán poslanec Jakubov. Prečítajte si aj ten doplňujucí návrh, ktorý ja  predkladám. A všetky tieto návrhy smerujú k tomu, aby sme zabránili vstupu tretej osoby do Dopravného podniku mesta Košice. Pokiaľ sa to dá, ešte raz znova poviem, aby sme zabránili vstupu tretej osoby do dopravného podniku. Je našou snahou zachovať činnosť dopravného podniku v tej podobe, nechcem povedať, že v ekonomicky ukazovateľ v tej podobe v akej je, a preto hľadáme riešenia. Nie je to pravda, alebo z mojej strany určite to nie je snaha vytvoriť a umožniť vstup tretej osoby. Ďakujem pekne.

p. Raši, primátor mesta - Pán poslanec Kočiš. Pán poslanec Polaček, prihláste sa normálne, lebo nemôžete reagovať sám na seba. Čiže pán poslanec Kočiš a po ňom pôjde pán poslanec Jakubov s faktickými na pána poslanca Polačeka, na jeho rozpravu.

p. Kočiš, poslanec MZ - Ďakujem za slovo. Ja len krátko chcem zareagovať, že nech pán poslanec Polaček, rovno môžem odporúčať záverečnú správu, alebo správu audítora za rok 2012, 13, 14, 15 bude, ospravedlňujem sa, kde konštatuje, že odporúča zvýšiť základné imanie spoločnosti. Ďakujem.

p. Raši, primátor mesta - Ďakujem. Pán poslanec Jakubov, nech sa páči.

p. Jakubov, poslanec MZ - Ďakujem pekne. Pán kolega Polaček, keďže v decembri 2015 bola ukončená posledná investícia z eurofondov, minimálne 5 rokov je udržateľnosť tohto projektu a minimálne 5 rokov nesmie do dopravného podniku vstúpiť súkromný subjekt. Nie je možné ho privatizovať. Ja úprimne verím, že v nasledujúcich rokoch sa nám podarí ďalšia etapa rekonštrukcie alebo modernizácie električkových tratí. Takže stále keď budeme čerpať eurofondy, odďaľujeme možnosť vstupu súkromného subjektu do Dopravného podniku mesta Košíc. A ja verím, že sa to neudeje nikdy.

p. Raši, primátor mesta - Ďakujem pekne. Teraz v rozprave vystúpi pán poslanec Špak a potom vystúpi pán poslanec Polaček. Nech sa páči.

p. Špak, poslanec MZ - Ďakujem. Ja si len chcem overiť, či budeme mať možnosť vstúpiť do rozpravy aj potom ako vystúpi pán riaditeľ Majza? Lebo ste povedali, že na záver vystúpi a nerád by som zase stratil tú možnosť reagovať.

p. Raši, primátor mesta - Doporučujem vám, pán poslanec, keď začne rozprávať pán riaditeľ Majza, aby ste sa hneď prihlásili, aby ste tú možnosť nestratili. Pán poslanec Polaček, nech sa páči. Ďakujem pekne, pán generálny riaditeľ, nech sa páči.

p. Majza, generálny riaditeľ DPMK - Padli tu otázky alternatívy. Od môjho nástupu sme sa okamžite začali zaoberať touto otázkou. Na navýšenie základného imania prebehlo niekoľko rokovaní s akcionárom, prebehlo niekoľko rokovaní s audítormi. Táto verzia bola vyhodnotená ako najvýhodnejšia pre dopravný podnik, najvýhodnejšia pre mesto Košice, najmä s ohľadom na dopad z pohľadu dane z príjmov. Výška záväzkov, hovorím predbežné číslo, je vo výške 40.000.000 eur dopravného podniku. Prípad, o ktorom hovoril pán poslanec, som si osobne preveril, tí revízori legitimovali pasažiera, ktorý cestoval bez platného cestovného lístka. Následne, keďže si ho nezakúpil, ho vyzvali, aby vystúpil. Áno, je pravdou, že vodič, keďže zastupoval na inej linke, nebol dostatočne oboznámený s trasou. A z údajov z GPS, je to tak, zle odbočil a hneď sa vrátil na svoju trasu. To, čo ste vraveli, je pravda. 
Parkovanie, verzus verejná doprava. Áno, myslím, že zvádzame vo verejnej doprave určitý konkurenčný, konkurenčnú súťaž s individuálnou dopravou, na ktorú sa tak isto vynakladajú nejaké prostriedky. Odkedy je platná táto novela a je nutné pristúpiť k navýšeniu základného imania, novela je platná od 1. 1. 2016, čiže nie je tam žiadne preklenovacie obdobie, mali by sme k tomu pristúpiť hneď, ako to bude, ako sa tak stane. Čo podľa predbežných výsledkov je nutné navýšiť základné imanie. A vyčerpal som všetky otázky, ktoré som mal poznačené.

p. Raši, primátor mesta - Pán poslanec Špak, nech sa páči, prihláste sa. Pán poslanec Špak, prihláste sa, aby som neuzavrel rozpravu. Ďakujem pekne, pán poslanec Polaček, nech sa páči.

p. Polaček, poslanec MZ - Ďakujem veľmi pekne za slovo. Štyridsať miliónov je naozaj nemalé číslo. Na základe tejto informácii dávam procedurálny návrh, aby sme prerušili rokovanie v tomto bode, do obdobia predloženia výročnej správy za rok 2015 a následne sa k tomuto rokovaniu vrátili. Veľmi pekne ďakujem.

p. Raši, primátor mesta - Budeme hlasovať o procedurálnom návrhu. Upozorňujem poslancov, že je platne prijatý zákon a prerušením rokovania by sme porušili platnú legislatívu, nenavýšením imania. Prosím hlasujte.

Hlasovanie č. 18 -	za: 7, proti: 21, zdržali sa: 10

p. Raši, primátor mesta - Konštatujem, že rokovanie neprerušujeme.
Nech sa páči. Ďalší v rozprave prihlásený pán poslanec Špak. Nech sa páči.

p. Špak, poslanec MZ - Ďakujem. Ja tu mám zopár interpelácií. Ale vyberiem si z interpelácií, ktoré budú na záver, ale vyberiem si dve z nich. Jednu som chcel použiť, ale teraz mi vlastne kolega generálny riaditeľ DPMK nahral, že máme vodičov, ktorí neboli preškolení, atď. Takže ja začnem od konca. Chcel by som teraz upozorniť, že v súlade s platnou legislatívou, jedna odborne spôsobilá osoba môže garantovať odbornú spôsobilosť na maximálny počet 50 vozidiel u jedného dopravcu. Pokiaľ ste mi dobre odpovedali na minulú interpeláciu. Máme jednu jedinú osobu, ktorá je vraj odborne spôsobilá. A máme cez 200 vozidiel. Takže to možno k tomu bodu, ktorý teraz nabehol. Ale mám tú inú otázku na primátora. A to je tá, že ako je možné, že napr. faktúra na 3.780.000 eur od SOR Libchvavy bola doručená do podateľne DPMK a.s. o 2 dni skôr, 14. 12., než nadobudla účinnosť podpísaná čiastková kúpna zmluva na nákup 9 kusov elektrobusov, ktorej účinnosť nadobudla až dňa 16. 12. 2015. Jednoducho povedané, ako mohol niekto fakturovať DPMK niečo, čo si DPMK ani neobjednal.

p. Raši, primátor mesta - Pán poslanec, to je vec na interpeláciu, ktorú dávate teraz. Tak sa držte prerokovaného bodu. A aj ja vám môžem prečítať niekoľko iných článkov z Korzára, ktorým už aj bolo odpovedané. Takže to dostanete odpoveď z dopravného podniku v bode interpelácie. Držte sa rokovacieho poriadku, lebo vám vezmem slovo a vráťte sa k zvýšeniu základného imania. Ďakujem pekne.

p. Špak, poslanec MZ - To je úvod k môjmu príspevku, ktorý má ísť k tomu, aby sme naozaj zvážili to, že tu ideme teraz odhlasovať navýšenie imania v hodnote nie malej, si myslím, ale naozaj nemám informácie o tom, v akom stave skutočnosti sme? A či fakt to nenasypeme len do nejakej čiernej diery, tie naše majetky.

p. Raši, primátor mesta - Poprosím dopravný podnik, aby potom písomne odpovedal pánovi poslancovi Šapkovi na polopravdy a nepravdy, ktoré sa dočítal v jednom denníku, aby spokojne mohol spávať, aby vedel, že bolo všetko v poriadku. Pán poslanec Halenár, nech sa páči.
 
p. Halenár, poslanec MZ - Chcel by som sa opýtať pána Majzu, či by nám tu mohol teda povedať tie rôzne alternatívy, ktorými sa zaoberali pri navyšovaní imania?

p. Raši, primátor mesta - Ďakujem pekne. Uzatváram rozpravu k tomuto bodu. Poprosím návrhovú komisiu.

p. Jutka, poslanec MZ a člen návrhovej komisie - Návrhová komisia obdržala dva pozmeňujúce návrhy na uznesenie. Prvý pozmeňujúci návrh predložil pán námestník Petruško. Prečítam ho tak, ako nám bol doručený: „Pozmeňujúci návrh pôvodného uznesenia v bode 1, v návrhu uznesenia, v bode e) sa hodnota 7.908,74 eura nahrádza hodnotou 790.874 eur, a v bode f) sa číslo 1000 nahrádza číslom 10. Po 2.) v návrhu uznesenia v prílohe číslo 2 k uzneseniu v bode b) sa číslo 1000 náhrada nahrádza číslom 10 a hodnota 7.908,74 eur sa nahrádza hodnotou 790.874 eur.“ Všetko pán primátor.

p. Raši, primátor mesta - Ďakujem, prosím hlasujme.

Hlasovanie č. 19 -	za: 29, proti: 2, zdržali sa: 7

p. Raši, primátor mesta - Ďakujem, prosím ďalší pozmeňujúci návrh.

p. Jutka, poslanec MZ a člen návrhovej komisie - Pán primátor, keďže druhý pozmeňujúci návrh som predložil ja, ale ten len dopĺňa pôvodný návrh na uznesenie, ak dovolíte, ja prečítam pôvodný návrh na uznesenie aj s tým doplňujúcim návrhom. Ak súhlasíte. Dobre, takže čítam pôvodný návrh na uznesenie aj s tým doplňujúcim návrhom: „Mestské zastupiteľstvo v Košiciach v súlade s platnými právnymi predpismi po 1.) schvaľuje nepeňažný vklad majetku mesta do základného imania obchodnej spoločnosti Dopravný podnik mesta Košice a. s., Bardejovská 6, Košice a to vložením nehnuteľností podľa prílohy číslo 1 k uzneseniu. Všeobecná hodnota nehnuteľnosti podľa prílohy číslo 1 k uzneseniu, v celkovej výške 7.875.555 eur a 30 centov, bola určená súdnoznaleckým posudkom číslo 11 z roku 2016, zo dňa 8. 2. 2016, spracovaným znalcom Ing. Jozefom Murínom, zapísaným v zozname znalcov tlmočníkov a predkladateľov pod evidenčným číslom 912457. Nepeňažný vklad sa započíta na vklad jediného akcionára mesta Košice do...“ Dobre, pán primátor, keďže som dostal informáciu zo samosprávnych orgánov, že najprv doplňujúce, tak prečítam môj doplňujúci návrh. Dobre.

p. Raši, primátor mesta - Áno. Čiže zrušíme toto, čo ste povedali.

p. Jutka, poslanec MZ a člen návrhovej komisie - Áno. Takže doplňujúci návrh, ktorý predkladá pán poslanec Jutka: „Mestské zastupiteľstvo v Košiciach žiada primátora mesta predložiť na najbližšie riadne rokovanie mestského zastupiteľstva návrh úpravy rozpočtu v položke dotácie Dopravnému podniku mesta Košice a. s., vo forme navýšenia finančných prostriedkov tak, aby došlo ku skutočnému finančnému krytiu objednaných výkonov vo verejnom záujme. Termín: najbližšie riadne rokovanie mestského zastupiteľstva. Zodpovedný: riaditeľ Magistrátu mesta Košice.“ Ďakujem pekne.

p. Raši, primátor mesta - Ďakujem. Prosím hlasujme o tomto doplňujúcom návrhu, ktorý predložil pán poslanec Jutka.

Hlasovanie č. 20 -	za: 31, proti: 0, zdržali sa: 2

p. Raši, primátor mesta - Konštatujem, že tento návrh sme schválili. Poprosím ďalej.

p. Jutka, poslanec MZ a člen návrhovej komisie - Takže už len pôvodný návrh na uznesenie. Prečítam tak, ako som ho začal čítať: „Mestské zastupiteľstvo v Košiciach v súlade s platnými právnymi predpismi po 1.) schvaľuje po a) nepeňažný vklad majetku mesta Košice do základného imania obchodnej spoločnosti Dopravný podnik mesta Košice a. s., Bardejovská 6, Košice a to vložením nehnuteľnosti podľa prílohy číslo 1 k uzneseniu. Všeobecná hodnota nehnuteľností podľa prílohy číslo 1 k uzneseniu v celkovej výške 7.875.555 eur a 30 centov bola určená súdnoznaleckým posudkom číslo 11 z roku 2016 spracovaným znalcom Ing. Jozefom Murínom, zapísaný v zozname znalcov, tlmočníkov a prekladateľov, pod evidenčným číslom 912457. Nepeňažný vklad sa započíta na vklad jediného akcionára Mesta Košice do základného imania Dopravného podniku mesta Košice a. s. vo výške 7.875.550 eur. Po b) zvýšenie základného imania Dopravného podniku mesta Košice z 33.190 eur na 7.908.740 eur. Po c) výmenu pôvodných listinných akcií za nové zaknihované akcie na základe výzvy Dopravného podniku mesta Košice a. s., adresované jedinému akcionárovi mestu Košice, do siedmich dní odo dňa zápisu zmeny podoby menovitej hodnoty a počtu akcií spoločnosti do Obchodného registra Slovenskej republiky. Po d) zmenu Stanov Dopravného podniku mesta Košice a.s., v Čl. III Základné imanie spoločnosti v súvislosti so zvýšením základného imania v rozsahu prílohy číslo 2 k uzneseniu a v súlade s bodom a) a b) tohto uznesenia, a Čl. IV Forma a hodnota akcií v súvislosti so zmenou podoby akcií z listinnej na zaknihované, menovitej hodnoty a počtu akcií podľa bodu c), e), f), tohto uznesenia. Po e) menovitú hodnotu jednej akcie, ktorú upravil návrh na uznesenie pána námestníka Petruška na 790.874 eur, a po f) základné imanie Dopravného podniku mesta Košice a. s. rozdelené na 10 akcií. Po 2.) ukladá predsedovi predstavenstva Dopravného podniku mesta Košice a.s., aby vykonal príslušné právne úkony v súvislosti so zvýšením základného imania Dopravného podniku mesta Košice a.s. a zmenou podoby akcií z listinnej na zaknihované, podľa schvaľovacej časti tohto uznesenia.“ Všetko, pán primátor.

p. Raši, primátor mesta - Ďakujem pekne. Prosím hlasujte.

Hlasovanie č. 21 -	za: 30, proti: 1, zdržali sa: 3

p. Raši, primátor mesta - Konštatujem, že uznesenie sme schválili. Ďakujem pekne.
- - -
 
Bod č. 13
Predloženie žiadosti o NFP v rámci Operačného programu Ľudské zdroje, Prioritná os:  6. Technická vybavenosť v obciach s prítomnosťou marginalizovaných rómskych komunít, Špecifický cieľ:  6.1 Zlepšiť prístup ku kvalitnému vzdelávaniu vrátane vzdelávania a starostlivosti v rannom detstve - Rekonštrukcia predškolského zariadenia - MŠ Hrebendova, Luník IX, Košice – doplnenie

p. Raši, primátor mesta - Prejdeme k bodu číslo 13. Je to predloženie žiadosti o NFP v rámci Operačného programu Ľudské zdroje, Prioritná os 6. Technická vybavenosť v obciach s prítomnosťou marginalizovaných rómskych komunít, špecifický cieľ 6.1 Zlepšiť prístup ku kvalitnému vzdelávaniu, vrátane vzdelávania a starostlivosti v rannom detstve - Rekonštrukcia predškolského zariadenia Materská škola Hrebendova, Luník IX, Košice – doplnenie. Pani námestníčka, nech sa páči, máte slovo.

p. Lenártová, námestníčka primátora - Ďakujem pekne, vážený pán primátor. Ctený poslanecký zbor, v tomto materiáli musíme v prvom bode, alebo ako prvý krok zrušiť uznesenie, kde sme 14. 12. v roku 2015 schvaľovali uznesením číslo 297 žiadosť o nenávratný finančný príspevok, nakoľko následne o 4 dni bola 18. 12. zrušená výzva. Ale keďže na konci januára 29. 1. 2016 ministerstvo vnútra opäť predložilo výzvu na predkladanie nenávratných finančných príspevkov, chceli by sme týmto zareagovať, kde sa ale mení nová celá hodnota projektu na 553 tis. a naše nové spolufinancovanie 27.650. Len pripomínam, že máme možnosť získať 95 percent výdavkov zo zdrojov Európskej únie na rekonštrukciu zariadenia predprimárneho vzdelávania na Hrebendovej ulici. Ďakujem veľmi pekne.

p. Raši, primátor mesta - Ďakujem pekne. Otváram k tomuto bodu rozpravu. Keď sa nikto nehlási, uzatváram rozpravu, prosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach po a) zrušuje uznesenie Mestského zastupiteľstva v Košiciach číslo 297 zo dňa 14. 12. 2015, a po b) schvaľuje po 1.) predloženie žiadosti o nenávratný finančný príspevok na projekt Rekonštrukcia predškolského zariadenia MŠ Hrebendova, Košice, v rámci výzvy podľa predloženého návrhu, Prioritná os 6. podľa predloženého návrhu, vo výške celkových oprávnených výdavkov projektu, maximálne 553.000 eur. Ciele projektu sú v súlade s platným Programom rozvoja mesta Košice 2015 až 2020 až (2025) a platným Územným plánom mesta Košice. Po 2.) spolufinancovanie projektu vo výške 5 percent z celkových oprávnených výdavkov t. j. 27.650 eur a financovaním prípadných ďalších nevyhnutných výdavkov z vlastných zdrojov. Po 3.) zabezpečenie realizácie projektu po schválení žiadosti o NFP. Po 4.) zabezpečenie udržateľnosti projektu minimálne 5 rokov po skončení realizácie aktivít projektu.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 22 -	za: 34, proti: 0, zdržali sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 13/1
Koncepcia rozvoja športu v meste Košice - prerozdelenie dotácií v roku 2016

p. Raši, primátor mesta - Prejdeme k bodu 13/1. Je to doplnený materiál. Po ňom vyhlásim krátku prestávku. Tak poprosím poslancov, aby ešte vydržali, kým sa odhlasuje ďalší materiál a potom môžu ísť. Ďakujem pekne. Čiže prejdeme k doplnenému materiálu 13/1. Je to materiál Koncepcia rozvoja športu v meste Košice - prerozdelenie dotácie v roku 2016. A dávam slovo predsedovi komisie športu pánovi Sidorovi. Nech sa páči.

p. Sidor, poslanec MZ - Ďakujem pekne za slovo. Vážený pán primátor, dámy, páni, dovoľte mi, ako predsedovi komisie školstva športu a mládeže, predložiť materiál Koncepcia rozvoja športu v meste Košice - prerozdelenie dotácií v roku 2016. Keďže materiál je rozsiahlejšieho charakteru, tak poprosil by som, aby v plnom znení ho návrhová komisia prečítala. Ďakujem.

p. Raši, primátor mesta - Ďakujem pekne, otváram k tomuto bodu rozpravu. Uzatváram rozpravu a poprosím návrhovú komisiu prečítať celý návrh uznesenia, aby to bolo aj tak zaznamenané. Ďakujem pekne.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje rozdelenie bežných výdavkov v programe 2 Mesto kultúry a športu, podprogram 9 Podpora športu a mládeže – financovanie na Fond mládežníckeho športu kolektívne športy v celkovej sume 130 tis. eur: Hokejový Club Košice: 14 105 eur; Good Angels s.r.o. – basketbal: 	10 254 eur; FC Lokomotíva Košice – futbal: 9 585; Florbalový a bedmintonový klub AKADEMIK TU: 8 273; ŠŠK ZŠ Bernolákova 16 Košice – hádzaná: 8 223; KAC Jednota Košice – futbal: 8 111; FK Galaktik – futbal: 7 382; HC Košice s.r.o.: 6 521; ČH Hornets - vodné pólo: 5 893; ŠK BLAKOT Košice – florbal: 5 723; Prvý mestský hádzanársky klub Košice: 5 329; BK SOUŽ Cassovia – basketbal: 5 123; ŠKP Košice - vodné pólo: 4 762; Basketbalový klub JF Košice: 3 216; Volejbalový klub Šaca - volejbal, plážový: 3 208; KDS - šport – volejbal: 3 002; ŠŠK Tydam Košice – basketbal: 2 987; ŠŠK CBK JUGO Košice – basketbal: 2 587; Žltý sneh – florbal: 2 383; Volejbalový klub Slávia TU Košice: 2 318; ŠK UNION PRESS Košice – basketbal: 2 149; FA Benecol – futbal: 2 114; KAC Jednota Košice – nohejbal: 1 618; Nohejbalový klub DPMK: 1 387; AKADEMIK TU - volejbal, plážový: 1 038; 1.Baseballový klub Slávia UPJŠ Košice:	1 014; KAC Jednota Košice – basketbal: 999; ŠŠK Kometa - volejbal dievčatá: 529; ŠK Gama – florbal: 167; SPOLU: 130 000. Rozdelenie bežných výdavkov v programe 2 Mesto kultúry a športu, podprogram 9 Podpora športu a mládeže - financie na Fond mládežníckeho športu - Individuálne športy v celkovej sume 110 tis. eur: ŠKP Košice – plávanie: 	8 496; JUMP SPORT KLUB – cyklistika: 7 768; AK Slávia TU Košice – atletika: 6 432; BK Lokomotíva Košice – bedminton: 4 859; BMX Klub Košický šarkaň – cyklistika: 4 616; Veterinary Bodybuilding Club Košice: 4 365; Zápasnícky  klub Košice 1904: 4 222; TRIXEN Klub vodného lyžovania: 4 173; ŠKP Košice – taekwondo: 3 880; TK Mladosť Košice – tenis: 3 827; Karate klub Kretovič: 3 803; Guard klub kickbox – kickbox: 3 681; AKADEMIK TU - orientačný beh: 3 476; ŠK Olympia pri športovom gymnáziu – atletika: 3 431; KORYO Taekwondo WTF Košice: 3 312; AKADEMIK TU – atletika: 3 096; Karate klub UNION o.z.: 3 608; TJ Slávia UVL – voltíž: 2 925; ISAKO šport – cyklistika: 2 864; Stolnotenisový klub Lokomotíva Košice: 2 740; TC Meteor - tanečný šport: 2 284; AKADEMIK TU – jachting: 	2 037; Skating Club Košice - kolieskové korčuľovanie: 1 941; ŠKP Policajná škola Košice – kickbox: 	1 873; MK vzpierania a silových športov: 1 774; ŠK Keido – karate: 1 699; TJ Obal Servis – atletika: 1 578; Rollerskating Race Team Cassovia: 1 520; ŠZ TJ Metropol Košice – karate: 1 572; Triatlonový klub Košice: 1 241; TJ Slávia UPJŠ Košice – šach: 1 211; Kraso centrum Košice – krasokorčuľovanie: 1 202; RK INLINECENTER - kolieskové korčuľovanie: 1 153; ŠK pre zdravotne postihnutých: 885; TJ Slávia UVL – kanoistika: 821; ŠK Olympia pri športovom gymnáziu – streľba: 677; Košický box klub: 338; JUDO Košice: 320; AKADEMIK TU - power sport club: 266; Florbalový a bedmintonový klub AKADEMIK TU: 34; SPOLU: 110 000. Rozdelenie bežných výdavkov v programe 2 Mesto kultúry a športu, podprogram 9 Podpora športu a mládeže – financie na Fond športových aktivít v celkovej sume 160 tis. eur: Maratónsky klub Košice - Medzinárodný maratón mieru 93. ročník: 50 000; ŠK Šport pre všetkých – ŠŠL  Školská športová liga 2016: 20 000; TC METEOR Majstrovstvá sveta seniorov II v LAT, Košice open 2016: 15 000; Klub kozmických modelárov Košice – SmoZ I. Majstrovstvá sveta veľkých rakiet 9. - 14. 8. 2016: 15 000; TK Ellegance Košice - Majstrovstvá Európy 2016 – TPŠ: 12 000; ŠKP Košice – plávanie - Central European Countries Junior Meeting CECJM: 3 000; TRIXEN Klub vodného lyžovania Finále Grand prix of the cable/ Európsky pohár 2016: 3 000; FK GALAKTIK o.z. Juventus International Košice 2016: 2 000; Zápasnícky klub Košice 1904 - 35. ročník Turnaj olympijských nádejí v kategórií kadetov: 2 000; Auto Klub Košice - 42. rally Košice: 2 000; Umenie žiť, n.o. - Silná žena 2016 - Slovenský pohár strongwoman o pohár primátora mesta Košíc: 1 000; HC Košice s.r.o. - Memoriál Ladislava Trojáka: 1 000; TJ Slávia UVLF – jazdectvo - Jazdecké preteky Košický pohár 20. ročník: 1 000; AKADEMIK TU – atletika - 45. ročník Medzinárodný atletický míting Košice 2016: 1 000; MK vzpierania a silových športov - XXXIV. Ročník Grand Prix Košice Memoriál Karola Gumána: 1 000; Futsal Košice - Organizácia mestských futbalových líg futsalu v Košiciach: 500; TJ Lokomotíva Košice – kanoistika - 47. ročník Košický vodácky maratón a Plavba 3 generácií: 500; Košická streetballová liga - KSL už má 21 rokov!: 500; JUSMO s.r.o. – jumping - Cassovia jumping show 2016: 500; ŠKP Košice – taekwondo  XIV. International ILYO Cup 2016: 500; ŠKP Košice - vodné pólo - 15. ročník memoriál Rudolfa Štofana: 500; Športový klub Olympia pri športovom gymnáziu v Košiciach - I. Košická kalokagatia: 500; KRASO CENTRUM Košice - 46. ročník Veľkej ceny Košíc a 23. ročník Košickej korčuľky 2016: 500; ProSport Team Košice - 13. ročník MTB Singletrack Maratón Košice 2016: 500; JUMP Sport Klub - Košice cycling grand prix 2016: 500; Misia24, n.o. - Cross country Jahodná 2016: 500; Florbalový a bedmintonový klub Akademik TU Košice Cassovia games 2016: 500; SPOLU: 135 tis.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 23 -	za: 33, proti: 0, zdržali sa: 3

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 14
Delegovanie zástupcov mesta Košice do rád škôl a školských zariadení, pri školách a školských zariadeniach v zriaďovateľskej pôsobnosti mesta Košice za zriaďovateľa na nové funkčné obdobie štyroch rokov

p. Raši, primátor mesta - Delegovanie zástupcov mesta Košice do rád škôl a školských zariadení, pri školách a školských zariadeniach v zriaďovateľskej pôsobnosti mesta Košice za zriaďovateľa na nové funkčné obdobie štyroch rokov. Poprosím pani námestíčku o krátke uvedenie materiálu.

p. Lenártová, námestníčka primátora - Keďže končia funkčné obdobie rady škôl, je to iba formálne prevolenie jednotlivých zástupcov rád škôl, ktorí boli predtým nanominovaní. 

p. Raši, primátor mesta - Ďakujem. Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach po A) berie na vedomie zánik členstva zástupcov mesta Košice v radách škôl a školských zariadení pri školách a školských zariadeniach v zriaďovateľskej  pôsobnosti mesta Košice z dôvodu uplynutia funkčného obdobia rád škôl a školských zariadení v termíne podľa prílohy číslo 1. A po B) deleguje zástupcov mesta Košice do rád škôl a školských zariadení pri školách a školských zariadeniach v zriaďovateľskej pôsobnosti mesta Košice za zriaďovateľa na nové funkčné obdobie štyroch rokov podľa prílohy číslo 2.“ Ďakujem.

p. Raši, primátor mesta - Poprosím chvíľu vydržať, aby sa nám vrátil ... ešte nespúšťajte hlasovanie, aby sa nám stihli vrátiť poslanci. Hlasujeme o delegovaní zástupcov do rád škôl a školských zariadení. Prosím hlasujte.
 
Hlasovanie č. 24 -	za: 31, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem pekne. 
- - -

Bod č. 15
Návrh na zrušenie časti uznesenia MZ č. 285 zo dňa 25.10.2007 - Zverenie objektu telocvične zrušenej ZŠ Škultétyho 10 v Košiciach do správy ZŠ Považská 12 v Košiciach

p. Raši, primátor mesta - Pod bodom číslo 15 je materiál Návrh na zrušenie časti uznesenia Mestského zastupiteľstva v Košiciach č. 285 zo dňa 25.10.2007 - Zverenie objektu telocvične zrušenej Základnej školy Škultétyho 10 v Košiciach do správy Základnej škole Považská 12 v Košiciach. Otváram k tomuto bodu rozpravu. Uzatváram rozpravu a poprosím návrhovú komisiu.
p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zrušenie časti uznesenia mestského zastupiteľstva číslo 285 zo dňa 25. 10. 2007 - Zverenie objektu telocvične zrušenej Základnej školy Škultétyho 10 v Košiciach podľa predloženého návrhu.“ Ďakujem pekne.

p. Raši, primátor mesta - Ďakujem. Prosím hlasujte. 

Hlasovanie č. 25 -	za: 33, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 16
Návrh na zrušenie uznesenia MZ v Košiciach č. 164 zo dňa 22.06.2015 - Dlhodobý prenájom pozemku v areáli ZŠ Slobody 1, Košice Vladimírovi Janočkovi – Janočko Academy, Puškinova 1, Košice za účelom výstavby športovo-tréningového komplexu Futbalovej akadémie Vladimíra Janočka ako dôvod hodný osobitného zreteľa

p. Raši, primátor mesta - Prejdeme k bodu číslo 16. Je to  Návrh na zrušenie uznesenia MZ v Košiciach č. 164 zo dňa 22.06.2015 - Dlhodobý prenájom pozemku v areáli ZŠ Slobody 1, Košice Vladimírovi Janočkovi – Janočko Academy, za účelom výstavby športovo-tréningového komplexu Futbalovej akadémie Vladimíra Janočka ako dôvod hodný osobitného zreteľa. Prosím, otváram k tomuto bodu rozpravu. Pán poslanec Žarnay, po ňom pán poslanec Ihnát. 
 
p. Žarnay, poslanec MZ - Ďakujem pán primátor. Vážený pán primátor, vážené kolegyne, vážení kolegovia, dovoľte mi pár slov k tomuto bodu. Ja som sa viackrát vo svojich interpeláciách pýtal na postup realizácie projektu i pána Janočka. Dôvody, ktoré pán Janočko uvádza vo svojom odstúpení od zmluvy naznačujú, že magistrát zrejme so záujemcami o prenájom a kúpu mestského majetku poriadne nerokuje alebo proste neviem, ako si to mám vysvetliť. Tak, len pre zopakovanie uvediem opätovne, čím argumentuje pán Janočko. Ako prvý bod uvádza negatívne ohlasy v súvislosti so stavbou zo strany obyvateľov obytných domov v okolí ZŠ Slobody 1 v Košiciach.  Druhý bod, ktorý je už pre mňa oveľa významnejší, výskyt inžinierskych sietí, ktoré prechádzajú cez samotné ihrisko, a ktoré neumožňujú umiestniť pôvodne zamýšľanú halu bez finančne nákladnej prekládky. Tretí bod, tiež veľmi závažný, finančne náročná výstavba prístupovej cesty. No a štvrtý bod, oneskorené finálne vyjadrenie projektantov k inžinierskym sieťam. Riešenie minimálne dvoch dôvodov, ktoré sa v odstúpení uvádzajú, podľa môjho názoru, mohol a mal mať záujemca vysporiadané ešte predtým, ako sme návrh na uznesenie v júni 2015 dostali na rokovanie. Malo by to byť memento pre predkladateľov, aby si v budúcnosti dali záležať na rokovaniach so záujemcami. Aby sme sa nedostali do situácie, že pre neznalosť stavu, budeme musieť nedajbože meniť územný plán. Takže len toľko z mojej strany. Ďakujem.

p. Raši, primátor mesta - Pán poslanec Ihnát, nech sa páči. 

p. Ihnát, poslanec MZ - Ďakujem za slovo, pán primátor. Ja veľmi pekne ďakujem Otovi, za tak kvalifikované a dostatočné informácie, o ktorých som ani nevedel, poviem pravdu. Ale chcem poprosiť, vás, pán primátor, samozrejme teraz keď odhlasujeme, že akože rušíme, tak vás chcem poprosiť, aby sme dali dokopy to ihrisko nejak tam alebo cez tú školu. To raždie tam rastie, burina. Bol som sa tam pozrieť. Videla som, ľudia sú aj s týmto stavom nespokojní. Naozaj, tam sa nedá ani cez plot pozrieť, nič. Takže keby sme to dali potom dokopy aspoň. Vďaka pekne.

p. Raši, primátor mesta - Ďakujem pekne. Pán poslanec  Žarnay.

p. Žarnay, poslanec MZ - Ďakujem Milošovi za doplnenia mojej témy alebo mojej veci. A k tomu ihrisku chcem povedať ešte toľko, že ja už som v interpelácií sa pýtal na to, koľko by mesto stálo vykosenie toho ihriska?  Odpovedané mi bolo, že zhruba 1.000 eur. Kladiem si otázku, či 1.000 eur je naozaj taká malá, taká vysoká suma na to, aby v lete sa aspoň raz ihrisko vykosilo? Pri ďalšom vykosení alebo pri ďalšej úprave sa náklady znižujú, automaticky. Čiže už by to nebolo 1.000 eur, možno len 200 - 300 eur.  A prečo musia obyvatelia obytných blokov, ktorý tam žijú, trpieť už niekoľko rokov tým, že tá tráva je nielenže vysoká, ale je to vyslovene nebezpečné prostredie aj pre chodcov, ktorí chodia v okolí toho ihriska, po chodníku a môžu byť ohrození nejakými vandalmi alebo asociálmi. Ďakujem. 

p. Raši, primátor mesta - Pán poslanec Ihnát, nech sa páči. 

p. Ihnát, poslanec MZ - Áno, ďakujem pekne za slovo, pán primátor. Ja nadviažem na Ota tiež v jednej veci. Sme tu pred chvíľkou mali bod rokovania, čo sa týka dotácií  na šport.  Sám som, samozrejme pre šport, aj som zahlasovalo za to. Čiže vlastne, ako, podporujem to, ale sme počuli aj čiastky, ktoré sú v týchto dotáciách na šport. Hej? Hokej a  atď., atď. Takže by som poprosil, naozaj tých 1.000 eur napríklad nie je veľa.  Alebo sa to dá aj znížiť, aby sa to vykosilo, a - jednoducho - tie peniaze sa určite nájdu. Ďakujem.  

p. Raši, primátor mesta - Ďakujem. Pán poslanec Žarnay.  

p. Žarnay, poslanec MZ - Ja sa ešte raz vrátim k tomu pôvodnému svojmu príspevku. A chcel by som ešte raz sa spýtať, ak mi niekto môže dať na to kompetentnú odpoveď? Ako je možné, že pán Janočko pri rokovaní s magistrátom nebol oboznámený s tým, že je tam výskyt inžinierskych sietí, ktoré prechádzajú cez samotné ihrisko, neumožňujú umiestniť pôvodne zamýšľanú halu? Že je tam finančne náročná výstavba prístupovej cesty a pod.? Ako je možné, že bol predložený návrh, ktorý sme schválili v júni? Nikto sa nad tým nezamýšľal? Potom sme sa dostali do stavu, keď znovu musíme vypovedať, resp. ani neprijali sme ju a napokon mi tu, proste, poslanci vyzeráme ako ľudia, ktorí stláčame tlačítka a ani nevieme prečo. 

p. Raši, primátor mesta - Vážený pán poslanec, ja verím, že tlačítka stláčate vždy po zvážení všetkých pre a proti. Každý investor, ktorý príde do mesta Košice a chce kdekoľvek investovať, je oboznámený so všetkými známymi skutočnosťami, ktoré sa v danom mieste nachádzajú. A potom je na ňom, aby si zvážil svoju schopnosť a finančnú silu a eventuálne návratnosť projektu, aby do neho zainvestoval. Takže aj pán Janočko dostal určite všetky informácie, ktoré dostupné v danom momente boli ohľadom tejto investície. Ale zrejme po zvážení všetkých skutočností sa rozhodol, že táto investícia, ktorú chcel urobiť, a od ktorej, predpokladám, očakával, že sa mu v nejakej časovej perióde vráti, tak zrejme sa na základe zváženia všetkých pre a proti rozhodol od tohto zámeru odstúpiť. Ale mesto vždy poskytuje všetky skutočnosti, ktoré sú mestu známe. Pán poslanec Ihnát s reakciou na mňa, po ňom pán poslanec Polaček. 

p. Ihnát, poslanec MZ - Pán primátor, ja k tomu, čo som počul aj, že občania tej ulice Slobody vlastne boli proti tomu. Však vždy, keď je nejaký zámer, tak sa to robí tak, že sa prieskum robí. Či ideme stavať nejaké centrum, obchodné, alebo niečo, tak sa robí prieskum. Som prekvapený, že v tomto prípade, ani nás to nenapadlo, vlastne, poviem pravdu. A to je poučenie aj do budúcnosti, pri takýchto zámeroch, aby sa urobil prieskum okolia, vlastne, a týchto občanov, ktorí tam bývajú, aby sa vyjadrili vlastne k tomu. Veď tu sedíme kvôli nim, lebo oni nás zvolili. Čiže tu zastupujem 240 000 ľudí. Tak ako každý jeden zo 41 poslancov. Takže, to je poučenie. Ďakujem pekne. 

p. Raši, primátor mesta - Pán poslanec Polaček, nech sa páči. 

p. Polaček, poslanec MZ - Ďakujem za slovo. Ja by som chcel na tomto príklade poukázať na niečo úplne iné. Áno,  či sa stala chyba na strane pána Janočka alebo na strane mesta, to v tejto chvíli ani nie je dôvodom, aby som to skúmal. Ale chcel by som poukázať na to, že mestské zastupiteľstvo po novom rokuje štyrikrát ročne.  Nie. Štyrikrát, tak máme návrh. A teraz si uvedomme, že je pred nás predkladaných naozaj niekoľko desiatok, a v budúcnosti to bude ešte niekoľko viac bodov, ktoré budeme musieť prelúskať a sa s nimi oboznámiť. A pri  takomto množstve, jednoducho, chyby môžu nastať. A  teda dávam na zváženie, a ja sa k tejto otázke budem ešte  niekoľko krát vracať, aby sme nerokovali štyrikrát do roka. Aby sme rokovali častejšie. Aby sme mali priestor na väčšiu diskusiu, aby sme mali priestor na väčšie oboznamovanie sa s bodmi rokovania. A aby aj odborní referenti nemuseli narýchlo v uzávierkach, nakoľko tých rokovaní je málo, narýchlo dávať materiály. A potom sa môže, niektoré veci, neprerokujú a nie sú v takom stave, aby sme mali ich pripravené. Čiže len donekonečna, ešte niekoľkokrát, možno aj dnes sa budem k tejto téme vracať. Že 4 rokovania do roka je jednoducho málo.

p. Raši, primátor mesta - Pán poslanec Ihnát, nech sa páči. 

p. Ihnát, poslanec MZ - Áno, ďakujem za slovo primátor. Ja sa pripájam k pánovi Polačekovi, čo povedal. Pán poslanec Národnej rady Slovenskej republiky Oto Žarnay tento problém naniesol tu, a sme hlasovali o ňom. Bola to, podľa môjho názoru chyba alebo predčasné rozhodnutie. Tiež si myslím, že rokovania Mestského zastupiteľstva v Košiciach je potrebné realizovať viac krát v roku, ako len štyrikrát. Ďakujem.

p. Raši, primátor mesta - Ďakujem. Uzatváram rozpravu k tomuto bodu. Rokovania mestského zastupiteľstva zvoláva primátor minimálne každé 3 mesiace. V minulom funkčnom období sme k tomu pristupovali tak isto. A poslanci, ktorí vtedy boli, zvládali materiály prebrať. A tak, ako je pán poslanec Žarnay poslanec Národnej rady, aj ja ako primátor, som poslanec Národnej rady. Je to návrh proti návrhu. A mestské zastupiteľstvo rozhodlo, že jeho návrh vtedy nepodporí a budeme zasadať tak, ako budem mestské zastupiteľstvá zvolávať. Ďakujem pekne. Prosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje zrušenie uznesenia Mestského zastupiteľstva v Košiciach číslo 164 zo dňa 22. 6. 2015 - Dlhodobý prenájom pozemku v areáli ZŠ Slobody Košice, Vladimírovi Janočkovi - Janočko Academy podľa predloženého návrhu.“ Ďakujem. 

p. Raši, primátor mesta - Ďakujem, prosím hlasujte.

Hlasovanie č. 26 -	za: 36, proti: 0, zdržali sa: 0

p. Raši, primátor mesta - Ďakujem. Uznesenie sme schválili. 
- - -

Bod č. 17
Rozšírenie prenajatých priestorov o objekt telocvične priamym nájmom za nájomné z dôvodu hodného osobitného zreteľa v objekte zrušenej ZŠ Škultétyho 10 v Košiciach pre nájomcu Evanjelické gymnázium J. A. Komenského, Škultétyho 10, Košice

p. Raši, primátor mesta - Prejdeme k bodu č. 17 Je to Rozšírenie prenajatých priestorov o objekt telocvične priamym nájmom za nájomné z dôvodu hodného osobitného zreteľa v objekte zrušenej ZŠ Škultétyho 10 v Košiciach pre nájomcu Evanjelické gymnázium Jána Amosa Komenského, Škultétyho 10, Košice. Ováram k tomuto bodu rozpravu. Uzatváram rozpravu a poprosím návrhovú komisiu. Chcem upozorniť poslancov že treba tri pätiny všetkých poslancov na schválenie tohto uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje rozšírenie prenajatých priestorov o objekt telocvične zrušenej Základnej školy Škultétyho 10 v Košiciach o výmere 790 m² podľa predloženého návrhu, priamym nájmom za nájomné 1 eur/meter štvorcový/rok a prevádzkové náklady, ako dôvod hodný osobitného zreteľa podľa predloženého návrhu, nájomcovi Evanjelické gymnázium Jána Amosa Komenského Košice podľa predloženého návrhu.“ Ďakujem.

p. Raši, primátor mesta - Ďakujem pekne. Prosím hlasujete. 

Hlasovanie č. 27 -	za: 316 proti: 0, zdržali sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 18
Rozšírenie prenajatých priestorov o nebytové priestory a pozemok v objekte a areáli zrušenej MŠ Jegorovovo nám č. 5 v Košiciach pre nájomcu K13 – Košické kultúrne centrá, príspevková organizácia, Kukučínova 2, Košice priamym nájmom za nájomné z dôvodu hodného osobitného zreteľa

p. Raši, primátor mesta - Prejdeme k bodu  číslo 18, je to materiál Rozšírenie prenajatých priestorov o nebytové priestory a pozemok v objekte a areáli zrušenej MŠ Jegorovovo námestie č. 5 v Košiciach pre nájomcu K13 – Košické kultúrne centrá, príspevková organizácia, priamym nájmom za nájomné z dôvodu hodného osobitného zreteľa. Otváram k tomuto bodu rozpravu. Uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje rozšírenie prenajatých priestoroch v objekte a areáli zrušenej Materskej školy na Jegorovovom námestí 5 v Košiciach po a)  nebytové priestory vo výmere 253,6 m² podľa predloženého návrhu, priamym nájmom za nájomné 3 eur/meter štvorcový/rok a prevádzkové náklady. Po b) pozemok vo výmere 1171 m² podľa predloženého návrhu, priamym nájmom za nájomné 1 eur/rok, ako dôvod hodný osobitného zreteľa, nájomcovi K 13 - Košické kultúrne centrá, príspevková organizácia Košice podľa predloženého návrhu.“ 

p. Raši, primátor mesta - Ďakujem pekne. Prosím hlasujte.

Hlasovanie č. 28  -	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem. 
- - -

Bod č. 19
Prenájom multifunkčného ihriska priamym nájmom za nájomné z dôvodu hodného osobitného zreteľa v areáli Základnej školy Nám. L. Novomeského 2 v Košiciach pre nájomcu Mestská časť Košice – Staré Mesto, Hviezdoslavova 7, Košice

p. Raši, primátor mesta - Pod bodom 19  je predložený materiál Prenájom   multifunkčného ihriska priamym nájmom za nájomné z dôvodu hodného osobitného zreteľa v areáli Základnej školy Námestie L. Novomeského 2 v Košiciach pre nájomcu Mestská časť Košice – Staré Mesto. Otváram k tomuto bodu rozpravu. Uzatváram rozpravu a poprosím návrhovú  komisiu. 

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje prenájom multifunkčného ihriska v areáli ZŠ Nám. L. Novomeského 2 v Košiciach vo výmere 594 m² priamym nájmom za nájomné 1 eur/rok a primerané prevádzkové náklady, ako dôvod hodný osobitného zreteľa, podľa predloženého návrhu nájomcovi Mestská časť Košice - Staré Mesto podľa predloženého návrhu.“ 

p. Raši, primátor mesta - Ďakujem, prosím hlasujte. Je potrebná trojpätinovú väčšina všetkých poslancov. 

Hlasovanie č. 29 -	za: 37, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 20
Prenájom nebytových priestorov priamym nájmom za nájomné z dôvodu hodného osobitného zreteľa v objekte zrušenej Materskej školy Krosnianska 6 v Košiciach pre nájomcu Súkromná základná umelecká škola, Krosnianska 6, Košice

p. Raši, primátor mesta - Prejdeme k ďalšiemu bodu. Je to bod číslo 20 Prenájom nebytových priestorov priamym nájmom za nájomné z dôvodu hodného osobitného zreteľa v objekte zrušenej Materskej školy Krosnianska 6 v Košiciach pre nájomcu Súkromná základná umelecká škola, Krosnianska 6 v Košiciach. Otváram k tomuto bodu rozpravu. Uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje prenájom nebytových priestorov v objekte zrušenej Materskej školy Krosnianska 6, Košice vo výmere 639 m² priamym nájmom za nájomné 3 eur/m²/rok a prevádzkové náklady, ako dôvod hodný osobitného zreteľa nájomcovi Súkromná Základná umelecká škola Krosnianska 6, Košice podľa predloženého návrhu.“ Ďakujem. 

p. Raši, primátor mesta - Ďakujem pekne,  prosím hlasujete. 

Hlasovanie č. 30 -	za: 36, proti: 0, zdržali sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 21
Návrh na zmeny a doplnky Pravidiel prenajímania školského majetku vo vlastníctve mesta Košice

p. Raši, primátor mesta - Prejdeme k ďalšiemu bodu. Je to bod číslo 21. Je to Návrh na zmeny a doplnky Pravidiel prenajímania školského majetku vo vlastníctve mesta Košice. Otváram k nemu rozpravu a pani námestníčke dávam slovo, ako predkladateľovi.

p. Lenártová, námestníčka primátora - Ďakujem veľmi pekne. Vážený pán primátor, ctené kolegyne, ctení kolegovia, ja by som chcela iba dať pozmeňujúci návrh, ktorý sa týka bodu 4, kde navrhujem vypustiť čas prenájmu. Čiže nové znenie by bolo bez ohraničenia časov. Návrh som predložila návrhovej komisii. Ďakujem pekne. 

p. Raši, primátor mesta - Ďakujem pekne. Do rozpravy sa hlási pán poslanec Žarnay, po ňom pán poslanec Polaček. Nech sa páči. 

p. Žarnay, poslanec MZ - Ďakujem pekne, pán primátor. Vážené kolegyne, vážení kolegovia, pozorne som si prečítal predložený materiál. A som rád, že mesto konečne začína brať ohľad aj na svojich obyvateľov. Rád by som sa s vami podelil o vlastnú skúsenosť. Keď som sa pred istým časom pýtal riaditeľa jednej základnej školy v Košiciach, či by sa dalo umožniť využívanie školského ihriska aj pre verejnosť tým, že by sa vytvoril vstup na ihrisko z ulice, odvetil, že nie. Tvrdil, že majú ako škola negatívne skúsenosti a v podstate už v súčasnosti je verejnosti umožnený prístup prostredníctvom, a to počúvajte dobre, niekoľkých dier, ktoré sú v plote. Čiže pokiaľ si chce niekto ísť zabehať, zašportovať,  nájde si dieru v plote, prejde na ihrisko a nikto mu v tom zabrániť nemôže. No, dúfam, že tento návrh, ktorý prichádza, po mojej už skoršej interpelácii, ktorú som dával v decembri, bude viesť v praxi k dobrej spolupráci medzi mestom ako zriaďovateľom, vedením škôl i mestskými časťami. Mám ešte jednu otázku na tvorcov tohto návrhu. Aký je plán B? V návrhu sa uvádza: „je možné prenechať do užívania“. Čo ak o niektoré športové areály neprejaví záujem žiadna organizácia a o prácu navyše sa nebude uchádzať ani mestská časť? Zabezpečí údržbu a prístup verejnosti mesto? Alebo bude ihrisko zarastať naďalej? Opäť sa vraciam k ihrisku na Slobody, napríklad ako ukážka toho. Ďakujem za slovo.

p. Raši, primátor mesta - Pán poslanec Polaček, po ňom pán poslanec Halenár. Nech sa páči.  

p. Polaček, poslanec MZ - Ďakujem za  slovo. V prvom rade by som sa chcel poďakovať pani námestníčka, že vypočula naše žiadosti s pánom Gibódom. Niekoľkokrát sme vystúpili a pamätáme si určite mnohí na trmu-vrmu, ako nám pani námestníčka vysvetľovala, že ten prenájom školského majetku je v pravidlách a my sme tvrdili, že nie, že to chceme inak a dnes, naoza, som skutočne potešený hlavne tej časti druhej, ktorá hovorí o tom, že obyvatelia budú môcť naozaj využívať beztrestne majetok mesta v školách. Ale,  ostáva tu aj druhá otázka a to je, i napriek tomu, myslím si, že by som rád poznal stanovisko Rady starostov, resp. stanovisko niektorých starostov konkrétne, pretože tento materiál istým spôsobom zvyšuje kompetenciu mestským častiam. A dáva im nejaké ďalšie možnosti, možno, ktoré musia popri svojej práci robiť. Na druhej strane im nikto nedáva na to žiadne finančné zdroje. A teda ak chceme, aby tieto veci fungovali, nemôžeme na starostu len hodiť bremeno: „postaraj sa, ak ľudia chcú, tak im to zabezpeč, stráž“. Ale mali by sme hovoriť aj o tej druhej časti, ako to tie mestské časti, nakoľko vieme, že sú podfinancované, majú organizovať. Čiže, mohol by som poprosiť, či Radu starostov, či niekoho, či to vidia ako reálne, že budú mestské časti vedieť sa s týmto materiálom stotožniť a či ho budú podporovať. 

p. Raši, primátor mesta - Ďakujem pekne. Hneď máte prvého pána starostu,  pán poslanec Halenár. Nech sa páči.  

p. Halenár, poslanec MZ - V tomto bode, neviem, či dobre poviem, ale sa cítim byť v konflikte záujmov. Moja otázka znie, vzhľadom na to, že tu bolo dokonca doplnené  zmenou návrhu na uznesenie, už bez časového obmedzenia. Tak chcem sa opýtať, či mi vie niekto povedať, čo pre takú mestskú časť, povedzme ako je KVP, znamená „prenechať do užívania príslušným mestským častiam, minimálne za prevádzkové náklady“ a nejaké čísla,  lebo vzhľadom na to, keď prijmeme tento bod, zrejme budeme musieť meniť niektorí aj rozpočty. Ďakujem.  

p. Raši, primátor mesta - Ďakujem pekne. Vôbec nie. Je to možnosť mestským častiam, ktoré chcú, a ktoré sa budú o to uchádzať, aby tieto areály, keď chcú a sa tak rozhodnú, prevádzkovali a poskytovali svojim obyvateľom. Pokiaľ sa tak nerozhodnú, nikto ich do toho nútiť nebude. A ten náklad je vždy individuálny. Čiže pokiaľ je nejaký tu starosta, ktorý by do toho chcel ísť, tak sa prihláste, aby bolo jasné, že aspoň v nejakej mestskej časti to bude. Neviem Jaro Hlinka alebo Cyril Betuš, alebo niekto. Janko Jakubov, nech sa páči. 

p. Jakubov, poslanec MZ - Ďakujem pekne pán primátor. Tento materiál bol otvorený aj na rade, na mestskej rade a samozrejme na Rade starostov. Určite nevieme, čo to všetko bude obnášať do budúcna, ale je na toho, tej ktorej mestskej časti, nielen na starostoch, ale samozrejme aj na zastupiteľstvách, ktoré školské dvory je ochotná otvoriť verejnosti. A samozrejme, ťažko je povedať dopredu, čo to bude znamenať v prevádzkových nákladoch jednotlivých mestských častí, resp. škôl. Ale je to myšlienka, ktorá je nová, je možné si ju osvojiť. A samozrejme, až uvidíme, čo všetko to pre ktorú mestskú časť prinesie, potom je možné rokovať s mestom. Je tu správna poznámka, odznela aj zo strany niektorých starostov, že určite to bude znamenať výdavky tej ktorej mestskej časti na zabezpečenie prevádzky týchto športových zariadení. Ale myslím si, že je na každej mestskej časti, ako sa s tým vysporiada. 

p. Raši, primátor mesta - Ďakujem pekne. Uzatváram rozpravu a poprosím návrhovú komisiu. 

p. Andejčák, poslanec MZ a člen návrhovej komisie - Návrhová komisia obdržala jeden pozmeňujúci návrh k tomuto bodu, k Pravidlám prenajímania školského majetku,  predložený pani námestníčkou Lenártovou,  k bode číslo 4.  Tento pozmeňujúci návrh znie:  „Bod číslo 4, nové znenie: bod 4.: znenie ustanovenia § 11 sa dopĺňa ods. 3 s nasledovným znením: 3. Športové areály škôl a školských zariadení v zriaďovateľskej pôsobnosti mesta Košice je možné prenechať do užívania príslušným mestským častiam, minimálne za prevádzkové náklady, za účelom umožnenia bezplatného vstupu obyvateľov Košíc na tieto športové areály a ich športového využitia, počas školského roka, mimo vyučovacieho času, počas školských prázdnin. Športové areály nesmú byť využívané mestskými časťami za účelom zisku.“ Ďakujem. 

p. Raši, primátor mesta - Prosím hlasujte. 

Hlasovanie : Konštatujem, že za bolo 37 poslancov, 0 bolo proti, 0 sa zdržalo hlasovania. Tento pozmeňujúci návrh sme schválili. Nech sa páči, návrhová komisia.

p.Andejčák, poslanec MZ - Pôvodný návrh na uznesenie: Mestské zastupiteľstvo v Košiciach schvaľuje Zmeny a doplnky pravidiel prenajímania školského majetku vo vlastníctve mesta Košice, podľa predloženého návrhu, so schválenou zmenou, týkajúca sa bodu číslo 4. Ďakujem.

p. Raši, primátor mesta - Ďakujem,  prosím  hlasujte.

Hlasovanie č. 31 -	za: 37, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 22
Informácia primátora mesta o svojej činnosti od VIII. zasadnutia MZ

p. Raši, primátor mesta -  Prejdeme k bodu číslo 22.  Je to Informácia o mojej činnosti od VIII. zasadnutia mestského zastupiteľstva. Ctené dámy poslankyne, vážení páni poslanci, dovoľte mi, aby som vás informoval o mojej činnosti a zároveň vám podal informáciu o zmene organizačného poriadku Magistrátu mesta Košice v súlade s § 19 ods. 2 písm. e) zákona č. 401 z roku 90 o meste Košice v znení neskorších predpisov. S účinnosťou od 1. februára 2016 mesto Košice kvôli čerpaniu finančných prostriedkov z IROP-u bolo povinné zriadiť vo svojej štruktúre sprostredkovateľský orgán. Čiže tou organizačnou zmenou je zriadenie sprostredkovateľského orgánu v štruktúre Magistrátu mesta Košice, aby sa mohli čerpať finančné prostriedky, ktoré nám budú pridelené. A  dovoľte mi teda, aby som podal aj správu o svojej činnosti, ktorú ste dostali v elektronickej forme. Koncom roka sme organizovali tradičné Košické rozprávkové Vianoce, počas ktorých sa vyzberalo viac ako 28.000 eur pri čapovaní primátorského punču. Tento výťažok bol rozdelený organizáciám: Občianske združenia Autistické centrum Rubikon, Spojená škola Opatovská, treťou organizáciou bol Útulok pre psov pri Haniske a štvrtou Slovenský paraolympijský výbor - Košickí paraolympionici. Robili sme Detského Silvestra, večer sme robili Silvestra pre dospelých Košičanov a tak isto som strávil Silvestra, pred polnocou, so zamestnancami U. S. Steelu, ktorí tento Silvester trávia v práci. V roku 2016 sme zahájili, okrem Nového roka aj rok Európskeho mesta športu otváracím ceremoniálom, ktorý prilákal na Hlavnú ulicu stovky Košičanov a účastníkov tradičného Trojkráľového behu. Otvorili sme pri základnej škole prvú inline dráhu na Slovensku, ktorá vyrástla pri Základnej škole na Bukoveckej ulici. V investíciách sme pokračovali aj v januári, keď sme dali do užívania atletickú dráhu na Základnej škole Trebišovská. Ide o prvý zrekonštruovaný atletický ovál od čias ukončenia výstavby. Môj pracovný program bol naplnený aj tradičnými stretnutiami, ktoré robím. Či už to boli rektori univerzít, stretnutie so starostami alebo s honorárnymi konzulmi. Absolvoval som aj stretnutia s predstaviteľmi športu v  medzinárodných aj slovenských štruktúrach. Košice budú otvárať Európsky týždeň športu dňa 10. septembra 2016 a budeme realizovať aj ďalšie aktivity, počas predsedníctva Slovenska v rade EÚ v roku 2016. V priestoroch historickej radnice som prijal generálnych prokurátorov Vyšehradskej štvorky, pri príležitosti ich stretnutia v našom meste. Absolvoval som množstvo pracovných rokovaní. Verím, že po rokovaniach s Národnou diaľničnou spoločnosťou dáme do poriadku aj opakovane zaplavovaný podjazd na Južnej triede. Na kontrolnom dni tu bol pán minister dopravy, ktorý si prešiel zmodernizovanú električkovú trať, zrekonštruovanú železničnú stanicu.  Verím, že aj vďaka zvládnutiu tohto projektu budeme môcť čerpať európske prostriedky na ďalšie etapy modernizácie električkových tratí. Od konania posledného zastupiteľstva bol ohlásený nový dopravca, letecký. Bolo oznámené zavedenie novej pravidelnej linky Košice - Istanbul, ktoré očakávame v najbližších mesiacoch. Spolu s ministrom práce, sociálnych vecí a rodiny sme otvárali burzu práce so sloganom „Chyť sa príležitosti“. Zúčastnil som sa niekoľkých kontrolných dní na kúpalisku Červená hviezda, ktoré sa rekonštruuje, a ktoré bude spustené do prevádzky v tejto letnej sezóne. V rámci Európskeho mesta športu sme spolu s Mestskou časťou Juh,  ktorej sa chcem poďakovať, organizovali 24 - hodinové korčuľovanie. Organizovali sme sviatok svätého Valentína v Crow Aréne. A bol som na podujatí Zimnej univerziády Slovenskej republiky 2016, ktorú organizovala Technická univerzita. Mali sme rokovania s predstaviteľmi ArtFestu, kvôli prípravám filmového festivalu, ktorý prvý krát prichádza do nášho mesta. V posledných dňoch sme sa stretli s mnohými významnými športovými osobnosťami nášho mesta na oceňovaní Športová osobnosť Košice 2015. A tak isto som sa zúčastnil mnohých spoločenských, či kultúrnych podujatí v našom meste, ako bola Olympiáda seniorov, spevácke či tanečné súťaže, alebo fašiangové zábavy. A pietnym aktom na Námestí osloboditeľov sme si spoločne s mnohými z vás pripomenuli  71. výročie oslobodenia nášho mesta. Vážené dámy poslankyne, vážení páni poslanci, ďakujem pekne za pozornosť a otváram rozpravu. Pán poslanec Ihnát, nech sa páči, máte slovo. 

p. Ihnát, poslanec MZ - Áno, ďakujem pekne za slovo, pán primátor. Ja, pozorne som si vypočul, prečítal, samozrejme tú vašu činnosť. To je v poriadku. A páči sa mi, ako, tie akcie sa mi páčili, niektorých som sa aj zúčastnil. To je tá jedna vec. Ale tá druhá vec, pán primátor, verejne vás chcem požiadať a to aj na komisii zaznelo, pán Petruško je svedkom toho. Keď odpíšem nejaký mail alebo správu nejakú, aj na vás alebo na vedenie mesta, poprosím vás veľmi pekne, aby ste odpovedali poslancovi mestského zastupiteľstva. Asi nie pre srandu to píše, ale preto, aby si utvoril určitú mienku alebo určité kroky potom, či už pri práci v komisiách, ktorá je iniciatívny a poradný orgán a samozrejme aj v mestskom zastupiteľstve. Bola to problematika napr. ako riešenia zo Štátneho fondu rozvoja bývania, financie, podpory cez pani Petrášovú, v ktorou som v styku bol. A jednoducho, pýtal som sa určité veci. Nechcem to tu rozoberať. Ako, dobre viete o čo ide. Takže vás poprosím, že keď napíšem, tak odpíšte. Ďakujem veľmi pekne. Alebo mi napíšte: „daj pokoj, neotravuj“. Úplne stačí. Ďalej. Štát -  pozemky. Znovu to musím zopakovať, pán primátor, čo sa týka štátu a pozemkov. Aj poslanci Národnej rady Slovenskej republiky, zákonodarci sú štátom. Čiže zastupujú ten štát. Poprosím vás veľmi pekne, skúste v tej Národnej rady Slovenskej republiky, viem, že to teraz bude ťažšie, ako keď len štátostrana vládla, ale skúste teraz, skúste trošku urobiť určité kroky aj v rámci občianskeho zákonníka, zákona č. 40/1964 Zb. určité novelizácia v rámci pozemkov, zodpovednosti vlastníka pozemku. Toto tam chýba, tá vymožiteľnosť toho štátu. Tam mne osobne chýba. Tak skúste sa zamyslieť nad tým. A tak isto, čo sa týka toho pozemku, že nie je to naše - je to štátne a štát sa má starať. Ide o pozemok  smerom na Aničku ku prameňu Gajdovka. Tá cesta je úplne rozbitá. No nepáči sa mi ten prístup. A to som už povedal pri interpeláciách  alebo zhodnotil v interpelácií. Poprosím vás takisto, pán primátor, ste poslanec Národnej rady, skúste s tým niečo urobiť. Naozaj, aj s kolegami, tak isto Oto Žarnay a tak isto ako všetci, ktorí sú v tej Národnej rady Slovenskej republiky. Zastupujú aj tu druhé najväčšie mesto, krajské, Košice. 
Ďalej. Trolejbusy. Pýtal som sa, veľmi sa ma to dotklo, poviem pravdu, pán primátor, musím to otvorene povedať, keď pán Halenár sa pýta pána generálneho riaditeľa, predsedu predstavenstva Majzu, že aké alternatívy vkladu majetku by ešte existovali a jednoducho bola prerušené diskusia, ide sa hlasovať. Toto sa ma trošku dotklo. A jednoducho, ja som očakával od pána predsedu predstavenstva, že tie informácie dostanem. To sú veľmi podstatné informácie. No my, dámy a páni, sme si neuvedomili, že my sme vkladali  40 mil. eur.  40 mil. eur! A pýtajú sa ma média potom, že prečo som hlasoval proti? No tak ja som vysvetlil, prečo som hlasoval proti. A mám na to argumentáciu jasnú. Aj teraz ju hovorím. Ďalej, čo sa týka trolejbusov. Pýtal som sa jasne, že ako s trolejbusmi ďalej?! Aby sa mi odpovedalo na túto vec! Pýtajú sa ma ľudia a ja sám neviem. Som mestský poslanec, nemám informácie. Dozvedám sa z médií, z Korzára, z tlače niekde, Košice - dnes, že čo možno bude alebo nebude. Že  inventúra bola robená na trolejbuske a tak. Ale, to sú šumy. Ja nepotrebujem šumy! Ja potrebujem kvalifikované jasné odpovede od tohto vedenia mesta. Čiže, toto vedenie mesta bolo takisto zvolené v takýchto istých komunálnych voľbách, ako som bol volený ja. 

p. Raši, primátor mesta - Pán poslanec, ďakujem pekne. S faktickou poznámkou pán poslanec Brixi.  

p. Brixi, poslanec MZ - Ďakujem pán primátor. Pán poslanec Ihnát, ja nechcem vstupovať do vašej, do vášho záujmu o komunikáciu s pánom primátorom, ale chcem vás upozorniť, že toto nie je facebook ani žiadny chat. Ak máte záujem na komunikácii s kýmkoľvek z vedenia mesta, si nájdite takú formu, ktorá nebude rušivá, nebude otravovať. Máte tu interpelácie, máte tu dopyty, máte tu odborné útvary, máte „X“ iných možností, ako poslanec sa dopytovať, žiadať o stretnutie, žiadať o riešenia vašich otázok. Ďakujem pekne. 

p. Raši, primátor mesta - Ďakujem pekne. Ty si mal faktickú Otto? Hej? Čiže nasleduje pán poslanec Polaček. Nech sa páči. 

p. Polaček, poslanec MZ - Faktickou či diskusia? 

p. Raši, primátor mesta - Chceli ste reagovať na pána poslanca? ...

p. Polaček, poslanec MZ - Na pána Ihnáta.

p. Raši, primátor mesta - Dobre. Na pána poslanca Ihnáta faktickú a potom bude nasledovať diskusia.

p. Polaček, poslanec MZ - Ja som sa chcel vlastne zastať aj pána Ihnáta preto, že má jednu obrovskú pravdu. Tu je úplne bežné, že sa na otázky poslancov neodpovedá. Pán Brixi, nemáte pravdu. Jednoducho, akokoľvek štandardne položím otázku, či mailom, či do podateľne, či tu, priamo na zastupiteľstve, skupina poslancov nedostáva permanentne odpovede. Takže nemáte pravdu.

p. Raši, primátor mesta - Koniec? Ďakujem pekne. A teraz do diskusie, pán poslanec Polaček, nech sa páči. 

p. Polaček, poslanec MZ - Do prdele!  Pán primátor, takto nejak ste.... 

p. Raši, primátor mesta - Poprosím vás.... 

p. Polaček, poslanec MZ – Takto nejak ste oslovili pána Labaša. Ja sa viem vysporiadať s  rôznym spôsobom, ako sa správate ku mne, k mojej osobe. Ale pán primátor „do prdele“, ja si naozaj vyprosím, aby ste sa takto správali ku Košičanom. Ste primátorom mesta, všetkých obyvateľov. Opakujem. Opakujem, ja sa viem vysporiadať s tým, ako sa ku mne správate, ale prosím vás, nesprávajme  sa  takto k obyvateľom mesta Košice. Neurážajme ich! Nie je to vhodné! Naozaj sa za to hanbím! Hanbím, aký ste primátor! 

 p. Raši, primátor mesta - Pán poslanec Polaček, ja verím, že vy neklamete zámerne. Klamete možno z nevedomosti alebo nemáte preštudované materiály, ale neklamete zámerne. Čiže dovoľte mi, aby som vás upozornil na dve veci. Po prvé. Toto je téma Správa o činnosti. A využite svoj priestor v interpeláciách alebo dopytoch. Pána poslanca Polačeka nezapínajte zatiaľ. Využite svoj priestor v interpeláciách alebo v dopytoch.  Po druhé. Vec, ktorú spomínate a komunikácia nastala medzi mojim asistentom a pánom Labašom, keď môj asistent mi chcel poslať svoju spontánnu bezprostrednú reakciu, ktorá nasledovala medzi ním a pánom poslancom Labašom zhruba pred rokom. A omylom ju preposlal pánovi Labašovi, s ktorým potom telefonoval a sa mu za to ospravedlnil. Keďže predpokladám, že vy viete o týchto skutočnostiach, snažte sa neklamať poslancov mestského zastupiteľstva. Opakujem, komunikácia z adresy primátor@ kosice.sk , ktorú spravuje môj asistent, ktorá smerovala aj s daným výrazom pánovi Labašovi, bola komunikácie, čo chcel napísať vlastne mne. Omylom to preposlal pánovi Labašovi. Chcem upozorniť ostatných poslancov mestského zastupiteľstva, že sme pri bode Správa o činnosti. Akonáhle sa nestrafíte  obsahovo v diskusie k tomuto bodu, budem vám jednoducho slovo brať, pretože podľa rokovacieho poriadku je: „poslanec vo svojich diskusných príspevkoch sa má držať témy prerokovávaného bodu programu“. A všetky vaše pripomienky, ktoré máte a doteraz ste mali, patria k bodu Interpelácie a patria bodu Dopyty.  Miloš Ihnát aj tvoje. Dobre? Čiže teraz pristúpi s faktickými poznámkami pani poslankyňa Grüllingová, pán poslanec Brixi, potom pán poslanec Polaček a potom v diskusii pán poslanec Ihnát. 

p. Gröllingová, poslankyňa MZ - Pán kolega Polaček, takéto vulgárne vystúpenia sú absolútne nevhodné do tohto priestoru. Myslím si, že nie sú vhodné ani do štvrtej cenovej skupiny. A poprosím vás, tak ako povedal pán primátor, rozprávajte k veci, slušne. Ďakujem veľmi pekne.  

p. Raši, primátor mesta - Pán poslanec Brixi.  

p. Brixi, poslanec MZ - Ďakujem pán primátor. Ja by som len chcel upozorniť pána poslanca Polačeka, ja som totižto zažil v parlamente takéto matovičovské a teraz už aj takéto kotlebovské rétoriky. Ja by som vás chcel poprosiť, pán kolega, pokiaľ má mať tento mestský parlament druhého najväčšieho mesta na Slovensku trošku úroveň, skúste tomu prispôsobiť svoje správanie. Lebo sa bojím veľmi toho, že tak, ako vy tu reagujete, tak z toho si potom berú vzor aj iní občania. Možno iní potenciálni politici. Ja by som bol veľmi nerád, aby kvôli vašej rétorike, vášmu správaniu, vašej arogancii a vášmu prístupu tu o štyri roky bolo dvakrát toľko ľudí, ako ste vy. Ďakujem. 

p. Raši, primátor mesta - Ďakujem pán poslanec. Pán poslanec Polaček s faktickou, po ňom pán poslanec Žarnay. 

p. Polaček, poslanec MZ - Ja žasnem. Ja som prečítal to, čo bolo poslané obyvateľovi tohto mesta. Ak naozaj máte pocit, že mňa treba urážať a mne hovoriť o tom, že ja sa neviem správať, tak naozaj neviem, ja neviem, s kým tu sedím. Naozaj fakt neviem. Prepáčte mi, ja stále si myslím, že primátor mesta, ak sa hocičo stalo, môžeme to hodiť na hocikoho, to nie je dôležité,  jednoducho si myslím, že tak vážny prešľap, jednoducho,  si ten občan, stojí mu to za to, aby dostal reálne ospravedlnenie. Jednoducho, ak mailová adresa sa volá primator@kosice.sk, v tom emaili nie je nikto podpísaný, ale každopádne, oslovenie také šialené aká tam je.

p. Raši, primátor mesta - Nech sa páči, pán poslanec Žarnay.

p. Žarnay, poslanec MZ - Ďakujem. Ja len s faktickou poznámkou na pána Brixiho. Pán Brixi, môžem s vami súhlasiť, že ani ja nemám rád vulgárnosť...

p. Raši, primátor mesta - Ospravedlňujem sa pán poslanec, ale s faktickou na faktickú nemôžete reagovať. Pán poslanec Ihnát, pán poslanec Gaj, nech sa páči. 

p. Gaj, poslanec MZ - Dobre. Poprosím ťa, Jaro, prestaň, lebo už to je trápne. A keby sme začali čítať iné maily, sms, tak  by si sa červenal jak tvoja kravata. Ďakujem.   

p. Raši, primátor mesta - Ďakujem pekne. Pán poslanec Ihnát, po ňom pán poslanec Polaček.

p. Ihnát, poslanec MZ - Áno, ďakujem veľmi pekne, pán primátor. Ja osobne sa nečervenám. Ako, ja si myslím, že slušne som povedal to, čo som chcel povedať. Bol som vami upozornený, aby som sa držal merita veci. Tak sa budem držať potom v interpeláciách a dopytoch. Ale chcem navrhnúť, aby v tejto diskusii mohol vystúpiť občan Labaš. Takže, bolo by dôležité, naozaj, akosi trošku veci ozrejmiť. Ďakujem pekne. 

p. Raši, primátor mesta - Je to Správa o činnosti primátora, pán poslanec. Občan Labaš nemá dôvod vystúpiť k mojej správe. Dobre? Tak pán poslanec Ihnát nepreháňajme.  Nepreháňajme. Dobre? Pán poslanec Polaček, nech sa páči. 

p. Polaček, poslanec MZ - Ďakujem pekne. Naozaj sa už nechcem tejto témy dotýkať. Bolo pre mňa dôležité, aby som na ňu upozornil. A myslím si, že patrí do bodu Informácia o činnosti primátora. Lebo je to o činnosti primátora. Ako inak ...

p. Raši, primátor mesta - Ďakujem, pán poslanec Žarnay, pretože tento mail môj asistent poslal pred rokom a Správa o činnosti je od posledného zasadnutia. Pán poslanec Žarnay máte slovo. Nech sa páči.   

p. Žarnay, poslanec MZ - Ďakujem. Ja fakt len v krátkosti chcem sa vrátiť k pánovi Briximu, že ani ja nesúhlasím s tým, aby sa či v národnej rade alebo v mestskom zastupiteľstve hovorilo vulgárne, alebo sa  prostredie vulgarizovalo. Nemyslím si, že pán Polaček bol vulgárny, pretože on len citoval to, čo bolo povedané, pred rokom síce, nevedel som o tom, ale citoval. A k vám pán Brixi, bol by som rád, keby ste nespomínali tu pána Matoviča alebo niektorých iných politikov, pretože ani o vás, v  národnej rade nie sú veľmi pozitívne povesti, ktoré kolujú. Takže aj vaše správanie v národnej rade vzbudzovalo dosť nepriaznivé reakcie. Ďakujem. 

p. Raši, primátor mesta - Pán poslanec Kandráč, nech sa páči. 

p. Kandráč, poslanec MZ - Mám procedurálny návrh na prerušenie, pardon, na ukončenie rozpravy z dôvodu, kam toto vlastne celé smeruje. 

p. Raši, primátor mesta - Ukončujem rozpravu, pretože ste nedali procedurálny návrh,  ale už nikto ďalší nebol prihlásený. Takže ukončujem rozpravu k tomuto bodu a návrhovú komisiu poprosím o návrh uznesenia. 

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach berie na vedomie po 1.) Informáciu primátora mesta o svojej činnosti od VIII. zasadnutia mestského zastupiteľstva, a po 2.) Informácia o zmene Organizačného poriadku Magistrátu mesta Košice.“ Ďakujem.

p. Raši, primátor mesta - Ďakujem,  prosím hlasujte.

Hlasovanie č. 33 -	za: 32, proti: 0, zdržali sa: 5

p. Raši, primátor mesta - Konštatujem, že uznesenie sme schválili.  Ďakujem pekne.
- - -

Bod č. 23
Návrh na zaradenie Centra voľného času, Abovská 36, Košice ako súčasti Základnej školy Abovská 36, Košice do siete škôl a školských zariadení Slovenskej republiky

p. Raši, primátor mesta - Prejdeme k ďalšiemu bodu rokovania. Je to bod číslo 23 Návrh na zaradenie Centra voľného času, Abovská 36, Košice ako súčasti Základnej školy Abovská 36, Košice do siete škôl a školských zariadení Slovenskej republiky. Otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje návrh na zaradenie Centra voľného času, Abovská 36, ako súčasť Základnej školy Abovská 36, Košice do siete škôl a školských zariadení Slovenskej republiky.“ Ďakujem.  

p. Raši, primátor mesta - Ďakujem, prosím hlasujte.

Hlasovanie č. 34 -	za: 37, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 24
Návrh na zrušenie Detských jaslí, Kalinovská 9, Košice

p. Raši, primátor mesta - Prejdeme k bodu číslo 24. Je to Návrh na zrušenie Detských jaslí, Kalinovská 9, Košice. Otváram k tomuto bodu rozpravu. Pán poslanec Ihnát, nech sa páči.  

p. Ihnát, poslanec MZ - Áno, ďakujem veľmi pekne. Bol som pri niekoľkých rušeniach škôlok, či už Európska a ďalšie, prítomný. Bol som aj iniciátor petícií, atď., tiež tak isto.  Ja by som sa len chcel spýtať, či je tu niekto z tej škôlky? Nejaký zástupca, aby sa vyjadril k tomu. Ako poslanec mám právo na to, aby som sa vyjadril, aby som to vyjadrenie počul. Jedna stránka veci je tá, že vlastne mesto to vidí tak a jednoducho tiež tak isto, či tam prebiehali nejaké petície alebo prebiehalo niečo. Občania, či sú spokojní alebo nespokojní? Čiže, či je tu nejaký zástupca. Pani Lenártová sa už hlási, tak vidím... Ďakujem.  

p. Raši, primátor mesta - Nech sa páči, pani námestníčka. 

p. Lenártová, námestníčka primátora - Miloš, ja neviem, či si čítal materiál, pretože my nerušíme škôlku. My rušíme detské jasle, ktoré boli vzniknuté ešte v roku 2004. V súčasnosti to už nie je ani kompetencia mesta. Pretože my nie sme zriaďovateľmi detských jaslí. A keďže nie je žiadny záujem o detské jasle a na druhej strane vieme navýšiť kapacitu materskej škôlky, čo je našou prioritou  a okrem toho, detské jasle sú pre nás absolútne finančne, ekonomicky nevýhodné. Ale aj napriek tomu sme ich držali. Teraz nie je žiadny záujem. Je tam 0 prihlásených detí do detských jaslí. Čiže vlastne iba navyšujeme kapacitu škôlky o ďalšie miesta, ktoré potrebujeme. Čiže deti od dvoch rokov môžu chodiť už do našich materských škôl. Ďakujem pekne. 

p. Raši, primátor mesta - Ďakujem pekne. Pani poslankyňa Čižmáriková. 

p. Čižmáriková, poslankyňa MZ - Ďakujem za slovo. Ja som v podstate chcela len faktickú, ale, tak tlačila som vedľa. Chcem povedať, že ja som tam v rade školy. Ja som konzultovala túto otázku aj s pani riaditeľkou. Ako, záujem o materskú školu je. Čiže, keď by sa tam zriadila ďalšia trieda materskej školy, bolo by to vítané. A  tak, ako je to v správe, že naozaj tie detičky už dospeli do toho škôlkarského veku a vlastne jasličkové dieťa je tam len jedno. Takže myslím si, že je tento materiál navrhovaný veľmi účelne. 

p. Raši, primátor mesta - Ďakujem veľmi pekne. Uzatváram rozpravu k tomuto bodu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje zrušenie Detských jaslí, Kalinovská 9, Košice k 30. júnu 2016.“

p. Raši, primátor mesta - Prosím hlasujte.

Hlasovanie č. 35 -	za: 37, proti: 0, zdržali sa: 0

p. Raši, primátor mesta - Uznesenie bolo schválené. Ďakujem pekne.
- - -

Bod č. 25
Návrh na vyradenie ZŠ Dolina 43, Košice a jej súčastí (školský klub detí) zo siete škôl a školských zariadení SR a následné kroky

p. Raši, primátor mesta - Prejdeme k bodu číslo 25. Je to materiál Návrh na vyradenie Základnej školy Dolina 43, Košice a jej súčastí (školský klub detí) zo siete škôl a  školských  zariadení  Slovenskej republiky a následné kroky. Otváram k tomuto bodu rozpravu. Nech sa  páči pán poslanec Ihnát.

p. Ihnát, poslanec MZ - Áno, ďakujem pekne za slovo. Poslanci mestského zastupiteľstva obdržali e-maily na osobné stránky alebo tak isto na stránku mesta a tak isto aj materiál. Mňa z tohto materiálu upútala jedna vec. Tento návrh rada školy prijala, pretože iné riešenie a iné možnosti nám zriaďovateľ neponúkol. A boli sme aj v časovej tiesni. Mali sme len 4 dni na zaujatie stanoviska. Po dlhej diskusii s niektorými rodičmi a učiteľmi školy, sme došli k záveru, že na prvom mieste by mala byť otázka hľadania relevantných príčin, prečo škola z ekonomického hľadiska je dlhodobo v záporných číslach. Ja len ako, by som dal jeden návrh, a to je, ako zástupca tej školy, keby tu bol prítomný, aby mohol vystúpiť v tejto veci a tento zastupiteľský zbor oboznámiť. Ďakujem pekne.

p. Raši, primátor mesta - Je tu pani riaditeľka z tej školy? Alebo niekto, kto je kompetentný za školu vystupovať? A vy ste kto, ak sa smiem spýtať? Učiteľ na škole. Dobre. Najprv by som dal slovo pani námestníčke, potom zástupcom starostov a potom, keď rozhodnete, tak dáme hlasovať o tom, aby mohol vystúpiť učiteľ zo školy. Nech sa páči pani námestníčka.

p. Lenártová, námestníčka primátora - Takže vážený pán primátor, ctené kolegyne, ctení kolegovia. Vzniká tu veľmi zvláštna situácia, pretože ideme škole pomôcť a tu vznikajú  rôzne aktivity, ktoré si myslím si, že sú opäť manipulatívne a sú tendenčné. A robí to niekto kvôli vlastnému prospechu. Pretože Základná škola Poľov nie je právny subjekt. Je to neplno organizovaná základná škola 1 - 4 s počtom žiakov 41. Táto škola, obsah materiálu je, aby sa škola stala elokovaným pracoviskom Základnej školy Bernolákova, čím si získa právnu subjektivitu. Čiže najdôležitejší fakt je, že Základná škola Poľov Dolina, bude školou s právnou subjektivitou a teda sa bude môcť zapájať do žiadostí o rôzne európske projekty, o výzvy, ktoré doposiaľ sme ju nemohli zapojiť, pretože bola  neprávnym subjektom. Nič sa v základnej škole nemení. Nič sa nemení pre deti, nič sa nemení pre pedagogický zbor. Šetríme tam. Ročne to vychádza 17 tis. eur, pretože šetríme na príplatku funkčnom pani riaditeľky, nebude tam hospodárka a všetko ostatné, nebude tam školník, pretože všetko ostatné bude zabezpečovať Základná škola Bernolákova, pod ktorej právnu subjektivitu sa dostávajú. A už v súčasnosti platí  stav, že žiaci od 5. ročníka patria do obvodu Základnej školy Bernolákova. Čiže ja nerozumiem aktivite, ktorá tu vzniká, a ktorá ma úplne iný účel. Má účel osobný. Pretože to, čo sme urobili my, a čo vlastne tu predkladáme, a čo navrhlo naše oddelenie školstva je efektívne a je škole prospešné. Ďakujem veľmi pekne.

p. Raši, primátor mesta - Starosta mestskej časti, nech sa páči pán starosta. Zapnite pána starostu.

p. Brada, starosta MČ Poľov - Dobrý deň prajem, vážený pán primátor, vážené dámy poslankyne, páni poslanci. Dovoľte, aby som k tomuto bodu vystúpil. V prvom rade mám mandát k tomuto bodu vystúpiť priamo uznesením z miestneho zastupiteľstva, kde k tomuto bodu bolo zvolané zastupiteľstvo a poslanci jednoznačne zamietli tento návrh na zrušenie, resp. na vyradenie Základnej školy Dolina 43 zo siete škôl a školských zariadení. Pričom predložený materiál, ktorý máte páni poslanci, si myslím, že sú tam niektoré skutočnosti, ktoré nie sú celkom presné, podľa môjho názoru. Lebo celé to vyradenie základnej školy je viazané na zrušenie funkčného obdobia pani riaditeľky. Ako správny hospodár si myslím, že pokiaľ tá škola je v červených číslach, táto škola mala byť zrušená v období, keď sa rušili prvé školy. To je rok 2007, 2009 a mesto mohlo na prevádzke ušetriť nemalé finančné prostriedky. Pokiaľ hovoríme o nejakej čiastke 17.000 eur, podľa materiálu za rok 2015, tam bol doplatok 6.900 eur. Ďalšia základná vec. Aj rada školy dostala sa pod časovú tieseň, podľa toho, čo všetko som mal možnosť a mali možnosť sa vyjadriť aj na miestnom zastupiteľstve. List, ktorý bol písaný z magistrátu, neviem kde, dva a pol týždňa sa túlal a do školy došiel pre radu školy a dostal termín na vyjadrenie sa posledné 4 dni. Zaujíma ma, akože, poslancov hlavne zaujímalo, prečo nebola mestská časť oslovená? Mestská časť si myslím, že má kompetenciu zastupovať obyvateľov mestskej časti, vyjadrovať ich názory a celú tu činnosť, ktorá sa deje okolo nielen školy, ale vôbec v živote mestskej časti. Ten názor volených predstaviteľov je jednoznačný , že nesúhlasíme s týmto. Na druhej strane, ako správny hospodár, treba povedať, prečo máme takéto čísla a normatív je nad 100 %. Do tejto školy sa neinvestovalo, povedzme si, aká je energetická certifikácia tejto budovy. Okná netesnia, ventily na kúrení nefunkčné. Stačí urobiť možno pár jednoduchých úprav a tá kalkulácia nákladovosti na prevádzku školy by bola niekde celkom inde.

p. Raši, primátor mesta - Ďakujem pekne pán starosta. Dám hlasovať, či dáme možnosť vystúpiť učiteľovi zo školy, keďže nie je tu žiaden zástupca školy. Čiže budeme hlasovať, kto je za to, aby vystúpil zástupca školy, ktorým je učiteľ v škole. Prosím hlasujte.
 
Hlasovanie č. 36 -	za: 28, proti: 0, zdržali sa: 7

p. Raši, primátor mesta - Poprosím vás, máte 3 minútky.

p. Fedor, učiteľ ZŠ Dolina 43 - Dobrý deň, volám sa Peter Fedor. Ďakujem pán primátor za slovo. Vážení páni, dámy. Nie som zvyknutý takto vystupovať. Väčšinou pred žiakmi, ale snažím, pokúsim sa byť... Ku pani Lenártovej. Tu nejde o osobné záujmy, ale proste ide o záujem rodičov, ktorí sa vyjadrili k tomu, že chcú, aby tá škola fungovala ďalej. To je jedno, v akom zložení bude, či to bude elokované pracovisko, ale chcú, aby tie deti chodili na to miesto tej školy. Čiže nejde tu o osobné záujmy, ale o záujmy rodičov. Ja len dodám jednu vec, že zabudlo sa stále riešiť problém, prečo vznikol? Prečo je tá škola v červených číslach, najmä čo ide o normatív na žiaka. Lebo ho čerpáme nad 100 %. Troška nám vadilo, tá časová tieseň, a že ste nám dali na výber z jednej možnosti. Tých možností bolo možno aj viac. Ja len ponúknem, že jednoduchšie a najlepšie je zrušiť školu. Deti sadnú na autobus, nech sa páči choďte. To sa rodičom vôbec nepáči. Druhá možnosť je elokované pracovisko. Táto možnosť, tú možnosť by sme prijali, ale dáte nám záruky, že táto škola v podstate zostane zachovaná, a že sa nestane to, že za rok, za 2, za 3, nám tu školu zatvoríte? Pretože ako náhle bude škola vyradená zo siete škôl, tak stráca viazanosť, neviem to presne vyjadriť, ale areál a budova stráca viazanosť na daný účel a to, že slúži školstvu. Čiže s tou budovou sa dá robiť čokoľvek. Môže sa predať, môže sa tam vytvoriť domov dôchodcov, penzión, napr. relaxačné centrum, čokoľvek. My už absolútne nebudeme mať žiadnu páku rozhodnúť o tom, lebo nebudeme mať žiadne kompetencie, žiadnu právnu subjektivitu. Potom je tu možnosť, keď chcete šetriť, spojiť materskú škôlku so základnou školou. To tiež nebolo ponúknuté. Usporia sa náklady. Máte to v tom papieri. A sú možnože aj iné možnosti. Čo ja viem, dať to pod mestskú časť. Poprípade môžete vymyslieť aj niečo iné. Ako, však to nie je v našej kompetencii, ale malo by sa o tom diskutovať. Tak z mojej strany je to všetko. V podstate, ďakujem za vypočutie a som rád, že sa vy poslanci rozhodnete sami za seba, že sa viete pozerať dopredu, do pléna, či má niekto prst hore, či dole. Urobte to, čo je pre nás najlepšie, pre školu, pre deti, pre rodičov. Ďakujem za pozornosť a za slovo.

p. Raši, primátor mesta - Ďakujem pekne. Pán poslanec Ihnát, nech sa páči. 

p. Ihnát, poslanec MZ - Áno, ďakujem. Čítam z dôvodovej správy. Budova Základnej školy Dolina 43 ostane naďalej školou pre žiakov 1 - 4 ročníka, ako elokované pracovisko. Ulica Dolina 43, Košice, súčasť ZŠ Bernolákova 16. Toto spojenie negatívne neovplyvní kapacitné možnosti, atď. Opýtam sa, pani viceprimátorka Lenártová, čiže tí žiaci, no lebo ja tu rozumiem vlastne, že vlastne budú sadať na autobus. Tu hovorí pán učiteľ a budú cestovať. Nie? Ale v tejto dôvodovej správe je napísané práve niečo iné... 

p. Raši, primátor mesta - Ale pán učiteľ vám nehovorí pravdu, bohužiaľ. 

p. Ihnát, poslanec MZ - Dobre, ale ja chcem vedieť pravdu.
 
p. Raši, primátor mesta - Tak pravda je napísaná v materiáli. Pardon, že do toho vstupujem, ako predsedajúci mám nárok.
 
p. Ihnát, poslanec MZ - Toto som chcel vedieť. Ďakujem.

p. Raši, primátor mesta - Poprosím vás, v kľude si pozrite materiál. Neruší sa škola v zmysle, že by žiaci začali chodiť inde. Táto škola, nakoľko ako neprávny subjekt nevie čerpať žiadne dotácie ani fondy, žiadne dotácie ani fondy, bude organizačne pripojená k Bernolákovej škole a nemôže zaniknúť, lebo to by zase muselo, zriaďovateľ a cez mestské zastupiteľstvo by to muselo urobiť. Čiže my robíme to, že škola po organizačnej stránke bude pripojená k Bernolákovej, pretože už v súčasnosti žiaci 1 -  4. ročníka idú do 5. ročníka do  Bernolákovej. Výhodou je to, že táto škola, keď už bude súčasťou Bernolákovej, s výkonom miesta činnosti presne tam, kde to robí teraz, bude môcť čerpať finančné prostriedky, aby nebola v takom stave, v akom je teraz, keď čerpať finančné prostriedky nemohla. Toto je fakt a k žiadnemu zániku, ani k strašeniu zánikom ísť nemôže. Pretože to by sme znova museli urobiť my, ako sa tu nachádzame. Čiže je to napísané jasne v uznesení mestského zastupiteľstva, že sa vytvára elokované pracovisko tejto školy. Pán poslanec Rusnák, po ňom pani námestníčka.

p. Rusnák, poslanec MZ - Ďakujem. Ja mám otázku na predkladateľa materiálu, kto rozhoduje o zrušení elokovaného pracoviska? Ďakujem.

p. Raši, primátor mesta - Pani námestníčka, nech sa páči.
 
p. Lenártová, námestníčka primátora - O zrušení elokovaného pracoviska rozhoduje zriaďovateľ. A tento materiál sa predkladá mestskému zastupiteľstvu a následne ministerstvu školstva. Čiže to nie je taký postup, ako bol písaný v mailoch, ktorý posielal pán Fedor, ktorý sme asi dostali všetci. Čiže nie pán riaditeľ Základnej školy Bernolákova sa môže rozhodnúť, ale musí sa rozhodnúť zriaďovateľ, schváli to mestské zastupiteľstvo a následne to musí schváliť ministerstvo. A ešte chcem povedať na tie poznámky, ktoré boli, podľa mňa, absolútne nemiestne o tom, že by zo školy vznikol penzión. Pretože asi pán, ktorý to tu rozprával, nepozná zákon o školskom majetku, ktorý je veľmi špecificky a nie je také jednoduché s ním nakladať. Pretože školský majetok môže slúžiť iba na školské účely. A ak by slúžil na iné účely, musí byť vyňatý z tejto siete. A neviem, povedzte jeden príklad školského majetku, ktorý slúži ako penzión, alebo na niečo iné? Čiže opäť veľmi komplikovaný proces. A naozaj v tom celom vidím iba osobný prospech. Tak prosím vás, milí poslanci, kolegovia, uvažujte racionálne a prečítajte si materiál, ktorí ste ho ešte nestihli prečítať. Ďakujem pekne.

p. Raši, primátor mesta - Ďakujem pekne. Pán poslanec Jakubov, nech sa páči.
 
p. Jakubov, poslanec MZ - Ďakujem pekne za slovo. Vážené dámy, vážení páni, som veľmi rád, že sme dostali na stôl materiál, ktorého autorom neviem síce kto je, ale predpokladám, že sú to, je to buď rada školy alebo niekto z tohto prostredia. Tento materiál, ktorý som dostal, mňa osobne utvrdil v správnosti postupu, ktorý momentálne je tu navrhnutý. Hovoríme tu o personálnom obsadení tejto školy, hovoríme o materiálno-technickom stave školy. Nefunkčné ventily na všetkých šesťdesiatich radiátoroch, staré nefunkčné okná, nevyužitý areál školy, minimálne investície, doteraz, do sociálnych zariadení. Myslí sa tým asi hygienické zariadenia školy. Zabudlo sa na rekonštrukciu školskej jedálne atď., atď. Na  zamyslenie je tu však, ja citujem z toho materiálu: „pozícia hospodárky, školníčky a kuričky v jednej osobe“. Bolo by vhodnejšie, aby takúto technickú pozíciu obsadil človek, ktorý má na to profesionálne predpoklady aj technické vzdelanie a zručnosti. Čo doteraz robilo vedenie školy? Ďalej. Kto nám pokosí areál, opraví skrat v zásuvke, vymení neónové svetlo, opraví pokazený záchod či vodovodnú batériu? Uvediem príklad. Nedávno sa nám pokazil vypínač, na opravu prišli traja páni z SBD Nižná Úvrať, atď. Hovorí sa tu o dvoch upratovačkách, že ak jedna ochorie, kto uprace? Vážení, pán, ktorý vystúpil ako zástupca školy, nevylúčil možnosť elokovaného pracoviska v záverečnej vete. Veľmi dobre som počúval jeho vystúpenie. A nikto nehovorí o zrušení tejto školy, ale hovorí o pričlenení. A má to byť de facto vysunuté pracovisko. Ak tieto veci nastanú, ktoré som tu prečítal, teraz použijem slová nemenovaného poslanca Národnej rady pána Bugára: „je psou povinnosťou riaditeľa a jeho zodpovednosťou, aby toto všetko zabezpečil“. A určite má na to dostatočný aparát na príslušnej Základnej škole na Bernolákovej a určite ďaleko širší a skôr bude vedieť veci riešiť, ako pani riaditeľka, ktorá je vlastne aj učiteľkou. Sú tam traja učitelia, jedna kumulovaná funkcia a dve upratovačky. Myslím si, že nikto tu nehovoril doteraz o zrušení školy a elokované pracovisko pokiaľ by sme chceli zrušiť, opäť tento materiál budeme mať tu na stole. A myslím si, že všetky tieto zavádzajúce informácie sú zbytočné, pretože ide len o to, že chceme v podstate skvalitniť nielen výukový proces, ale najmä aj tie súvisiace technické veci, ktoré som teraz prečítal. Nehovoriac o tomto, čo povedala pani námestníčka, ako náhle bude súčasťou právneho subjektu, táto škola, môže žiadať aj o európske prostriedky na skvalitnenie technických zariadení školy. Ďakujem pekne.

p. Raši, primátor mesta - Ďakujem pekne. Pani poslankyňa Jenčová, nech sa páči.
 
p. Jenčová, poslankyňa MZ - Ďakujem za slovo. Ja by som tiež rada vyjadrila názor na tento materiál, ktorý je: „Učitelia a rodičia“. Je slušnosťou písať, či je to petičný výbor alebo kto? Proste nejaké konkrétne meno. Takže mi to pripadá trošku, že nás to dehonestuje, že niekto si dá niečo na stôl a skryje sa za všeobecný pojem učitelia a rodičia. Ja som už zažila tu niekoľko rušení škôl a emotívnych vystúpení. Vždy to bolo o tom, že nejaká škola skončila, deti museli ísť do inej, mali o dosť ďalej do školy, pomiešali sa školské kolektívy a pod. No v tomto prípade o nič takéto nejde. Deti budú chodiť do školy tam, kde chodia, učiť ich budú učitelia, ktorí ich učili, čiže absolútne pre deti a rodičov sa vôbec nič nemení. Tak nerozumiem tomu, prečo už 20 minút, alebo pol hodinu riešime niečo, čo ostáva ako status quo, len preto, že niekto potrebuje proti niečomu bojovať?! Čo sa tu stalo už takým zvykom, alebo v našej spoločnosti, že v základe bojujem, aj keď nemám proti čomu. Ďakujem.

p. Raši, primátor mesta - Ďakujem pekne pani poslankyňa. Pán poslanec Polaček, nech sa páči.
 
p. Polaček, poslanec MZ - Ja mám faktickú na predkladateľa. Mňa by zaujímalo, či je, nie som si istý, či niekto z poslancov je v tejto škole za zriaďovateľa. Ja by som si rád vypočul názor, ak je poslanec v tejto škole za zriaďovateľa, či by nám tiež nemohol podať svoj názor. Ale neviem, že či niekto je? Neviem hej? Ako to máme v tejto škole. A keby som mohol naviac v diskusii 3 vety, dokiaľ si zistime, kto tam je. Pán primátor, môžem pokračovať? 

p. Raši, primátor mesta - Už sa prihlásil kolega. 

p. Polaček, poslanec MZ - Aha.

p. Raši, primátor mesta - Ďakujem pekne. Nech sa páči pán poslanec. 

p. Sidor, poslanec MZ - Ďakujem za slovo. Ja si myslím, že všetko, čo tu už bolo povedané, bolo povedané aj vtedy, keď som ja navštívil túto školu. Bolo to následne po tom čo pani Kavečanská bola s kompetentnými zástupcami zo školy. Väčšinou z nich boli zrejme učitelia a školská rada a následne na druhý deň tam bol aj zástupca obce a bol tam pán starosta. Ďakujem.

p. Raši, primátor mesta - Ďakujem. Uzatváram rozpravu k tomuto bodu. Ešte na záver vám chcem povedať tri základné fakty. Po prvé, škola bude fungovať na danom mieste, ale bude patriť pod Bernolákovu, do ktorej tak či tak chodievajú žiaci do 5. ročníka. Po druhé, technický stav školy naozaj nie je dobrý. A pokiaľ by sme ju nechali bez priradenia k Bernolákovej a teda pokiaľ by nevzniklo elokované pracovisko, naďalej zabránime možnosti škole uchádzať sa o dotácie, pretože je neprávny subjekt. Čiže my priradením školy k Bernolákovej dávame možnosť čerpať finančné prostriedky práve na to, aby sa tieto veci, ktoré sú tu napísané, ako technické problémy, vyriešili. A po tretie, obrátim sa k tomu, možno ste si všimli, že tu bolo to osobné niekoľkokrát spomínané. Pán učiteľ, ja to spomínam preto, lebo to „osobné“ bolo prezentované tak, že po pani riaditeľke by ste chceli byť novým riaditeľom vy. Takže kvôli tomu to bolo opakovane spomenuté. Nech sa páči, budete hlasovať. Prosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje po 1.) návrh na vyradenie ZŠ Dolina 43, Košice a jej súčasti (školský klub detí) zo siete škôl a školských zariadení k 31. 8. 2016. A po 2.) návrh na zaradenie elokovaného pracoviska, ulica Dolina 43, Košice, ako súčasť ZŠ Bernolákova 16, Košice do siete škôl a školských zariadení od 1. 9. 2016.“ Ďakujem.

p. Raši, primátor mesta - Ďakujem, prosím hlasujte. 

Hlasovanie č. 37 -	za: 28, proti: 5, zdržali sa: 3

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 25/1
Zámena pozemkov v k. ú. Nové Ťahanovce medzi mestom Košice a Rímskokatolíckou cirkvou, Farnosťou Košice - Sídlisko Ťahanovce - informácia o stave riešenia

 p. Raši, primátor mesta - Prejdeme k bodu číslo 25/1. Je to doplnený bod, je to ústna informácia o stave riešenia k bodu Zámena pozemkov v k. ú. Nové Ťahanovce, medzi mestom Košice  a Rímskokatolíckou cirkvou, Farnosťou Košice - Sídlisko Ťahanovce. Ide o bod, ktorý bol prerušený na jednom z minulých rokovaní mestského zastupiteľstva. A chcel by som vás informovať v akom stave sa v súčasnosti nachádzame z hľadiska  rokovaní. Dostal som zároveň informáciu, žiadosť od zástupcu Rímskokatolíckej cirkvi, pán doktor Lenárt je tu, čiže potom pokiaľ chcete, tak až bude všeobecný súhlas dáme vám možnosť vystúpiť k tomuto materiálu. Dovoľte mi, aby som urobil veľmi krátke zhrnutie, aby sme  sa znova dostali do obrazu, čo sa týka tejto navrhovanej zámeny, teda bodu, ktorý bol prerušený. Predmetom zámeny v bode, ktorý bol predložený do mestského zastupiteľstva bolo približne 177 ha mestských lesov za približne 28 000 m² pozemku vo vlastníctve Rímskokatolíckej cirkvi, ktorá sa nachádza na Sídlisku Ťahanovce. Hodnota pozemkov Rímskokatolíckej cirkvi predstavuje takmer 1.300.000 eur. Hodnota mestských pozemkov je  o trochu nižšia, približne o 3 tis. eur nižšia, ako hodnota pozemkov Rímskokatolíckej cirkvi. Zároveň Rímskokatolícka cirkev navrhla bezodplatne previesť pozemky pod bytovými domami v hodnote približne 183 tis. eur. Hovorím základné informácie, ktoré boli v predloženom materiáli na mestské zastupiteľstvo. Predmetná zámena vrátane bezodplatného prevodu pozemkov pod bytovými domami v majetku Rímskokatolíckej cirkvi pre mesto Košice, bola naposledy prerokovaná na zasadnutí mestského zastupiteľstva 9. 2. 2015, pričom rokovanie o tomto bode bolo prerušené z dôvodu snahy o iné riešenia vysporiadania. Dňa 3. 6. 2015 Rímskokatolícka cirkev doplnila pôvodný návrh aj o prevod 17,8 hektára, zámenou nadobudnutých lesných pozemkov formou predaja za jedno euro, pre Mestskú časť - Sídlisko Ťahanovce s tým, že les zostane pre budúcnosť určený výhradne pre funkciu lesa. Dňa 17. 6. 2015 Miestne zastupiteľstvo Mestskej časti Sídlisko Ťahanovce, uznesením číslo 73, neodsúhlasilo, nesúhlasilo so zámenou a bezodplatným prevodom vrátane odpredaja 17,8 hektára lesných pozemkov za jedno euro pre Mestskú časť Sídlisko Ťahanovce.  Dňa 25. 8. 2015 Rímskokatolícka cirkev opätovne požiadala o riešenie majetkovoprávneho usporiadania dotknutých pozemkov v katastrálnom území Nové Ťahanovce podľa jej pôvodného návrhu. Pôvodný  návrh  bol bez ponuky pozemkov pre mestskú časť. Dňa 2. 9. 2015 bola mestu Košice doručená predžalobná výzva na zaplatenie bezdôvodného obohatenia sa z titulu užívania nehnuteľnosti mestom Košice, bez právneho titulu vo výške 202.578 eur, predstavujúceho obvyklé ročné nájomné, t. j. 30 percent ceny, spätne za 2 roky. Následne bola vytvorená deväťčlenná pracovná skupina zložená zo zamestnancov mesta Košice, Mestskej časti - Sídlisko Ťahanovce a právneho zástupcu Rímskokatolíckej cirkvi. Dňa 13. 1. 2016  na rokovaní skupiny, prečítam vám niekoľko záverov z tohto rokovania: „Rímskokatolícka cirkev za primárny súčasný problém považuje neschválenie príslušného uznesenia Miestnym zastupiteľstvom Mestskej časti Sídlisko Ťahanovce. Rímskokatolícka cirkev poukázala na skutočnosť, že pristupujú k veci ústretovo a trpezlivo  a nechcú pristúpiť k žiadnym radikálnym riešeniam.  Mestská časť - Sídlisko Ťahanovce sa stotožňuje s názorom, že neriešenie majetkovoprávneho usporiadania pozemkov mestskej časti komplikuje z hľadiska investície jej ďalší rozvoj. Riešením by mohlo byť vytipovanie iných vhodných pozemkov, prípadne zmena druhu lesného pozemku v primeranej výmere, ako sú pozemky cirkvi, ktorý by bol situovaný pozdĺžne pri komunikácii, smerom na Zelený dvor alebo v oblasti pri Krematóriu. Toto riešenie by ale predpokladalo príslušnú zmenu územného plánu. Mesto Košice navrhlo vytipovať a zameniť iné nehnuteľnosti, najmä stavby alebo redukciu výmery lesa. Nájsť vhodné pozemky v rámci dotknutého katastrálneho územia je ale mimoriadne obtiažne, aj vzhľadom na skutočnosť, že Sídlisko Ťahanovce je najväčším územím zaťaženým reštitučnými nárokmi v celých Košiciach, vrátane rozdrobenosti územia. Lesný pozemok reštitúciou zaťažený nie je. Z vyššie uvedeného vyplynuli možné riešenia.“ Prečítam všetky možné riešenia: Po 1.) súdny spor. Všetky strany sa zhodli, že ide o krajné  a neefektívne riešenie.  Po 2.) zámena nehnuteľností v pôvodnom rozsahu. Po 3.)  výkup cirkevných pozemkov. To bol akceptovateľný návrh aj pre Rímskokatolícku cirkev. Po 4.) zámena nehnuteľností v zredukovanej výmere. Po 5.) zámena iných nehnuteľností, než pozemkov - budovy, stavby v majetku mesta Košice. Návrh mesta Košice - zámená prekvalifikovaného lesného, to je po 6.) zámena prekvalifikovaného lesného pozemku v primeranej výmere ako sú pozemky vo vlastníctve Rímskokatolíckej cirkvi. To bol jeden z návrhov Mestskej časti Ťahanovce. Všetky strany sa mali samostatne vyjadriť k jednotlivým alternatívam a následne svoje stanoviská prezentovali na II. rokovaní 17. 2. 2016. Zo stanoviska Rímskokatolíckej cirkvi vyplynulo, že súhlasia so zámenou pozemkov v pôvodnom rozsahu alebo vyplatením hodnoty pozemkov, alebo so zámenou v zmenšenej miere a doplatením rozdielu sumy. Súdny spor nepreferuje a zásadný nesúhlas vyjadrili s možnosťami 5 až 6, teda zámenou iných  nehnuteľnosti. A bod 6, bol zámena prekvalifikovaného lesného pozemku. Pretože toto môže urobiť aj  mesto Košice a následne Rímskokatolíckej cirkvi vyplatiť hodnotu pozemkov. Ďalšie neriešenie vysporiadania pozemkov by pravdepodobne viedlo k súdnemu sporu, čo by spôsobilo vynaloženia zbytočných nemalých finančných nákladov, pričom iba každoročné bezdôvodné obohatenie predstavuje sumu približne  100 tis. eur, k čomu je ale potrebné pripočítať samotnú hodnotu pozemkov, takmer 1.300.000 eur, ak by neskôr došlo k odkúpeniu. A preto sa uvedené javia ako nehospodárne  a neefektívne. Na druhej strane, realizáciou zámeny, by sa mesto Košice vyhlo súdnemu sporu a došlo by ku konečnému vyriešeniu majetkovoprávneho usporiadania pozemkov v majetku cirkvi, pod verejnými a mestskými stavbami. Čiže to je krátka ústna informácia. Písomne túto informáciu potom dostanete vy, ctení poslanci mestského zastupiteľstva. Otváram k tomuto bodu rozpravu. Chcem sa teda spýtať, pán doktor, či chcete vystúpiť? Áno? A chcem sa spýtať, či je všeobecný súhlas, aby vystúpil právny zástupca Rímskokatolíckej cirkvi. Áno, nech sa páči. Do troch minút vás láskavo poprosím. 

p. Lenárt, právny zástupca RKC - Ďakujem za slovo pán primátor. Vážené panie poslankyne, vážení páni poslanci. Ja musím naďalej za Rímskokatolícku cirkev deklarovať, že Rímskokatolícka cirkev je trpezlivým partnerom. Avšak chcem poukázať na to, že toto  alebo to majetkovoprávne vysporiadanie riešime intenzívne nejaké 4 roky. Tzn., že nie je to len nejaký záver komisie, ktorá sa prvýkrát stretla v januári, ale proste riešenia na majetkoprávne vysporiadanie sa hľadajú už nejaké 4 roky. A problém je oveľa dlhší. S tým, že chcem zadeklaroval, že cirkev určite nebude žiadať nejakú zmenu územného plánu a ani nemá záujem na daných pozemkoch stavať. Takže toľko asi k danej problematike za cirkev. 

 p. Raši, primátor mesta - Ďakujem pekne pán doktor. Pokiaľ by boli ešte otázky priamo na vás, tak by som vás potom poprosil ešte vystúpiť. Nech sa páči, otváram k tomuto bodu rozpravu. Ak sa nikto nehlási, uzatváram rozpravu. Poprosím vás, teda, budeme hlasovať o návrhu uznesenia s tým, že rokovať o tomto prerušenom materiáli budeme na  ďalšom zastupiteľstve. Čiže teraz vám dávame na vedomie informáciu a na ďalšom mestskom zastupiteľstve by sme sa vrátili k prerušenému bodu rokovania samotného. Čiže poprosím návrhovú komisiu. 

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo Košice berie na vedomie informáciu o stave riešenia zámeny pozemkov v katastrálnom území Nové Ťahanovce medzi mestom Košice a Rímskokatolíckou cirkvou, Farnosťou Košice - Sídlisko Ťahanovce.“ Ďakujem.

 p. Raši, primátor mesta - Ďakujem, prosím hlasujte.

Hlasovanie č. 38 -	za: 36, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 26
Zriadenie vecného bremena a odsúhlasenie jednorazovej náhrady za dočasné užívanie pozemkov a jednorazovej náhrady za obmedzenie pri výkone vlastníckych práv pre VSD, a.s.

 p. Raši, primátor mesta - Pod bodom 26 je predložený materiál Zriadenie vecného bremena a odsúhlasenie jednorazovej náhrady za dočasné  užívanie  pozemkov a jednorazovej náhrady za obmedzenie pri výkone vlastníckych práv pre VSD, a.s.  Čiže otváram k tomuto bodu rozpravu. Uzatváram rozpravu a  poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestského zastupiteľstva v Košiciach schvaľuje zriadenie vecného bremena pre stavbu Úprava   NN siete v ulici Žižkova, Skladná, demontáž technológie TS Skladná na pozemkoch vo vlastníctve mesta Košice v prospech Východoslovenskej distribučnej, za jednorazovú finančnú náhradu, za dočasné užívanie pozemkov vo výške 2.065 eur 50 centov podľa predloženého návrhu.“ Ďakujem. 
 
p. Raši, primátor mesta - Ďakujem, prosím hlasujte. 

Hlasovanie č. 39 -	za: 36, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 27
Zníženie úhrady za podnájom nebytových priestorov v nehnuteľnosti na Hlavnej ulici č. 68 v Košiciach nachádzajúcej sa v k. ú. Stredné mesto v Košiciach pre občianske združenie Únia žien Slovenska – Krajská organizácia Košice za 1 € bez DPH/ročne z dôvodu hodného osobitného zreteľa

 p. Raši, primátor mesta - Prejdeme k bodu 27. Je to Zníženie úhrady za podnájom nebytových priestorov v nehnuteľnosti na Hlavnej ulici číslo 68 v Košiciach, nachádzajúcej sa v k. ú. Stredné mesto v Košiciach, pre občianske združenie Únia žien Slovenska -  Krajská organizácia Košice za jedno euro bez DPH ročne z dôvodu hodného osobitného zreteľa. Otváram k tomuto bodu rozpravu. Uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo schvaľuje podnájom nebytových priestorov m. č. 3.07 a m. č. 3.08, nachádzajúcich sa v budove na Hlavnej číslo 68 v Košiciach, v trakte B na 3. poschodí vo výmere 30 m²  s prislúchajúcim podielom spoločných priestorov vo výmere 10,88 m² pre podnájomcu, a to Únia žien Slovenska - Krajská organizácia Košice, s výškou úhrady nájomného jedno euro bez DPH ročne, za predmet nájmu z dôvodu hodného osobitného zreteľa, podľa predloženého návrhu.“ Ďakujem.

 p. Raši, primátor mesta - Ďakujem pekne, prosím hlasujte. 

Hlasovanie č. 40 -	za: 35, proti: 0, zdržali sa: 0

p. Raši, primátor mesta -  Konštatujem, že uznesenie sme schválili. Ďakujem pekne. 
- - -

Bod č. 28
Nájom nebytových priestorov v budove OC na ul. Krčméryho 2 - 4 v Košiciach a nájom budovy súp. číslo 2240 nachádzajúcej sa v katastrálnom území Luník v Košiciach pre MČ Košice – Luník IX za 1 € bez DPH/ročne z dôvodu hodného osobitného zreteľa

p. Raši, primátor mesta - Prejdeme na bod číslo 28. Je to Nájom nebytových priestorov v budove Obchodného centra na Krčméryho ulici 2 - 4  a nájom budovy súpisné číslo 2240 nachádzajúcej sa v katastrálnom území Luník v Košiciach, pre Mestskú časť  - Luník IX za jedno euro bez DPH ročne, z dôvodu hodného osobitného zreteľa. Otváram k tomuto túto rozpravu. Uzatváram rozpravu k tomuto bodu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje nájom nebytových priestorov, čísla podľa predloženého návrhu, nachádzajúcich sa v budove  OC na  Krčméryho ulici 2 - 4 v Košiciach, vo výmere 127,15 m²  podľa predloženého návrhu, pre nájomcu Mestská časť Košice - Luník IX s výškou úhrady nájomného jedno euro bez DPH ročne, za predmet nájmu z dôvodu hodného osobitného zreteľa podľa predloženého návrhu.“ 

p. Raši, primátor mesta - Ďakujem pekne, prosím hlasujte. 

Hlasovanie č. 41 -	za: 35, proti: 0, zdržali sa: 0

p. Raši, primátor mesta - Konštatujem, že uznesenie sme schválili, ďakujem.
- - -

Bod č. 29
Prenájom časti pozemkov za účelom vybudovania komunikácie, chodníka a spevnených plôch pre obchodnú spoločnosť Jantárová Development s.r.o. z dôvodov hodných osobitného zreteľa

p. Raši, primátor mesta - Prejdeme k bodu  číslo 29. Je to Prenájom časti pozemkov za účelom vybudovania komunikácie, chodníka a spevnených plôch pre obchodnú spoločnosť Jantárová  Development s.r.o. z dôvodov hodných osobitného zreteľa. Otváram k tomuto bodu rozpravu. Ak sa  nikto nehlási, uzatváram rozpravu a poprosím  návrhovú komisiu o prednesenie  návrhu uznesenia.
 
p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom pozemkov časti parciel v katastrálnom území Skladná, zapísanej na LV podľa predloženého návrhu, názov nehnuteľnosti: pozemky podľa predloženého návrhu, účel: vybudovanie komunikácie, chodníka a spevnených plôch. Cena za prenájom 6.685 eur/rok za celý predmet nájmu pre obchodnú spoločnosť Jantárová Development s.r.o. Košice z dôvodov hodných osobitného zreteľa podľa predloženého návrhu.“

p. Raši, primátor mesta - Ďakujem pekne, prosím hlasujte. 

Hlasovanie č. 42 -	za: 33, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 30
Prenájom pozemkov v k. ú. Južné mesto pre Košickú futbalovú arénu a.s. z dôvodov hodných osobitného zreteľa za účelom výstavby futbalového štadióna

p. Raši, primátor mesta - Prejdeme k bodu číslo 30. Je to Prenájom pozemkov v katastrálnom území Južné mesto pre Košickú futbalovú arénu a.s. z dôvodov hodných osobitého zreteľa za účelom výstavby futbalového štadióna. Otváram k tomuto bodu rozpravu. Uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje pre Košickú futbalovú arénu prenájom pozemkov uvedených v prílohe číslo 1 tohto uznesenia z dôvodov hodných osobitného zreteľa podľa predloženého návrhu.“

 p. Raši, primátor mesta - Ďakujem. Prosím hlasujte. 

Hlasovanie č. 43 -	za: 31, proti: 2, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 31
Prenájom častí pozemkov pre MČ Košice – Západ za účelom realizácie nových chodníkov na uliciach Kysucká, Šafárikova, Humenská a Narcisová z dôvodu hodného osobitného zreteľa

  p. Raši, primátor mesta - Prejdeme k ďalšiemu bodu. Je to bod číslo 31 Prenájom častí pozemkov pre Mestskú časť Košice - Západ za účelom realizácie nových chodníkov na uliciach Kysucká, Šafárikova, Humenská a Narcisová z dôvodov hodných osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú  komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom pozemkov a časti parciel v katastrálnom území Terasa podľa predloženého návrhu, pre Mestskú časť Košice - Západ z dôvodu hodného osobitného zreteľa podľa predloženého návrhu.“ Ďakujem. 

p. Raši, primátor mesta - Ďakujem, prosím hlasujte.

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 32
Pokračovanie rokovania MZ o prerušenom bode z VIII. zasadnutia zo dňa 14.12.2015 - Prenájom časti pozemku v areáli krytej plavárne z dôvodu hodného osobitného zreteľa pre Tibora Szekeresa za účelom zriadenia prechodu, prejazdu a parkovania pre objekty - Byty pri plavárni, a plánovaný bytový dom - Corner House

p. Raši, primátor mesta - Materiál Pokračovanie rokovania mestského zastupiteľstvo o prerušenom bode z VIII. zasadnutia zo dňa 14. 12. 2015. Ide o prenájom časti pozemku v areáli krytej plavárne z dôvodu hodného osobitého zreteľa pre pána Tibora Szekeresa za účelom zriadenia prechodu, prejazdu a parkovania pre objekty pri krytej plavárni a plánovaný bytový dom Coroner House. Mám informáciu, že sa tu nachádza aj pán Szekeres, takže otváram k tomuto bodu rozpravu a spýtam sa, či je všeobecný súhlas, pán Szekeres pokiaľ tu je, aby mohol vystúpiť. Súhlas asi všeobecne je. A nech sa páči, rozprava k tomuto bodu. Pán poslanec Dečo, nech sa páči, máte slovo. A pán Szekeres keď ste, príďte bližšie, lebo vás nepoznám. Teda potom vás poprosím, sadnite si niekde k mikrofónu. Potom by som vám dal slovo, keď vystúpia poslanci mestského zastupiteľstva. Ďakujem pekne. Pán poslanec Dečo, nech sa páči.

p. Dečo, poslanec MZ - Ďakujem pekne. Ja sa chcem len veľmi jasne, stručne, jednou vetou spýtať, čo sa zmenilo od minulého zastupiteľstva v prospech občanov a návštevníkov plavárne, že máme opäť za to hlasovať? Ďakujem.

p. Raši, primátor mesta - Ďakujem pekne. No zmenilo sa minimálne to, že nám hrozí súdny spor, že po všetkých súhlasoch, ktoré mestská časť aj mesto vydalo, došlo k zmene postojov. Čiže keď sa príjme rozhodnutie, z ktorého budú tu vyplývať finančné dôsledky v neprospech mesta, tak chcem, aby ste o tom rozhodli vy. Nech sa páči, pán poslanec Polaček, potom pán Szekeres.

p. Polaček, poslanec MZ - Ďakujem pekne. Naposledy, keď sme prerušili tento bod rokovania, tak tam zaznela výzva pána starostu Starého mesta pána Gregu, ktorý vlastne požiadal poslancov, aby sa prišli pozrieť na tvar miesta. Ja som sa bol pozrieť na ten tvar miesta a urobil som dobre. Pretože ja som sklamaný, kde sme sa až s týmito úkonmi vlastne dopracovali. Nechcem hodnotiť stav, ktorý v súčasnosti je. Budova tam stojí, nejakým spôsobom. Tam je, je to veľká opacha, ale OK. K tomu sa nebudem viac vyjadrovať. Ale na druhej strane nerozumiem, prečo, ak za plotom je areál plavárne, alebo areál letného kúpaliska, sme tlačení do toho, aby sme tento plot posunuli cca o 5, 6, 7 metrov? Nemám presné miery, aby sme tam postavili 14 parkovacích miest, a aby sme jednoducho obyvateľom alebo návštevníkom letného kúpaliska vybrali pomyselné stoličky spod zadkov, na ktorých by sa mohli opaľovať? Podľa môjho názoru naším cieľom je predsa obhajovať verejný záujem. A verejným záujmom je určite, je vyšší verejný záujem kúpalisko, ako záujem investora. Mrzia ma argumenty, ktorými investor vyjadruje svoj názor, že je tu nejaké stanovisko ÚHA, že mesto Košice, že ÚHA ho dotlačilo k tomu, aby prijal nejaký projekt, aby jednoducho tam vybudoval tieto parkovacie miesta. Ja sa osobne domnievam, nakoľko som bol na tvári miesta a ten dom, ktorý tam je postavený má parkovaciu garáž alebo jednoducho má podzemné parkovanie, on má vyriešené parkovanie. Ja by som bol veľmi rád, keby sa vyjadrila aj pani Királyová z ÚHA, aby nám vysvetlila prečo trváme na tom a tlačíme investora do toho, aby staval parkoviská? Nakoľko tam máme neďaleko jedno veľké parkovisko pri McDonalde, aby sme priestor, ktorý je verejný, ktorý slúži návštevníkom kúpaliska zastavali parkoviskami. A investor sa vyjadruje aj v tých svojich materiáloch, že on je tlačený do toho, aby tak konal. Ja už sa nechcem vracať k stavu, aký je, ale prečo by sme mali ešte ďalšiu zeleň zabrať, ak investor to nepotrebuje ak som správne pochopil. A na druhej strane sa tu točíme okolo ÚHA a druhú otázku, ktorú mám, aby sme jasne pomenovali, aké vlastne riziká tu pred poslancami stoja? Pretože ja sa domnievam, ako je možné, že niekto dostal stavebné povolenie bez toho, aby k týmto pozemkom mal nejaký vzťah? Tzn., nemôže niekto nás postaviť do pozoru a povedať, že ak jednoducho neschválite, jednoducho investor sa s nami môže súdiť, môže mať nejaké problémy. Predsa, ako je možné, že niekto má stavebné povolenie, bez toho, aby sme my, ako poslanci dali súhlas s nejakou časťou pozemku?

p. Raši, primátor mesta - Pán starosta Grega, po ňom pôjde pán Szekeres a poprosím zavolať niekoho z ÚHA, kto je kompetentný sa k tomu vyjadriť. Alebo pani Verešová alebo neviem, či je to vec, prosím zavolajte niekoho z ÚH, ktorý dá informáciu. A nech sa páči, Ľubo Grega.

p. Grega, poslanec MZ - Padlo tu, že aj mestská časť to podporila alebo schválila v minulosti. Ja chcem len jednu vec povedať, že to prechádzajúce zastupiteľstvo vlastne bolo zavedené alebo uvedené do omylu. A aj ja, pretože v tom pôvodnom návrhu sa vlastne schvaľoval len predaj časti pozemku na prístupovú cestu k už jestvujúcej budove, ktorá tam je. Takto to všetci schválili. A preto som aj to uznesenie podpísal. To, že tam má byť nie že jeden bytový dom, ale tri, tak o tom nikto ani nesníval. A ja som si vedomý, že už v akej je to fáze. To je len na to ospravedlnenie, že naozaj to tak nebolo. A to povedal, zrejme, aj v novinách som sa dozvedel, že to tak bolo, že niekto bol tlačený. A možno to vyzerá smiešne, že sa snažím uchrániť aspoň kúsok oddychovo-relaxačného priestoru v centre mesta, ale nehnevajte sa na mňa, ale je to moja povinnosť. Čiže v žiadnom prípade, si myslím, že poslanci by vtedy neboli zahlasovali za to, ja by som to nebol podpísal, keby sme vedeli, kam sa to uberá. A boli by sme vyvinuli všetky kroky a možnosti, aby sme to zastavili. Teraz som si vedomý, že sú vydané tie povolenia. Neviem, či sa k tomu aj vyjadrovali občania, ktorí tam bývajú. Od niektorých viem, že nie. Ale, to je všetko.

p. Raši, primátor mesta - Ďakujem pekne pán starosta. Čiže, ale to, ten materiál, o ktorom si hovoril, že si bol uvedený do omylu, tak ten ste pripravovali ale vy. Keď ste si ho schválili, tvoji  ľudia ho pripravovali. No, lebo si povedal, že si bol uvedený do omylu, keď si podpísal to uznesenie. Tak to bolo miestne zastupiteľstvo.

p. Grega, poslanec MZ - No tak nie. U nás to tak funguje, že jednoducho, ten materiál predložila komisia výstavby a...

p. Raši, primátor mesta - Ja chápem, ale snáď sa odborné útvary na Mestskej časti Staré Mesto vyjadrujú k tomu, nie?

p. Grega, poslanec MZ - Áno. A tie sa vyjadrili len k predaju časti pozemku za účelom prístupovej cesty k už jestvujúcej budove. Takto to bolo vtedy zdôvodnené.

p. Raši, primátor mesta - Lebo vašim rozhodnutím ste urobili teraz nám problém. Hej? Lebo keď ste niečo omylom alebo v nevedomosti schválili, tak teraz už je to problém celého mesta. Lebo to vyzerá na zmarenú investíciu. Pani poslankyňa Blaškovičová.

p. Blaškovičová, poslankyňa MZ - Ďakujem pekne pán primátor. Je to skutočne problém, ktorým sa zaoberajú nielen poslanci Starého Mesta, ale určite aj občania. Musím dať za pravdu pánovi starostovi. Naozaj to bolo tak, že sme sa bavili o prístupovej komunikácii k jednému bytovému domu. Už s tým sme mali problém, že je vo veľmi tesnej blízkosti tej zelenej plochy a plavárne. To, že tam vyrastú ďalšie domy, to až postupne vychádzalo najavo. A teraz, čo s tým? To je práve jedna z tých vecí, kde sme čosi neustriehli a dostali sme sa do problémov. Ja si myslím, je mi veľmi ľúto, že takéto situácie sa jednoducho vyskytujú. Teraz sme v Starom Meste riešili a ešte budeme aj riešiť problém podzemných garáží na Jilemnického, kde nám tak isto hrozí súdny spor. Teraz , čo je to menšie zlo, ktoré treba schváliť? Neviem teda, čo je pravdy, tak ako som sa dozvedela, je problém majiteľov budúcich bytov, ktorým nechcú dať banky úvery, kvôli parkovacím miestam. Ale teraz po prvý raz počujem, že v podzemí sú nejaké parkovacie boxy, v podzemí toho domu. Takže ja by som poprosila, keď pán Szekeres bude hovoriť, nech nám to vysvetlí. A neviem k tomu, ako sa to vlastne celé stalo, k tomu sa už asi nedopátrame, takže prijať nejaké rozumné rozhodnutie, aby naozaj mesto sme neuviedli do problémov, tak bude veľmi komplikované.

p. Raši, primátor mesta - Ďakujem pekne. Vystúpi s faktickou pán poslanec Dečo a potom by som dal slovo pánovi Szekeresovi. Poprosím, aby nás uviedol do problematiky z jeho pohľadu. Nech sa páči Janko.

p. Dečo, poslanec MZ - Ďakujem pekne. Nebudem žiadnemu z vás hovoriť, ako máte hlasovať. Už dosť veľa a dosť dlho preberáme tento bod opakovane. Ale bol by som rád, keby, tak ako som žiadal alebo prosil, navrhoval kolegom, aby sa išli na tvar miesta pozrieť, aby sa čím viac poslancov tam išlo pozrieť. A myslím, že 99 % z nás pochopí, že ani tá jedna bytovka, ten jeden bytový dom tam nemá čo hľadať. Ale absolútne tam nemá čo hľadať. Skôr sme sa mali zamýšľať nad tým, ako spojiť oba areály a urobiť z toho jeden aquapark pre Košice a nechodiť do Maďarska sa kúpať. Ale nebudem odbočovať od veci, mám 15 sekúnd. Verím tomu, že investor bude v tejto chvíli rozprávať o tom, jak má všetko v poriadku, ÚHA, všetky povolenia, atď. Našou úlohou je, aby sme v tejto chvíli nevolili skratku, len preto že chceme mať pokoj od investora. Som za to, aby sme tento bod opätovne prerušili a hľadali komplexné riešenie, hoci aj za cenu súdneho sporu.

p. Raši, primátor mesta - Ďakujem pekne. A teraz s faktickou na koho, pán poslanec Polaček? Pán poslanec Polaček, nech sa páči.

p. Polaček, poslanec MZ - Chcem ešte na predkladateľa s otázkou, kvôli pánovi Szekeresovi, aby tie otázky, ktoré nám bude tu odpoveď, aby sme mali komplexné odpovede, čo som chcel doplniť otázku, keď môžem. Ja by som len chcel, aby sme sa nevyhli ešte jednej téme. A to je téma, my tam v súčasnosti vidíme nejakú bytovku. Ak mám pravdu, že sú tam podzemné garáže, treba o nich rozprávať. Ale zároveň treba tu pomenovať ešte jeden stav. A to je, že pri tejto bytovke, smerom k McDonaldu, ku parkovisku má vyrásť ďalšia budova. A tak isto by som bol rád, keby nás pán investor aj o tejto časti poinformoval, aby sme si vedeli predstaviť, čo sa tam vlastne chystá, aby sme mali tú informáciu komplexnú. Aby sme sa k tomu, ak sa rozhodne dnes nejak, aby sme sa k tomu už nikdy nemuseli vracať.

p. Raši, primátor mesta - Pán Szekeres, nerozumel som o čo ide, ale poprosím vás, aby ste poslancom povedali úplne všetko, čo viete. Komplexne. Ďakujem pekne.

p. Szekeres, zástupca firmy - Vážení páni poslanci a poslankyne, na úvod by som chcel ozrejmiť, že sa jedná o prenájom tohto pozemku a to len dočasný. Na dobu, kým sa nevybuduje táto verejná komunikácia. Tá má slúžiť pre budúcich obyvateľov bytového domu, pre obyvateľov Bajzovej 2 - 4, ktorí momentálne nemajú akýkoľvek prístup do svojich dvorov, takže by využívali túto komunikáciu na prístup, má tam vzniknúť chodník pre verejnosť, zelený pás a verejné parkovacie miesta, ktoré majú slúžiť pre obyvateľov mesta, slúžiť pre návštevníkov či McDonaldu, či kúpaliska. Nebudú to parkovacie miesta pre v podstate obyvateľov týchto domov. Tie parkovacie miesta určuje regulačný plán, že tam majú byť. Nie je to náš výmysel, alebo môj. Takže v podstate je to zapracované v tomto materiáli ako jednoliaty celok. Čo sa týka toho, že bolo spomenuté, že tam mala byť len nejaká prístupová cesta. V podstate na Bajzovej bývam od ´91 a my sme nikdy nemali prístup do dvora. V podstate v 90-tých rokoch môj nebohý otec si požiadal Staré Mesto o prenájom časti pozemku, za vybudovaním, aby sme mohli vybudovať tento prístup. Oni nám to odsúhlasili. Pán starosta má pravdu, že v podstate mala tam byť len nejaká prístupová komunikácia. Lenže, otec si naštudoval územný plán a ten jasne vravel alebo rátal s tým, že tam bude do budúcna nejaká zástavba. Preto sme sa snažili a požiadali Staré Mesto niekoľkokrát o odkúpenie aspoň tejto malej prístupovej cesty, ktorá bola dlhá zhruba 45 m široká 3 a pol metra, ale všetky žiadosti nám boli zamietnuté z dôvodu, že sa tam ráta s výstavbou. Takže v podstate hrozilo to, že by sme prišli o ten dočasný prístup do dvora a boli by sme odrezaní. Tak isto aj jeden sused, ktorý je vedľa nás. Tak preto som sa rozhodol využiť tú možnosť, keďže regulačný plán určoval, aká široká má tam byť tá zástavba, uličnú čiaru, šírku prístupovej komunikácie, ten chodník, ktorý tam má byť. Tak tieto pozemky sme postupne dokúpili, aby sa to nedrolilo a začali sme s výstavou s tým, že už tá budova, ktorá tam stojí, ráta aj s tým prístupom do tých jednotlivých zadných pozemkov. A v podstate všetky zmluvy aj o odkúpení pozemkov sa riešili so Starým Mestom. Pán starosta ich podpisoval, peniaze z predaja týchto pozemkov išli na účet Starého Mesta. Takže v podstate tvrdenie, že o ničom sa nevedelo, je také trošku divné. Ide o to, že, áno, ľudia hovoria, že je to rekreačná zóna. Ja viem tak, že v podstate, že keď je plnohodnotná rekreačná zóna, alebo sú športoviská, tak aj ten pozemok je vedený ako pozemok, určený na rekreáciu, oddych, na športoviská. Tento pozemok má Staré Mesto len v správe od mesta Košice a je tam len dočasná rekreačná alebo zelená  časť, ktorú plaváreň môže užívať. Ale regulačný plán, ani ten pozemok nie je vedený, je to v podstate len dočasná rekreačná zóna. Takto by sa dalo poveď. Hej? Tam územný plán jasne hovorí o zastavanosti, čo sa tam môže stavať, do akej výšky, do akej šírky. A v podstate tento územný plán bol schválený tuším v 93. roku, čo je už 23 rokov od jeho schválenia. Menil sa prvýkrát alebo dal sa meniť, tá zóna v čase, keď sa riešil Aupark. Nikto to nevyužil. Druhá možnosť bola na jeho zmenu v roku 2013, kedy sa stamaď vypustili tie električkové trate, ale v podstate možnosť zastavať to, urobiť tam tú prístupovú komunikáciu, tá tam ostala. Takže v podstate nemôže nikto tak tvrdiť, že... Ja nežiadam ani o zmenu regulačného plánu, ani o žiadne výnimky. V podstate my len chceme to dokončiť ako jednoliaty celok. Lebo územný plán presne určuje šírku cesty, zastavanosť, prístupová komunikácia má byť v podstate slepá, má slúžiť len pre obyvateľov domu a pre okolitých susedov. A tie parkovacie miesta majú slúžiť pre verejnosť. Či už návštevníkov plavárne, ako som spomenul, pre McDonald.

p. Raši, primátor mesta - Poprosím vás, aby ste ešte ostali, niekde blízko, keby boli ďalšie doplňujúce otázky. Ja by som poprosil pani architektku Kiralyovú, aby nám povedala,  kvôli čomu musí investor postaviť parkovacie plochy, či nestačia parkovacie plochy, ktoré sú pred MacDonaldom v súčasnosti? Nech sa páči.

p. Kiralyová, hlavná architektka mesta - Tak, ako hovoril pán Szekeres, musím povedať, že územný plán, teda regulačný plán Námestia osloboditeľov spracovaný v 98. roku uvažoval s komunikáciou a zástavbou zadných parciel bytového domu na Bajzovej ulici. Tento územný plán, teda regulačný plán, je právoplatný od 98. roku. Neskoršie, ako tu bolo povedané, prešiel niekoľkými aktualizáciami, stále sa tá komunikácia pri plavárni, s tou komunikáciu sa uvažovalo. Uvažovalo sa aj s pripojením na električku. Teda, uvažovalo sa tam, po tej ulici, že bude chodiť električka. Znamená, keď sme to do roku 2013 regulačný plán upravovali, tak vedelo sa, že električka už v tomto mieste je nereálna, a preto sa to upravilo. Myslím, že máličko sa zúžil ten pás a teda zostal väčší priestor plavárne na tú voľnú plochu a doplnili sa parkovacie miesta. Tzn., že to, čo bolo povedané je v súlade s územným plánom, teda regulačným plánom Námestia osloboditeľov. Parkovacie miesta, môžeme byť radi, že vlastne pán Szekeres, že vybuduje časť komunikácie a časť parkovacích miest, ktoré budú využívať všetci občania mesta.

 p. Raši, primátor mesta - Ďakujem pekne.  Tiež vás poprosím, aby ste tu ešte ostali keby boli otázky. Pán starosta Gaj, po ňom pán poslanec Jutka.

p. Gaj, poslanec MZ - Ďakujem pekne. Mne z toho vlastne vyplýva, že na vine je plaváreň, že sa dočasne rozšírila, nie? Asi, tak mi to... Prvá moja otázka na kompetentných by bola: Aká bola prvotná štúdia zástavby? Jeden dom? Kedy sa zmenilo na dva domy? Kedy sa zmenilo na tri domy? Alebo, aký je súčasný stav danej zástavby, ktorá tam má byť? A žiaľ, asi pán Szekeres je v práve, no. Ďakujem. 

p. Raši, primátor mesta - Ďakujem pekne. Pán poslanec Jutka, po ňom pán poslanec Rusnák, a po poslancoch potom znova zodpovedať otázky, poprosím. Nech sa páči.

p. Jutka, poslanec MZ - Ďakujem pekne za slovo. Ja nadviažem na pána poslanca Gaja a pani poslankyňu Blaškovičovú. Ja dám veľmi jasnú otázku a predpokladám, že pán Szerekes mi jasne odpovie. Požiadali ste Staré Mesto o jednu prístupovú komunikáciu k jednému domu alebo ste požiadali Staré Mesto o prístupové komunikácie ku viacerým objektom? Pýtam sa to preto, lebo je na nás rozhodnúť, ako ďalej. To, že je to v súlade s územným plánom to už tu bolo konštatované hlavnou architektkou, ale to nerieši tento problém. Čiže myslím si, že územný plán teraz neriešme. Riešme to, ako bola postavená žiadosť. A chcem jasnú odpoveď. K jednému obytnému domu alebo k viacerým obytným domom? Ďakujem.

p. Raši, primátor mesta - Ďakujem pekne. Poprosím vás, potom, po poslancoch, pán Szekeres. Pán poslanec Rusnák, po ňom pán poslanec Polaček.

p. Rusnák, poslanec MZ - Ďakujem za slovo. Ja by som sa chcel opýtať a potom treba asi urobiť nejaký prievan a nejaký poriadok aj na tom stavebnom úrade, ktorý vydal predsa stavebné povolenie. Ako môže stavebný úrad vydať stavebné povolenie na stavbu domu, ktorý nemá vyriešené dopravné napojenie? Pre boha, kde sme?! Veď toto je absolútny nonsens! Ďakujem.  

p. Raši, primátor mesta - Poprosím pani hlavnú architektku, aby odpovedala aj túto otázku. Pán poslanec Polaček. 

p. Polaček, poslanec MZ - Mne ešte ostali stále nezodpovedané otázky. Či tá budova má vlastné garážové státie v podzemí alebo nie?  Lebo ja mám informáciu, že áno. A teda stále mi nebolo odpovedané ani od pani architektky, resp. od vás, pán primátor alebo vedenia mesta, či je vlastne účelné pre nás, a je to zmysluplné nútiť investora, už keď tá budova tam stojí, vystavať ďalších 14 parkovacích miest vedľa parkoviska McDonaldu a zabrať zelenú plochu? Či teda je zmysluplné, ak pán Szekeres sa v tom svojom vystúpení, ja som tam cítil, že on, ja to vnímam tak, že on bol dotlačený k tomu, že ÚHA mu tam povedalo: „ak chceš, musíš mať parkovacie miesta, lebo je to v územnom pláne“. Ale predsa, my sa vieme dohodnúť, že jednoducho tam tie parkovacie miesta nepostavíme, ak teda to parkovanie je riešené, samotné, v samotnom objekte. Čiže, ja naozaj len chcem ten verejný záujem postaviť na vyššiu úroveň a teda ochráňme tú zeleň a nevytrhávajme lehátka spod zadku návštevníkov plavárne.

p. Raši, primátor mesta - Nech sa páči. 

p. Kiralyová, hlavná architektka mesta - Ak mám odpovedať k dopravnému napojeniu, tak objekt pri kolaudácii, je povinné aby bola skolaudovaná aj komunikácia. Znamená, že stavebné povolenie bolo vydané na objekt, ktorý má navrhovanú komunikáciu. Je to v súlade s územným plánom a do kolaudácie musia byť dotiahnutie aj tieto veci. Znamená, musí byť vybudovaná komunikácia. Čo sa týka parkovacích miest, stále v tom územní hovoríme, stále napadáte, že sa dohodnúť, ale poviem, územnoplánovacia dokumentácia je predsa spoločenskou dohodou. Vy, ako poslanci túto dokumentáciu schvaľujete na mestskom zastupiteľstve. V 2013-tom roku bola práve v tejto lokalite robená zmena. Nikto nemal námietky. Bola tu aj grafika, bolo to predstavené. A stále vlastne ste oboznámení s tou dokumentáciou. Takže je to spoločenská dohoda, kde vlastne poslanci schválili túto zmenu. My musíme len v súlade s touto územnoplánovacou dokumentáciou vydávať stanoviská. 

p. Raši, primátor mesta - Čiže, musí byť toľko parkovacích miest, koľko investor robí? Je to regulatív? Čiže musí byť toľko miest?  

p. Kiralyová, hlavná architektka mesta - Každý objekt má prepočet. Znamená, podľa normy sa vypočíta koľko potrebné je parkovacích miest pre ten objekt. Keďže v tom objekte zrejme je nedostatočný parkovacích počet, teda nedostatočný počet parkovacích miest v suteréne, potrebné je ich dobudovať. A toto bola vlastne tá podmienka dobudovať parkovacie miesta mimo objektu. 

p. Raši, primátor mesta - A je to na základe platných regulatívov.

p. Kiralyová, hlavná architektka mesta - Na základe platných regulatívov, na základe platnej normy.

p. Raši, primátor mesta - Dobre. Čiže musí ich vybudovať.  

p. Kiralyová, hlavná architektka mesta - Áno.

p. Raši, primátor mesta - Pán poslanec Gaj a potom ešte pán Szekeres, vás poprosím. 

p. Gaj, poslanec MZ - Ja som sa zabudol spýtať, či v roku 2013, ako sa menil územný plán, nás nemal niekto upovedomiť, že vlastne ide tam výstavba a čo s tým súvisí. Lebo teraz pani vedúca tlmočí, že my sme mali tu nejakú mapku a my sme sa mali v tom, tak ...to asi tak nie je. To stavebné povolenie zrejme bolo vydané oveľa skôr, ako 2013? Alebo sa mýlim? 

p. Kiralyová, hlavná architektka mesta – Tak, to môže zodpovedať pána Szekeres. Neviem, kedy bolo vydané stavebné povolenie. Ale ešte raz zopakujem. 98-om roku bol spracovaný územný plán, teda spodrobnenie, územný plán taký regulačný, kde podrobne to je, volá sa to územný plán, teda regulačný plán Námestia osloboditeľov, kedy v tom územnom pláne je zadefinované presne možnosť zástavby v tých nadmerný záhradách na Bajzovej ulici. Znamená, že tam má vzniknúť kompaktná zástavba bytovými domami s nejakou podsadenou občianskou vybavenosťou, plus peší chodník, plus komunikácia, plus je tam nejaká zelená plocha, teda zelený pás na uloženie inžinierskych sietí a plus tam boli tie parkovacie státia. Tak, vylúčilo sa z toho pásu,  lebo tam predtým, pás na komunikáciu, a ešte pás na električkovú trať. A toto sa vlastne zmenšila o ten pruh pre električku.

p. Raši, primátor mesta - Pán Szekerea, poprosím vás, tam bola otázka na vás položená priamo, pánom poslancom Jutkom, myslím. 

p. Szekeres, zástupca firmy - Ja by som len chcel zareagovať, že v podstate na Staré Mesto išla žiadosť na odkúpenie pozemkov za účelom výstavby. V podstate vždycky boli prikladané situačné mapky, bolo to schválené. Takže tento bytový dom sa potom naprojektoval, išiel na schválenie, dostali sme od každého úradu kladné stanoviská. My sme zatiaľ, potom sme dokúpili aj zvyšný pozemok, smerom ku parkovisku McDonaldu. Takže my sme pozemok na dočasnú prístupovú komunikáciu mali. Ale celá tá výstavba bola podmienená tým, že v podstate tie objekty, lebo plánuje sa tam ešte jeden objekt, ktorý bude od tejto bytovky smerom ku Corone. Žiadne ďalšie stavby tam nebudú. Nebude to ani vpredu. Vytvorí sa tam v podstate taká krátka uličná čiara. A aj územné rozhodnutie o umiestnení stavby jednej aj druhej, aj stavebné povolenie na jestvujúcu bytovku bolo podmienené dobudovaním tej komunikácie, s ktorou rátal aj územný plán. Aby to bolo ako jednoliaty celok. Oddeliť sa to nedá. Proste, je to jedna hmota, ktorá takto musí byť celá pokope. 

p. Raši, primátor mesta - Ďakujem, nech sa páči, páni poslanci, dámy poslankyne, máme tu pani hlavnú architektku, zástupca investora. Ak nie, uzatváram rozpravu k tomuto bodu. Poprosím návrhovú komisie.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo schvaľuje prenájom časti pozemku v areáli krytej plavárne na ulici Protifašistických bojovníkov v Košiciach. Názov nehnuteľnosti: pozemok podľa predloženého návrhu. Výmera na prenájom 638 m², katastrálne územie Staré Mesto. Účel: realizácia a užívanie prechodu, prejazdu a parkovania pre objekty - byty  pri plavárni a plánovaný bytový dom Corner House. Cena za prenájom: 11.046 eur rok, za celý predmet nájmu pre pána Tibora Szekeresa z dôvodu hodného osobitného zreteľa  podľa predloženého návrhu.“ Ďakujem.

p. Raši, primátor mesta - Ďakujem. Prosím hlasujte. 

Hlasovanie č. 45 -	za: 25, proti: 3, zdržali sa: 7

p. Raši, primátor mesta - Konštatujem, že uznesenie sme schválili. Ďakujem pekne. 
- - -

Bod č. 33
Odňatie pozemku v k. ú. Terasa zo správy MČ Košice - Západ a následný prenájom časti pozemku pre MČ Košice - Západ za účelom výstavby parkovísk na Považskej č. 1 a 9 z dôvodu hodného osobitného zreteľa

p. Raši, primátor mesta - Prejdeme k ďalšiemu bodu. Týmto bodom je bod číslo 33. Je to Odňatie pozemku v k. ú. Terasa zo správy MČ Košice - Západ a následný prenájom časti pozemku pre MČ Košice - Západ za účelom výstavby parkovísk na Považskej č. 1 a 9 z dôvodu hodného osobitného zreteľa. Otváram k tomuto bytu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje po a) odňatie pozemku parc. č. 1872/2 o výmere 13 143 m² podľa predloženého návrhu, zo  správy Mestskej časti Košice - Západ podľa predloženého návrhu. Po b) prenájom časti pozemku parcelné číslo 872/2 o výmere 1100 m² podľa predloženého návrhu. Cena za prenájom jedno euro rok za celý predmet nájmu. Účel nájmu: realizácia parkovísk na ulici Považská číslo 1 a 9 pre Mestskú časť Košice - Západ z dôvodu hodného osobitného zreteľa podľa predloženého návrhu.“ 

p. Raši, primátor mesta - Ďakujem pekne, prosím hlasujte.

Hlasovanie č. 46 -	za: 33, proti: 0, zdržali sa: 0

p. Raši, primátor mesta - Konštatujem, že uznesenie  sme schválili. Ďakujem pekne.  
- - -

Bod č. 34
Odňatie pozemku a následný prenájom častí pozemkov v k. ú. Jazero pre MČ Košice – Nad jazerom za účelom realizácie stavby „Verejné osvetlenie chodníka Važecká – Galaktická“ z dôvodov hodných osobitného zreteľa

p. Raši, primátor mesta - Prejdeme k bodu číslo 34. Je to Odňatie pozemku a následný prenájom častí pozemkov v k. ú. Jazero pre MČ Košice – Nad jazerom za účelom realizácie stavby „Verejné osvetlenie chodníka Važecká – Galaktická“ z dôvodov hodných osobitného zreteľa. Otváram k tomuto bodu rozpravu. Ak sa nikto nehlási uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo Košice schvaľuje po a) odňatie časti pozemku parc. č. 2895/1 o výmere 18 m² podľa predloženého návrhu. Po b) prenájom časti pozemkov v katastrálnom území Jazero pre Mestskú časť Košice - Nad jazerom, za účelom realizácie stavby „Verejné osvetlenie chodníka Važecká – Galaktická“ podľa predloženého návrhu, z dôvodov hodných osobitného zreteľa podľa predloženého návrhu.“ Ďakujem.

p. Raši, primátor mesta - Ďakujem. Prosím hlasujte.

Hlasovanie č. 47 -	za: 33, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 35
Zámena pozemkov v k. ú. Malá Lodina medzi mestom Košice a prof. Ing. Irenou Kováčovou, CSc. s finančným vyrovnaním v prospech mesta Košice

p. Raši, primátor mesta - Prejdeme k ďalšiemu bodu. Je to Zámena pozemkov v k. ú. Malá Lodina medzi mestom Košice a pani inžinierkou Kováčovou, s finančným vyrovnaním v prospech mesta Košice. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zámenu pozemku vo vlastníctve pani prof. Ireny Kováčovej, časť parcely - záhrada podľa predloženého návrhu, za pozemky vo vlastníctve mesta Košice podľa predloženého návrhu, v katastrálnom území Malá Lodina, z dôvodu hodného osobitného zreteľa s finančným vyrovnaním v prospech mesta Košice vo výške 2.952 eur a 43 centov v prospech mesta Košice z dôvodu hodného osobitného zreteľa podľa predloženého návrhu.“

p. Raši, primátor mesta - Ďakujem pekne, prosím hlasujte.

Hlasovanie č. 48 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie sme schválili. 
- - -

Bod č. 36
Zámena nehnuteľností v k. ú. Nové Ťahanovce, Košická Nová Ves, Severné mesto a Jazero medzi mestom Košice a MADO s.r.o. Košice z dôvodu hodného osobitného zreteľa

p. Raši, primátor mesta - Prejdeme k bodu číslo 36. Je to Zámena nehnuteľností v k. ú. Nové Ťahanovce, Košická Nová Ves, Severné mesto a Jazero medzi mestom Košice a MADO s.r.o. Košice z dôvodu hodného osobitného zreteľa. Otváram k tomuto bodu rozpravu.  Uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľností vo vlastníctve mesta Košice v katastrálnom území Nové Ťahanovce podľa predloženého návrhu.“ Ďakujem pekne.

p. Raši, primátor mesta - Ďakujem pekne. Prosím hlasujte.

Hlasovanie č. 49 -	za: 33, proti: 0, zdržal sa: 1

p. Raši, primátor mesta - Konštatujem, že znesenie sme schválili.
- - -

Bod č. 37
Kúpa pozemkov v k. ú. Stredné mesto od spol. Tempus – Invest s.r.o. do vlastníctva mesta Košice

p. Raši, primátor mesta - Pod bodom číslo 37 je predložený materiál Kúpa pozemku v k. ú. Stredné mesto od spol. Tempus – Invest s.r.o. do vlastníctva mesta Košice. Otváram k tomuto bodu rozpravu. Uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje kúpu pozemkov vo vlastníctve spoločnosti Tempus s výmerou 144 m² a s výmerou 384 m² podľa predloženého návrhu do vlastníctva mesta Košice za kúpnu cenu 59 663 eur a 23 centov.“ Ďakujem. 

p. Raši, primátor mesta - Ďakujem. Prosím hlasujte.

Hlasovanie č. 50 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie sme schválili.  
- - -

Bod č. 38
Bezodplatný prevod dopravnej stavby vo vlastníctve spoločnosti IZOLA Košice, s.r.o., do vlastníctva mesta Košice

p. Raši, primátor mesta - Prejdeme k ďalšiemu bodu rokovania. Je to bod 38 Bezodplatný prevod dopravnej stavby vo vlastníctve spoločnosti IZOLA Košice, s.r.o., do vlastníctva mesta Košice. Otváram k tomuto bodu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje bezodplatný prevod dopravnej stavby - spevnené plochy a komunikácie, vybudované na pozemkoch podľa predloženého návrhu, v rámci stavby Dobrá adresa, Garbiarska 14, bývanie v centre Košíc od firmy IZOLA Košice, do vlastníctva mesta Košice podľa predloženého návrhu.“ Ďakujem.

p. Raši, primátor mesta - Ďakujem. Prosím hlasujte. 

Hlasovanie č. 51 -	za: 34, proti: 1, zdržali sa: 0

p. Raši, primátor mesta - Konštatujem, že uznesenie sme schválili. Ďakujem. 
- - -

Bod č. 39
Odplatný prevod dopravnej stavby na ulici Obrancov mieru č. 5 - 11 a 23 - 29 vo vlastníctve MČ Košice – Sever do vlastníctva mesta Košice

p. Raši, primátor mesta - Bod číslo 39. Odplatný prevod dopravnej stavby na ulici Obrancov mieru č. 5 - 11 a 23 - 29 vo vlastníctve MČ Košice – Sever do vlastníctva mesta Košice. Otváram k tomuto bodu rozpravu. Uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo schvaľuje odplatný prevod parkovacích plôch na ulici Obrancov mieru číslo 5 - 11 a 23 - 29 v Košiciach vo vlastníctve mesta Košice do vlastníctva mesta Košice za kúpnu cenu jedno euro od Mestskej časti Košice - Sever podľa predloženého návrhu.“ 

p. Raši, primátor mesta - Ďakujem, prosím hlasujte.

Hlasovanie č. 52  -	za: 35, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 40
Odplatný prevod dopravnej stavby – chodníka na Poľovníckej ulici v Košiciach vo vlastníctve MČ Košice – Západ do vlastníctva mesta Košice

p. Raši, primátor mesta - Prejdeme k bodu pod číslom 40. Je to Odplatný prevod dopravnej stavby - chodníka na Poľovníckej ulici v Košiciach vo vlastníctve Mestskej časti Košice - Západ vo vlastníctva mesta Košice. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje odplatný prevod dopravnej stavby - chodníka na Poľovníckej  ulici vo vlastníctve Mestskej časti Košice - Západ do vlastníctva mesta Košice za kúpnu cenu jedno euro  podľa predloženého návrhu.“ Ďakujem.

p. Raši, primátor mesta - Prosím hlasujte.

Hlasovanie č. 53  -	za: 34, proti: 0, zdržali sa: 0

p. Raši, primátor mesta - Konštatujem, že uznesenie sme schválili. 
- - -

Bod č.  41
Odplatný prevod dopravnej stavby na ul. Tri hôrky v Košiciach vo vlastníctve MČ Košice – Západ do vlastníctva mesta Košice

p. Raši, primátor mesta - Bod číslo 41. Je to Odplatný prevod dopravnej stavby na ulici Tri Hôrky v Košiciach vo vlastníctve Mestskej časti Košice - Západ do vlastníctva mesta Košice. Otváram k tomuto bodu rozpravu. Ak sa nikto nehlási , uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Mestské zastupiteľstvo v Košiciach schvaľuje odplatný prevod dopravnej stavby chodníka na Troch hôrkach vo vlastníctve Mestskej časti Košice - Západ do vlastníctva mesta Košice za kúpnu cenu jedno euro  podľa predloženého návrhu.“ Ďakujem.
  
p. Raši, primátor mesta - Ďakujem, prosím hlasujte.

Hlasovanie č. 54 -	za: 25, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 42
Zámer majetkovoprávneho usporiadania pozemkov v k. ú. Jazero pre účely stavby: Rozšírenie cesty II/552 v Košiciach – Slanecká cesta a zrušenie uznesenia MZ č. 40 zo dňa 08.03.2007

p. Raši, primátor mesta - Prejdeme k ďalšiemu  bodu rokovania. Je to bod číslo 42. Je to Zámer majetkoprávneho usporiadania pozemkov v katastrálnom území Jazero pre účely stavby: Rozšírenie cesty II/552 v Košiciach - Slanecká cesta, a zrušenie uznesenia MZ č.40 zo dňa 08. 03. 2007. Otváram k tomuto bodu rozpravu. Uzatváram rozpravu a poprosím  návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach  zrušuje uznesenie mestského zastupiteľstva z pokračovania jeho druhého rokovania číslo 40 zo dňa 08. 03. 2007 Kúpa pozemkov v katastrálnom území Jazero na výstavbu komunikácie Slanecká cesta. A po B) schvaľuje zámer majetkovoprávneho  usporiadania pozemkov v katastrálnom území Jazero, na účel stavby - Rozšírenie cesty II/552 v Košiciach, Slanecká cesta.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 55 -	za: 25, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem 
- - -

Bod č. 43
Uzatvorenie zmlúv o budúcich kúpnych zmluvách na prevod pozemkov dotknutých stavbou R2 Šaca – Košické Oľšany medzi Mestom Košice a Národnou diaľničnou spoločnosťou, a.s.

p. Raši, primátor mesta - Prejdeme k bodu číslo 43. Je to Uzatvorenie zmlúv o budúcich kúpnych zmluvách na prevod pozemkov dotknutých stavbou R2 Šaca - Košické Olšany, medzi mestom Košice a Národnou diaľničnou spoločnosťou. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu .
 
p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje uzatvorenie zmlúv o budúcich kúpnych zmluvách o prevode pozemkov dotknutých stavbou vo verejnom záujme „R2 Šaca - Košické Olšany“ medzi mestom Košice, ako budúcim predávajúcim a Národnou diaľničnou spoločnosťou, ako budúcim kupujúcim. Účel budúceho prevodu: majetkovoprávne usporiadanie pozemkov vo vlastníctve mesta Košice dotknutých stavbou R2 Šaca - Košické Olšany podľa nasledovných katastrálnych území uvedených v návrhu na uznesenie, podľa predloženého návrhu.“

p. Raši, primátor mesta - Ďakujem pekne, prosím hlasujte.
     
Hlasovanie č. 56 -	za: 25, proti: 0, zdržali sa: 0

p. Raši, primátor mesta - Konštatujem, že uznesenie sme schválili.
- - -

Bod č. 44
Určenie spôsobu prevodu – priamy predaj pozemku v k. ú. Južné mesto

p. Raši, primátor mesta - Prejdeme k ďalšiemu bodu. Je to bod číslo 44 Určenie spôsobu prevodu - priamy predaj pozemku v katastrálnom území Južné mesto. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie - Návrh na uznesenie:  „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice - priamy predaj pozemku parcelné číslo 501/497 s výmerou 139 m² podľa predloženého návrhu.“

p. Raši, primátor mesta - Ďakujem pekne, prosím hlasujte. 

Hlasovanie č. 57 -	za: 23, proti: 0, zdržali sa: 2

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 45
Prevod pozemku v k. ú. Huštáky pre Ľudmilu Dzurušovú

p. Raši, primátor mesta - Prejdeme k bodu č. 45, ktorým je Prevod pozemku v katastrálnom území Huštáky  pre Ľudmilu Dzurušovú. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo  v Košiciach schvaľuje predaj pozemku vo výmere 18 m² podľa predloženého návrhu vo vlastníctve mesta Košice pre pani Ľudmilu  Dzurušovú podľa predloženého návrhu za kúpnu cenu 2.669 eur.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 58 -	za: 24, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem. 
- - -

Bod č. 46
Prevod pozemku v k. ú. Huštáky pre MUDr. Dušana Hrubalu

p. Raši, primátor mesta - Prejdeme k bodu číslo 46. Je ním materiál Prevod pozemku v katastrálnom území Huštáky pre doktora Dušana Hrubalu. Otváram k tomuto bodu rozpravu. Ak sa do rozpravy nikto nehlási, uzatváram rozpravu. Poprosím návrhovú  komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje predaj pozemku vo výmere 18 m² podľa predloženého návrhu, vo vlastníctve mesta Košice pre doktora Dušana Hrubalu podľa predloženého návrhu, za kúpnu cenu 2.669 eur.“ Ďakujem.

p. Raši, primátor mesta - Ďakujem, prosím hlasujte. 

Hlasovanie č. 59 -	za: 28, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -
    
Bod č. 47
Prevod pozemku v k. ú. Jazero pre spoločnosť DAJAN SK, s.r.o. z dôvodu hodného osobitného zreteľa

p. Raši, primátor mesta - Prejdeme k ďalšiemu bodu rokovania. Je to bod 47 Prevod  pozemku v katastrálnom území Jazero pre spoločnosť DAJAN SK, s.r.o. z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľnosti - pozemku s výmerou 420 m² podľa predloženého návrhu, pre spoločnosť DAJAN  Košice za kúpnu cenu 23.100 eur z dôvodu hodného osobitného zreteľa podľa predloženého návrhu.“ Ďakujem. 

p. Raši, primátor mesta - Ďakujem, prosím hlasujte. 

Hlasovanie č. 60 -	za: 27, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 48
Prevod pozemkov v k. ú. Košická Nová Ves pre Jána Alezára a manželku Ing. Henrietu Alezárovú

p. Raši, primátor mesta - Prejdeme k bodu číslo 48, je to Prevod pozemkov v katastrálnom území Košická Nová Ves pre Jána Alezára a manželku Henrietu. Otváram k tomuto rozpravu. Ak  sa nikto nehlási, uzatváram rozpravu. Poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľností - pozemkov podľa predloženého návrhu do bezpodielového spoluvlastníctva žiadateľov za kúpnu cenu 20.732 eur.“ Ďakujem.

p. Raši, primátor mesta - Ďakujem pekne, prosím hlasujte.

Hlasovanie č. 61 -	za: 28, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 49
Prevod pozemku v k. ú. Skladná pre Jantárovú Development, s.r.o. z dôvodu hodného osobitného zreteľa

p. Raši, primátor mesta - Prejdeme k ďalšiemu bodu programu. Je to bod číslo 49.  Prevod pozemku v katastrálnom území  Skladná pre Jantárovú Development, s.r.o., z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod časti pozemkov podľa predloženého návrhu, do vlastníctva Jantárová Development za kúpnu cenu 48.597 eur. Uvedený prevod sa realizuje z dôvodu hodného osobitného zreteľa podľa predloženého návrhu.“ Ďakujem.

p. Raši, primátor mesta - Ďakujem, prosím hlasujte. 

Hlasovanie č. 62 -	za: 27, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 50
Prevod pozemkov v k. ú. Ružín pre Mgr. Bohuslava Rozsypala

p. Raši, primátor mesta - Prejdeme k bodu číslo 50.  Je to Prevod pozemkov v katastrálnom území Ružín pre Mgr. Bohuslava Rozsypala. Otváram k tomuto bodu rozpravu. Ak sa nikto nehlási do diskusie, uzatváram rozpravu a poprosím návrhovú komisiu.
 
p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod pozemkov vo vlastníctve mesta Košice podľa predloženého návrhu, v katastrálnom území Ružín pre pána Bohuslava Rozsypala za kúpnu cenu 1.000 eur.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 63 -	za: 28, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 51
Prevod nehnuteľností v k. ú. Skladná pre Michala Havrilu

p. Raši, primátor mesta - Prejdeme k ďalšiemu bodu rokovania. Je to bod číslo 51 Prevod nehnuteľností v katastrálnom území Skladná pre pána Havrilu. Otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľností vo vlastníctve mesta Košice - pozemku podľa predloženého návrhu, stavba parkovisko pre pána Michala Havrilu za kúpnu cenu 39.797 eur a 7 centov podľa predloženého návrhu.“ Ďakujem. 
 
p. Raši, primátor mesta - Ďakujem pekne, prosím hlasujeme.

Hlasovanie č. 64 -	za: 28, proti: 0, zdržali sa: 2

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 52
Prevod nehnuteľností v k. ú. Terasa pre Domov Terasa, s.r.o.

p. Raši, primátor mesta - Prejdeme k bodu číslo 52. Je predložený materiál Prevod nehnuteľností v katastrálnom území Terasa pre Domov Terasa, s.r.o.  Otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľností vo vlastníctve mesta Košice - pozemku, o celkovej výmere 997 m² podľa predloženého návrhu, pre Domov Terasa za kúpnu cenu 45.862 eur.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 65 -	za: 29, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 53
Prevod pozemku v k. ú. Sokoľ pre Katarínu Raffaelisovú z dôvodu hodného osobitného zreteľa

p. Raši, primátor mesta - Prejdeme k ďalšiemu bodu rokovania. Je to bod číslo 53 Prevod pozemku v katastrálnom území Sokoľ pre Katarínu Raffaelisovú z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú  komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod pozemku s výmerou 69 m², orná pôda podľa predloženého návrhu, pre pani Katarínu Raffaelisovú za kúpnu cenu 690 eur. Uvedený prevod sa realizuje z dôvodu hodného osobitného zreteľa podľa predloženého návrhu.“ 

p. Raši, primátor mesta - Ďakujem pekne, prosím hlasujte, 3/5 všetkých poslancov je potrebných.

Hlasovanie č. 66 -	za: 32, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 54
Prevod pozemku v k. ú. Sokoľ pre Ruženu Polkablovú z dôvodu hodného osobitného zreteľa

p. Raši, primátor mesta - Prejdeme k bodu 54.  Je to Prevod pozemku v katastrálnom území Sokoľ pre Ruženu Polkablovú z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod pozemku s výmerou 106 m², orná pôda podľa predloženého návrhu, pre pani Ruženu Polkablovú za kúpnu cenu 1.060 eur. Uvedený prevod sa realizuje z dôvodu hodného osobitného zreteľa podľa predloženého návrhu.“ Ďakujem. 

p. Raši, primátor mesta - Ďakujem, prosím hlasujte.

Hlasovanie č. 67 -	za: 32, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 55
Prevod pozemku v k. ú. Sokoľ pre Vladimíra Kasardu a Boženu Kasardovú, rod. Rusnákovú z dôvodu hodného osobitného zreteľa

p. Raši, primátor mesta - Ďakujem pekne. Prejdeme k bodu číslo 55, ktorým je Prevod pozemku v katastrálnom území Sokoľ pre Vladimíra Kasardu a Boženu Kasardovú z dôvodu hodného osobitného zreteľa. Otváram k tomu bodu rozpravu. Ak sa nikto sa nehlási, uzatváram rozpravu a poprosím návrhovú komisiu. Opäť je potrebná trojpätinová väčšina všetkých poslancov.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod pozemku s výmerou 112 m², orná pôda podľa predloženého návrhu, do bezpodielového spoluvlastníctva pre pána Vladimíra Kasardu a pani Boženu Kasardovú za kúpnu cenu 1.120 eur. Uvedený prevod sa realizuje z dôvodu hodného osobitného zreteľa podľa predloženého návrhu.“ Ďakujem. 

p. Raši, primátor mesta - Ďakujem. Prosím hlasujte. 

Hlasovanie č. 68 -	za: 32, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 56
Prevod pozemku v k. ú. Severné mesto pre Ing. Vladimíra Kumičáka z dôvodu hodného osobitného zreteľa

p. Raši, primátor mesta - Prejdeme k bodu číslo 56, ktorým je Prevod pozemku v katastrálnom území Severné mesto pre Ing. Kumičáka z dôvodu hodného osobitného zreteľa.  Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľnosti vo vlastníctve mesta Košice - pozemku, o celkovej výmere 73 m² podľa predloženého návrhu, pre pána Vladimíra Kumičáka za kúpnu cenu 5.475 eur z dôvodu hodného osobitného zreteľa podľa predloženého návrhu.“ Ďakujem.

p. Raši, primátor mesta - Ďakujem pekne, prosím hlasujte. Opäť potrebná trojpätinová väčšina všetkých poslancov.

Hlasovanie č. 69 -	za: 32, proti: 0, zdržali sa: 0

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 57
Prevod pozemku v k. ú. Severné mesto pre Františka Kolaciu a manželku Margitu, rod. Lončákovú z dôvodu hodného osobitného zreteľa

 p. Raši, primátor mesta - Prejdeme k bodu číslo 57. Je to Prevod pozemku v katastrálnom území Severné mesto pre pána Kolaciu a manželku Margitu z dôvodu hodného osobitného zreteľa.  Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľnosti vo vlastníctve mesta Košice - pozemku, v celkovej výmere 153 m² podľa predloženého návrhu, pre pána Františka Kolaciu a pani manželku Margitu Kolaciovú za kúpnu cenu 11.475 eur z dôvodu hodného osobitného zreteľa podľa predloženého návrhu.“ Ďakujem.

p. Raši, primátor mesta - Ďakujem, prosím hlasujte.

Hlasovanie č. 70 -	za: 31, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 58
Priamy predaj pozemkov v k. ú. Terasa pre vlastníkov rodinných domov na Brnenskej ulici v Košiciach

p. Raši, primátor mesta - Prejdeme k ďalšiemu bodu rokovania. Je to bod číslo 58 Priamy predaj pozemkov v katastrálnom území Terasa pre vlastníkov rodinných domov na Brnenskej ulici v Košiciach.  Otváram k tomuto bodu rozpravu. Pán poslanec Bacsó? Nie? Čiže nie. Ak sa nikto nehlási, uzatváram rozpravu  a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemkov vo vlastníctve mesta Košice, zastavané plochy a nádvoria pod bodmi 1až 4 podľa predloženého návrhu.“ Ďakujem.

p. Raši, primátor mesta - Ďakujem, prosím hlasujte. 

Hlasovanie č. 71 -	za: 31, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 59
Priamy predaj pozemku v k. ú. Letná

 p. Raši, primátor mesta - Prejdeme k ďalšiemu bodu rokovania. Je to bod číslo 59 Priamy predaj pozemku v katastrálnom území Letná. Otváram k tomuto bodu rozpravu. Pán poslanec Polaček, nech sa páči, máte slovo. Bod 59.

p. Polaček, poslanec MZ - Ďakujem veľmi pekne za slovo, pán primátor. Rád by som dal kolegom do pozornosti dôvodovú správu a zároveň by som sa opýtal aj odborných referentov. V tejto dôvodovej správe sa hovorí, že žiadosť o odkúpenie uvedeného pozemku dala spoločnosť Villard s tým, že je to spoločnosť, ktorá robí na bytovke Haviarska 80 až 12 nejaké úpravy a chcela postaviť parkovisko. Referát ÚHA súhlasil, referát dopravy „áno“, Mestská časť Staré Mesto „nie“. Ale čo je zaujímavé na tom všetkom, nakoľko bolo potrebné tento pozemok predať na základe vyhlášky, vyhlášok, vyhlásenia na internetovej stránke a úradnej tabuli, tak tento pozemok, o tento pozemok prejavil záujem aj pán Andrej Gmitter, ktorý ponúkol cenu o 10 eur vyššiu. Tým pádom ja sa pýtam, či vieme, aký zámer pán Gmitter má v rámci tohto pozemku, s týmto pozemkom? Pretože Villard hovoril o  parkovacích miestach a pán Gmitter teda, nie je mi jasné. Teda, že keď ak Villard v minulosti požiadal, O.K., súťaž nevyhral, bola tu lepšia ponuka, že či vôbec máme záujem tento pozemok predať? Ale, môžeme od neho odísť. 

p. Raši, primátor mesta - Poprosím pani inžinierku Verešovú, aby vysvetlila, čo sa stalo a aký je zámer toho, kto vyhral tú súťaž, ak sa to dá nazvať súťažou o prenájom, či kúpu, o predaj pozemku. Nech sa páči.  

p. Verešová, vedúca referátu nakladania s majetkom MMK - Dobrý deň, vážený pán primátor, vážený poslanecký zbor. Pri zverejňovaní zámeru priameho predaja sa stále zverejňuje aj za akým účelom mesto odpredáva tento pozemok. To znamená, že aj pán Gmitter bude odkupovať tento pozemok za účelom zriadenia parkoviska. Pretože je vlastníkom bytu v tom istom bytovom dome, kde Villard. V podstate mal záujem zriadiť tieto parkovacie miesta pre tú nadstavbu, ktorú tam realizoval. Takže bude to rovnako pre umiestnenie parkovacích miest, vybudovanie parkovacích miest. Tie parkovacie miesta podľa stanoviska ÚHA sa majú vybudovať tými polovegetačnými tvárnicami. Čiže má sa tam zveľadiť v  podstate aj tá plocha, ktorá tam v súčasnosti je dá sa povedať taká rozbitá a bude zatrávnená. 

p. Raši, primátor mesta - Ďakujem pekne pani inžinierka. Uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj nehnuteľností vo vlastníctve mesta Košice - časti pozemku podľa predloženého návrhu do vlastníctva pána Andreja Gmittera za kúpnu cenu 3.760 eur.“ Ďakujem.

p. Raši, primátor mesta - Ďakujem , prosím hlasujte. 

Hlasovanie č. 72 -	za: 28, proti: 2, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 60
Priamy predaj pozemku v k. ú. Severné mesto pre Františka Ivána

p. Raši, primátor mesta - Pod bodom číslo 60 je predložený materiál Priamy predaj pozemku v katastrálnom území Severné mesto pre pána Ivána. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, schvaľuje priamy predaj pozemku vo vlastníctve mesta Košice podľa predloženého návrhu, s výmerou 20 m² do výlučného vlastníctva pre pána Františka Ivána za kúpnu cenu vo výške 600 eur.“ Ďakujem. 
 
p. Raši, primátor mesta - Ďakujem. Prosím hlasujte. 

Hlasovanie č. 73 -	za: 33, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 61
Priamy predaj pozemku v k. ú. Južné mesto pre DAJAN SK, s.r.o.

p. Raši, primátor mesta - Pod číslom 61 je predložený materiál Priamy predaj pozemku v katastrálnom území Južné mesto pre DAJAN SK, s.r.o. Otváram k tomuto bodu rozpravu. Uzatváram rozpravu a poprosím návrhovú  komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj nehnuteľnosti vo vlastníctve mesta Košice - časti pozemku s výmerou 6 m² podľa predloženého návrhu, do vlastníctva DAJAN za kúpnu cenu 621 eur.“ Ďakujem.

p. Raši, primátor mesta - Ďakujem a prosím hlasujme. 

Hlasovanie č. 74 -	za: 31, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 62
Prevod nehnuteľnosti meštianskeho domu na Alžbetinej 12 v Košiciach formou dobrovoľnej dražby

p. Raši, primátor mesta - Prejdeme k bodu číslo 62 Prevod nehnuteľnosti meštianskeho domu na Alžbetinej číslo 12 v Košiciach formou dobrovoľnej dražby. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.
 
p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod nehnuteľnosti meštianskeho domu na Alžbetinej 12, súpisné číslo 683, nachádzajúceho sa na parc. č. 483, zastavané plochy a nádvoria, katastrálne územie Stredné mesto, vrátane pozemku formou dobrovoľnej dražby za minimálnu kúpnu cenu 598.000 eur.“ Ďakujem.

p. Raši, primátor mesta - Ďakujem pekne. Prosím hlasujte.

Hlasovanie č. 75 -	za: 32, proti: 1, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 63
Interpelácie poslancov MZ

p. Raši, primátor mesta - Prejdeme k bodu číslo 63. Ctené dámy poslankyne, vážení páni poslanci, teraz dávam priestor na vaše interpelácie. Pán poslanec Ihnát, nech sa páči, máte slovo.

p. Ihnát, poslanec MZ - Áno, ďakujem za slovo, pán primátor. Prvá interpelácia. Odtokový rigol pod lesom, Sídlisko Ťahanovce, a jeho vyčistenie bolo realizované v lete roku 2015. Kto je určený za správcu tohto rigolu? 
Druhá interpelácia. V akom stave riešenia sa nachádza riešenie mestských pozemkov z dôvodu budovania uzamykateľných kontajnerov na Sídlisku Ťahanovce? 
Tretia otázka – interpelácia. Aká je situácia s trolejbusovou dopravou v meste Košice? Aká je budúcnosť trolejbusovej dopravy? 
Štvrtá interpelácia. Je v tomto roku plánovaná asanácia obytných domov na sídlisku Luník IX Hrebendova 26 – 32? Koľko užívateľov býva v jednotlivých obytných domoch na Hrebendovej 26 – 32? 
Piata interpelácia. V nadväznosti na odpoveď na interpeláciu zo dňa 8. 1. 2016  A/2016/04629 listom, či došlo k výzve vlastníkov cesty na Rozvojovej a či boli podniknuté kroky k oprave tejto cesty? Ona je zaliata betónom, ako som hovoril, trošku, ale nie je to oprava. 
Šiesta interpelácia. V nadväznosti na odpoveď, na interpeláciu zo dňa 8. 1. 2016 listom A/2016/04629, by oprava cesty pri Poliklinike Terasa mala byť zaradená do harmonogramu opráv na rok 2016. Prosím konkretizovať termín. 
Siedma interpelácia. Kedy budú vykonané opatrenia na zamedzenie odtekania zrážkových vôd na Myslavskú cestu od garáží? Tiež to malo byť v roku 2016. 
Ďalšia - ôsma interpelácia. V nadväznosti na odpoveď, na interpeláciu zo dňa 8. 1. 2016 listom A/2016/04629 došlo už k výzve vlastníka prístupovej cesty ku garážam pri Penzióne Set? A s akým výsledkom? Ďakujem zatiaľ.

p. Raši, primátor mesta - Ďakujem pekne. Pani poslankyňa Čižmáriková, nech sa páči.

p. Čižmáriková, poslankyňa MZ - Ďakujem pekne. Ja som myslela, že pán Ihnát bude mať aspoň 20 interpelácií, lebo ma predbehol v prihlásení sa. Ja mám len dve. Pán primátor, chcem upozorniť na značne rozbitú, rozdrvenú vozovku na Letnej ulici, v časti zhruba od reštaurácie Malá Praha po Ekonomickú fakultu Technickej univerzity. Je veľmi zaťažená, chodí po nej mestská hromadná doprava. A mám pocit, že pred dvoma alebo troma rokmi sme ju komplet zrekonštruovali. No, max 4, neviem, viac asi to nebude. A ešte vtedy som hneď interpelovala jeden poklop, ktorý bol opravený. Vpusť. Ale teraz je tam vyslovene rozdrolený ten asfalt. Čiže tam asi len nejaká obyčajná oprava výtlkov stačiť nebude. Chodia tam asi 3 alebo koľko linky, aj autobusové, atď. Čiže to je jedna. 
A druhá. Chcela by som požiadať, po asi takej troj až štvorročnej trpezlivej, trpezlivom vyčkávaní na opravu komunikácie pred Podnikateľským centrom FAMS na Szakkayho ulici číslo 1. Sídli tam, máme tam kanceláriu Syndikátu novinárov a mávame tam často tlačovky s rôznymi, teda aj vysokopostavenými ľuďmi. Naposledy pred mesiacom tam bol pán premiér, a ja som si myslela, že si budem musieť zobrať obojživelník, aby sa tam dostal. Sú tam veľmi veľké výtlky, vpusty, aj priamo pri vjazdoch do garáží, vpadnuté 20 až 30 cm. Pritom z druhej strany cesty, ktorá slúži ako zásobovacia komunikácia pre obchodný dom Merkúr, najnovšie tam je síce položený asfalt, ale tam niekto úplne zabudol ten vpust vybudovať. Tam stačí trošku, aby popršalo a už jednoducho neprejdete po tej komunikácií. A zase na tretej strane, pri križovatke s Letnou, tam kedysi boli detské jasle, potom Hutné stavby, myslím si, prerobili. Tak tam autá parkujú vyslovene kolmo. Zrušili zeleň, zrušili chodník. A už aj tá zeleň je vymletá aspoň do takej 30 centimetrovej hĺbky. Takže, chcela by som poprosiť, keby sa konečne dostalo aj na tú časť. Ďakujem.

p. Raši, primátor mesta - Ďakujem. Pán poslanec Špak, nech sa páči.

p. Špak, poslanec MZ - Ďakujem pekne. Mám tu toho strašne veľa, takže nerád by som tu strávil, alebo držal vás ďalších 15 minút, takže verím, že stačí písomne odovzdať písomné interpelácie a bude na nich odpovedané? Ďakujem pekne.

p. Lenártová, námestníčka primátora - Nech sa páči ďalej, pani poslankyňa Blaškovičová.

p. Blaškovičová, poslankyňa MZ - Ďakujem pekne. Tiež mám písomne interpelácie, ktoré vlastne už, mnohé sú zo Starého Mesta. Takže sa s nimi určite stretnete tu na magistráte. Jedná taká, o ktorej som zatiaľ nehovorila, je, príde petícia občanov zo Starej baštovej. Keďže v poslednom čase bola naša ulica neslávne známa tým, že tam zasahovala jednotka proti dealerovi, ktorý dealeroval priamo z okna, títo jeho bývalí klienti sa tam stále vyskytujú a chodia tam veľmi často. Plus asociáli, naozaj, značne znečisťujú celý ten areál s Katovou Baštou, zo strany Starej baštovej. Takže občania sa rozhodli, keďže tie podchody, ktoré tam sú, sú pod ich bytmi, tieto podchody uzavrieť. Takže príde petícia na to, aby sa Stará baštová zo strany od Štefánikovej mohla uzatvárať. Podľa podľa zákona je to vraj v poriadku, pretože patrí im pozemok, pod ich bytmi. Čiže s týmto sa určite ešte budeme zaoberať. 
A ďalšia vec, ktorú mám, takú, myslím si, veľmi dôležitú, to som hovorila  práve pred chvíľou s pánom námestníkom, obracajú sa na mňa občania Starého Mesta, ktorí bývajú zhodou okolností v bytoch, ktoré majú sa vrátiť v rámci reštitúcie. Do konca roka 2016 má byť táto situácia vyriešená. Dostali list z Magistrátu mesta, myslím, že pred rokom a pol. A do dnešného dňa vedia len, že do roku, do konca roka má byť ich bytová situácia vyriešená. Ale obracajú sa na mňa hlavne preto, že samozrejme v Starom Meste byty, teda domy, ktoré sa vracajú reštituentom, sú domy s istým meštianskym štandardom, a keďže v zákone, je že by to malo byť adekvátne bývanie, tak majú veľký problém o tom, čo sa dopočuli, že by mali ísť na Vodárenskú ulicu. Takže ja by som poprosila, aj to píšem tu do interpelácie, zvolať nejaké stretnutie týchto ľudí. Je ich 20. Nie je to až taký veľký počet a oboznámiť ich s tým, ako situácia vyzerá, aby sa mohli pripraviť. Ďakujem. Ostatné mám písomne. Ďakujem pekne.

p. Lenártová, námestníčka primátora - Ďakujem pekne Ľubka. Pán poslanec Polaček.

p. Polaček, poslanec MZ - Ďakujem pekne za slovo. Dňa 26. januára 2016 v podateľni Magistrátu Košice bola zaregistrovaná žiadosť vo veci Výzva - návrh k zmene stanoviska ÚHA k Domu smútku na Rastislavovej 83. Preto interpelujem pána primátora v tejto veci. Prečo odosielateľom nebola zaslaná žiadna odpoveď, ani po siedmich týždňoch? Prečo ÚHA zmenilo svoje stanovisko z negatívneho 22. 4. 2015, na kladné 14. 8. 2015? Čo zásadné sa v projekte zmenilo? Bola mestu Košice predložená dopravná štúdia v súvislosti s výstavbou predmetného Domu smútku? Kedy a s akými finančným nákladmi mesto Košice pristúpilo k rekonštrukcii Mestského domu smútku na Rastislavovej ulici, ktoré je v správe Rekviem s.r.o.? 
Ďalšia moja interpelácia. Dňa 1. 7. 2016 v zmysle prechodných ustanovení nového zákona o odpadoch 79/2015 Zb. zákona sa mení spôsob financovania triedeného zberu z komunálnych odpadoch mestách a obciach. Nakoľko náklady na triedený zber budú financovať výrobcovia prostredníctvom Organizácie zodpovednosti výrobcov (OZV). Interpelujem primátora s ktorou OZV mesto Košice uzavrelo zmluvu a na základe akých kritérií bola OZV vybraná? Aké iné výhody nad rámec zákona OZV zmluvne ponúklo mestu Košice, oproti iným OZV? Aké finančné náklady mesto Košice vynaložilo na triedený zber z komunálnych odpadov za roky 2014 a 2015? Aký je odhad úspory finančných nákladov na triedený zber v meste Košice, po implementácii nového zákona o odpadoch? O koľko sa zníži ročný poplatok za vývoz a likvidáciu komunálnych odpadov pre jedného obyvateľa mesta Košice? 
Ďalšia moja interpelácia: 22. júna 2015 na V. rokovaní Mestského zastupiteľstva v Košiciach sme prijali Všeobecne záväzné nariadenie mesta Košice o dočasnom parkovaní motorových vozidiel na vymedzenom území mesta Košice. Od 1. 7. 2016 obyvatelia mesta budú musieť akceptovať zmeny v parkovaní. Na základe uvedeného interpelujem primátora mesta, aby podal informáciu, ako a kedy budú obyvatelia mesta Košice informovaní o povinnostiach vyplývajúcich z prijatého VZN? V prípade informačnej kampane požadujem uviesť aj odhadované finančné náklady na kampaň. Zároveň požadujem informáciu, koľko nových parkovacích miest, a na ktorých uliciach, a v akom finančnom rozsahu vybudovala, vybuduje parkovacia spoločnosť EEI v roku 2014, 15 a aj v roku 2016 v zmysle zmluvy s mestom Košice? 
Ďalšia moja interpelácia: Na VIII. zasadnutí mestského zastupiteľstva 14. decembra 2015 v bode číslo 3 „Návrh programového rozpočtu mesta Košice na roky 2016 – 2018“, som sa dotazoval odpovedí na otázky týkajúce sa rozpočtu. Svoje otázky som zaslal e-mailom, vám, pán primátor, dvakrát, ako aj dvakrát pánovi riaditeľovi magistrátu a dvakrát aj pani vedúcej oddelenia ekonomického, pani Kažimírovej. Zároveň som osobne, priamo na zastupiteľstve, svoju žiadosť odovzdal primátorovi mesta. Preto vás, pán primátor, k tejto veci interpelujem, aby ste mi na moje otázky týkajúce sa rozpočtu dodatočne odpovedali, ako aj zároveň vysvetlili, prečo ste tak neurobili na základe mojej žiadosti riadne a včas. 
Na VI. rokovaní Mestského zastupiteľstva v Košiciach dňa 21. septembra 2015 v bode 5 s názvom Zrušenie časti uznesenia mestského zastupiteľstva číslo 1098 zo dňa 12. apríla 2010 „Projekt energetického zhodnotenia odpadu pre mesto Košice - Modernizácia spaľovne a zrušenie uznesenia mestského zastupiteľstva číslo 433 zo dňa 10. 12. 2012“, došlo k prehodnoteniu existujúcich plánov spojených s modernizáciou spaľovne druhá etapa. Spoločnosť Kosit a.s. v spolupráci s projekčnými spoločnosťami INTK Brno spol. s r.o. a EVEKO Brno s.r.o. pripravuje koncepciu rozvoja spaľovňa s hlavným dôrazom na rozšírenie kapacít pre výrobu demineralizovanej vody, zlepšenie parametrov, atď. Preto interpelujem primátora mesta Košice, aby predložil koncepciu, prípadne ma informoval o termíne, kedy bude mestu Košice koncepcia doručená. Táto koncepcia mala byť mestu predložená v septembri 2015. Ďalej interpelujem primátora mesta Košice, či na základe podnetu, ktorý vyplynul z bodu rokovania 67 na VIII. zasadnutí mestského zastupiteľstva dňa 14. 12. 2015 preveril, alebo dal preveriť, či nájomná zmluva číslo 2013/000948 s nájomcom S.I.S. Leasing uzatvorenej dňa 29. 4. 2013 je porušovaná nájomcom? Ďakujem pekne.

p. Lenártová, námestníčka primátora - Ďakujem pekne. Ak už nikto nemá do bodu Interpelácie, tak by som uzavrela bod.
- - -

Bod č. 64
Dopyty poslancov MZ

p. Lenártová, námestníčka primátora - A dávam priestor na vaše dopyty. Otváram bod 64. Nech sa páči, pán poslanec Ihnát.

p. Ihnát, poslanec MZ - Áno, ďakujem pani viceprimátorka. Prvý dopyt. V akej výške boli vynaložené finančné prostriedky na externých právnych zástupcov za rok 2015 a 2016 doposiaľ, v obchodných spoločnostiach s účasťou mesta Košice? Koľko právnikov, prípadne právnych referentov je v pracovnom pomere v jednotlivých spoločnostiach? S ktorými právnymi zástupcami majú zmluvné vzťahy tieto spoločnosti a konkrétne, v akej výške im boli, a v akých veciach uhradené finančné prostriedky? Žiadam objasniť efektivitu vynaložených prostriedkov, ich návratnosť a či nebolo možné právne zastúpenie zabezpečiť internými právnymi zástupcami. Pod pojmom „právnymi zástupcami“, aby sme rozumeli advokátske kancelárie, advokáti, obchodné spoločnosti vykonávajúce právne služby. 
Ďalej, druhý dopyt pre Bytový podnik mesta Košice s.r.o. Aký je dôvod, že doposiaľ nebola obsadená pracovná pozícia technický riaditeľ v Bytovom podniku mesta Košice s.r.o.? Bude obchodná spoločnosť prijímať, resp. prepúšťať zamestnancov? Ďakujem. Všetko.

p. Lenártová, námestníčka primátora - Skončili ste pán poslanec? Ďakujem pekne. Pán poslanec Polaček.

p. Polaček, poslanec MZ - Ja mám len jeden dopyt, a to je na pána riaditeľa Dopravného podniku mesta Košice. Dopytujem pána riaditeľa vo veci finančného vyčíslenia  kompenzácií (dočasná zmena taríf) pre cestujúcich, ktoré vznikli počas realizácie stavieb IKD Košice a modernizácia električkových uzlov v roku 2015.

p. Lenártová, námestníčka primátora - Ďakujem pekne. Pán poslanec Špak.

p. Špak, poslanec MZ - Ďakujem za slovo. Ja som si teraz uvedomil, ako kolega Ihnát, poslanec Ihnát, tak ja by som dopytoval, z poslednej našej komisie dopravy, bol tam pán Olexa, myslím, že poslanec Olexa, ktorý má na starosti asi dopravu cez KSK, keď dobre viem. A dosť ma prekvapila jedna vec. Keď som sa ho opýtal, nech mi povie harmonogram opravy vozovky alebo cestného telesa na Ťahanovciach, tak mi bolo povedané, že sa to bude robiť ihneď po Veľkej noci. A bude to trvať 3 mesiace. Čo som viac-menej bol rád, až keď som si uvedomil, že najväčší lievik a najnebezpečnejší lievik je Ťahanovská cesta zo sídliska smerom do mesta. Bez toho, aby sme tam urobili jednosmernú prevádzku, ktorá už je viac-menej istá a možno aj naplánovaná, je táto cesta katastrofálna. Opýtal som sa ho, či je možné to preložiť aspoň na letné obdobie, kedy naozaj sa dá žiť a fungovať, aspoň tie 2 mesiace na sídlisku. Na čo mi bolo povedané, že: „A to si vy myslíte, že my môžeme určovať dátumy?“ No to ma dosť prekvapilo, pretože my sme investor a my rozhodujeme, kedy do týchto vecí zainvestujeme. Takže mám dopyt alebo prosbu, naozaj , myslíme na to sídlisko a naozaj naplánujme inak ten termín rekonštrukcie. Keď už sme vydržali so sľubmi zo septembra, kedy sa mala tá cesta robiť, tak tie dva-tri mesiace oželieme a naozaj to rozkopme a uzavrime cez prázdniny, letné. Lebo keď to začneme robiť po Veľkej noci, tak to sídlisko skolabuje. Ďakujem.

p. Lenártová, námestníčka primátora - Mi trošku nie je jasné, koho sa dopytujete? Lebo pán Olexa...

p. Špak, poslanec MZ - Ja už, keď som to povedal pánovi Olexovi, tak som predpokladal, že on s tým vie niečo urobiť. Ale bolo mi povedané, že nie, že on nemôže určovať, kedy sa na takéto práce nabehne.

p. Raši, primátor mesta - Dobre, bude vám zodpovedané, pán poslanec. Ďakujem pekne, uzatváram bod Dopyty.
- - -

Bod č. 65
Rôzne 

p. Raši, primátor mesta - Otváram bod Rôzne. Nech sa páči, pán Cyril Betuš sa chcel prihlásiť ako predseda komisie. Nech sa páči.

p. Betuš, poslanec MZ - Ďakujem za slovo, vážený pán primátor, dámy a páni, je tu opäť zákonom, ústavným zákonom Národnej rady Slovenskej republiky stanovený termín na odovzdanie oznámení funkcií, zamestnaní, činností a majetkových pomerov za predchádzajúci kalendárny rok 2015. Poslali sme vám teda list a aj prílohu, tabuľkovú časť, ktorú sme všetci povinní vyplniť a odovzdať najneskôr do 31. marca 2016. Všetkých vás prosím, aby sme tento termín dodržali, aby sme potom nemali tu zbytočné problémy zvolávať mimoriadne rokovanie zastupiteľstva.a takéto veci. Prosím dodržte termín 31. marca 2016. Ďakujem.

p. Raši, primátor mesta - Ďakujem pekne. Nech sa páči pani poslankyňa Blaškovičová.

p. Blaškovičová, poslankyňa MZ - Ďakujem pekne pán primátor. Ja by som jednak chcela popriať pekné veľkonočné sviatky všetkým kolegyniam a kolegom a chcem ich pekne poprosiť, zrejme veľmi krátko po sviatkoch dostanú odo mňa jeden mail začínajúcu crowdfundingovú kampaň. Tak vás pekne poprosím, ak budete mať záujem pomôcť Imagináciám, tak si ten mail prečítajte. Ďakujem pekne.

p. Raši, primátor mesta - Ďakujem pekne pani poslankyňa. Pán poslanec Ihnát, nech sa páči.

p. Ihnát, poslanec MZ - Ďakujem za slovo pán primátor. Ja chcem poprosiť ako vedenie mesta Košice, aj v rámci všetkých mestských častí, Sídliska Ťahanovce, aby sme nezbierali štrk po zime niekedy v júni alebo v júli. Čiže, keď už to ide, ako Terasa, myslím si, že už je skoro. Takže aby sa to pohlo, a jednoducho ten Kosit, aby to vyškrabal, jednoducho a odniesol preč. No a chcem vás poprosiť, pán primátor, ako fakt, v bode Rôzne, že keď napíšem vedeniu mesta, odpovedajte mi. To je všetko. Ďakujem pekne.

p. Raši, primátor mesta - Ďakujem pekne. Uzatváram bod Rôzne.
- - -

Záver zasadnutia

Primátor mesta Košice Richard Raši skonštatoval, že program zasadnutia sa vyčerpal. Poďakoval sa všetkým poslancom za ich aktívnu účasť na rokovaní a uviedol, že na ďalšom riadnom zasadnutí MZ sa stretnú 13. júna 2016. Zaželal všetkým prítomným príjemné prežitie veľkonočných sviatkov. 
Vyhlásil X. zasadnutie Mestského zastupiteľstva v Košiciach za ukončené.

            Ing. Pavol Lazúr     				        MUDr. Richard Raši, PhD., MPH
riaditeľ Magistrátu mesta Košice			                 primátor mesta Košice

Zápisnica vyhotovená dňa 12.04.2016
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

MVDr. Anna Jenčová .............................................................	Podpísala dňa: 15.04.2016

Ing. Stanislav Kočiš ................................................................	Podpísal dňa: 15.04.2016

Obsah:

1	Úvod zasadnutia, K programu zasadnutia
2	Overovatelia zápisnice, Návrhová komisia
3	Správa o činnosti Útvaru hlavného kontrolóra
4	Správa povereného zastupovaním náčelníka Mestskej polície Košice o činnosti MsP Košice od 01.07.2015 do 31.12.2015
6	Informácia o plnení úloh vyplývajúcich z uznesení MZ od VI. rokovania MZ dňa 21.09.2015
7	Správa o odpovediach na interpelácie a dopyty poslancov mestského zastupiteľstva, ktoré boli prednesené na VIII. zasadnutí MZ v Košiciach dňa 14.12.2015
9	Návrh na udelenie Ceny mesta Košice - pre jednotlivcov a kolektívy pri príležitosti osláv Dňa mesta Košice v roku 2016
10	Návrh na udelenie verejného ocenenia - Čestný občan mesta Košice
13	Návrh na zmenu Všeobecne záväzného nariadenia mesta Košice č. 78 o čistote a verejnom poriadku
18	Územný plán zóny Košice – Domino, ZADANIE
19	Monitorovacia správa plnenia Programu rozvoja mesta Košice za rok 2015
19	Menovanie členov štatutárneho orgánu v obchodnej spoločnosti Mestské lesy Košice 
a. s.
20	Zmena zriaďovateľskej listiny Psychosociálneho centra – zmena sídla a rozšírenie predmetu činností
21	Zvýšenie základného imania obchodnej spoločnosti Dopravný podnik mesta Košice, akciová spoločnosť a zmena Stanov
32	Predloženie žiadosti o NFP v rámci Operačného programu Ľudské zdroje, Prioritná os:  6. Technická vybavenosť v obciach s prítomnosťou marginalizovaných rómskych komunít, Špecifický cieľ:  6.1 Zlepšiť prístup ku kvalitnému vzdelávaniu vrátane vzdelávania a starostlivosti v rannom detstve - Rekonštrukcia predškolského zariadenia - MŠ Hrebendova, Luník IX, Košice – doplnenie
33	Koncepcia rozvoja športu v meste Košice - prerozdelenie dotácií v roku 2016
35	Delegovanie zástupcov mesta Košice do rád škôl a školských zariadení, pri školách a školských zariadeniach v zriaďovateľskej pôsobnosti mesta Košice za zriaďovateľa na nové funkčné obdobie štyroch rokov
35	Návrh na zrušenie časti uznesenia MZ č. 285 zo dňa 25.10.2007 - Zverenie objektu telocvične zrušenej ZŠ Škultétyho 10 v Košiciach do správy ZŠ Považská 12 v Košiciach
36	Návrh na zrušenie uznesenia MZ v Košiciach č. 164 zo dňa 22.06.2015 - Dlhodobý prenájom pozemku v areáli ZŠ Slobody 1, Košice Vladimírovi Janočkovi – Janočko Academy, Puškinova 1, Košice za účelom výstavby športovo-tréningového komplexu Futbalovej akadémie Vladimíra Janočka ako dôvod hodný osobitného zreteľa
39	Rozšírenie prenajatých priestorov o objekt telocvične priamym nájmom za nájomné z dôvodu hodného osobitného zreteľa v objekte zrušenej ZŠ Škultétyho 10 v Košiciach pre nájomcu Evanjelické gymnázium J. A. Komenského, Škultétyho 10, Košice
39	Rozšírenie prenajatých priestorov o nebytové priestory a pozemok v objekte a areáli zrušenej MŠ Jegorovovo nám č. 5 v Košiciach pre nájomcu K13 – Košické kultúrne centrá, príspevková organizácia, Kukučínova 2, Košice priamym nájmom za nájomné z dôvodu hodného osobitného zreteľa
40	Prenájom multifunkčného ihriska priamym nájmom za nájomné z dôvodu hodného osobitného zreteľa v areáli Základnej školy Nám. L. Novomeského 2 v Košiciach pre nájomcu Mestská časť Košice – Staré Mesto, Hviezdoslavova 7, Košice
40	Prenájom nebytových priestorov priamym nájmom za nájomné z dôvodu hodného osobitného zreteľa v objekte zrušenej Materskej školy Krosnianska 6 v Košiciach pre nájomcu Súkromná základná umelecká škola, Krosnianska 6, Košice
41	Návrh na zmeny a doplnky Pravidiel prenajímania školského majetku vo vlastníctve mesta Košice
43	Informácia primátora mesta o svojej činnosti od VIII. zasadnutia MZ
48	Návrh na zaradenie Centra voľného času, Abovská 36, Košice ako súčasti Základnej školy Abovská 36, Košice do siete škôl a školských zariadení Slovenskej republiky
49	Návrh na zrušenie Detských jaslí, Kalinovská 9, Košice
50	Návrh na vyradenie ZŠ Dolina 43, Košice a jej súčastí (školský klub detí) zo siete škôl a školských zariadení SR a následné kroky
55	Zámena pozemkov v k. ú. Nové Ťahanovce medzi mestom Košice a Rímskokatolíckou cirkvou, Farnosťou Košice - Sídlisko Ťahanovce - informácia o stave riešenia
57	Zriadenie vecného bremena a odsúhlasenie jednorazovej náhrady za dočasné užívanie pozemkov a jednorazovej náhrady za obmedzenie pri výkone vlastníckych práv pre VSD, a.s.
58	Zníženie úhrady za podnájom nebytových priestorov v nehnuteľnosti na Hlavnej ulici 
č. 68 v Košiciach nachádzajúcej sa v k. ú. Stredné mesto v Košiciach pre občianske združenie Únia žien Slovenska – Krajská organizácia Košice za 1 € bez DPH/ročne z dôvodu hodného osobitného zreteľa
58	Nájom nebytových priestorov v budove OC na ul. Krčméryho 2 - 4 v Košiciach a nájom budovy súp. číslo 2240 nachádzajúcej sa v katastrálnom území Luník v Košiciach pre MČ Košice – Luník IX za 1 € bez DPH/ročne z dôvodu hodného osobitného zreteľa
59	Prenájom časti pozemkov za účelom vybudovania komunikácie, chodníka a spevnených plôch pre obchodnú spoločnosť Jantárová Development s.r.o. z dôvodov hodných osobitného zreteľa
59	Prenájom pozemkov v k. ú. Južné mesto pre Košickú futbalovú arénu a.s. z dôvodov hodných osobitného zreteľa za účelom výstavby futbalového štadióna
60	Prenájom častí pozemkov pre MČ Košice – Západ za účelom realizácie nových chodníkov na uliciach Kysucká, Šafárikova, Humenská a Narcisová z dôvodu hodného osobitného zreteľa
60	Pokračovanie rokovania MZ o prerušenom bode z VIII. zasadnutia zo dňa 14.12.2015 - Prenájom časti pozemku v areáli krytej plavárne z dôvodu hodného osobitného zreteľa pre Tibora Szekeresa za účelom zriadenia prechodu, prejazdu a parkovania pre objekty - Byty pri plavárni, a plánovaný bytový dom - Corner House
67	Odňatie pozemku v k. ú. Terasa zo správy MČ Košice - Západ a následný prenájom časti pozemku pre MČ Košice - Západ za účelom výstavby parkovísk na Považskej č. 1 a 9 z dôvodu hodného osobitného zreteľa
68	Odňatie pozemku a následný prenájom častí pozemkov v k. ú. Jazero pre MČ Košice – Nad jazerom za účelom realizácie stavby „Verejné osvetlenie chodníka Važecká – Galaktická“ z dôvodov hodných osobitného zreteľa
68	Zámena pozemkov v k. ú. Malá Lodina medzi mestom Košice a prof. Ing. Irenou Kováčovou, CSc. s finančným vyrovnaním v prospech mesta Košice
69	Zámena nehnuteľností v k. ú. Nové Ťahanovce, Košická Nová Ves, Severné mesto a Jazero medzi mestom Košice a MADO s.r.o. Košice z dôvodu hodného osobitného zreteľa
69	Kúpa pozemkov v k. ú. Stredné mesto od spol. Tempus – Invest s.r.o. do vlastníctva mesta Košice
69	Bezodplatný prevod dopravnej stavby vo vlastníctve spoločnosti IZOLA Košice, s.r.o., do vlastníctva mesta Košice
70	Odplatný prevod dopravnej stavby na ulici Obrancov mieru č. 5 - 11 a 23 - 29 vo vlastníctve MČ Košice – Sever do vlastníctva mesta Košice
70	Odplatný prevod dopravnej stavby – chodníka na Poľovníckej ulici v Košiciach vo vlastníctve MČ Košice – Západ do vlastníctva mesta Košice
71	Odplatný prevod dopravnej stavby na ul. Tri hôrky v Košiciach vo vlastníctve MČ Košice – Západ do vlastníctva mesta Košice
71	Zámer majetkovoprávneho usporiadania pozemkov v k. ú. Jazero pre účely stavby: Rozšírenie cesty II/552 v Košiciach – Slanecká cesta a zrušenie uznesenia MZ č. 40 zo dňa 08.03.2007
72	Uzatvorenie zmlúv o budúcich kúpnych zmluvách na prevod pozemkov dotknutých stavbou R2 Šaca – Košické Oľšany medzi Mestom Košice a Národnou diaľničnou spoločnosťou, a.s.
72	Určenie spôsobu prevodu – priamy predaj pozemku v k. ú. Južné mesto
73	Prevod pozemku v k. ú. Huštáky pre Ľudmilu Dzurušovú
73	Prevod pozemku v k. ú. Huštáky pre MUDr. Dušana Hrubalu
73	Prevod pozemku v k. ú. Jazero pre spoločnosť DAJAN SK, s.r.o. z dôvodu hodného osobitného zreteľa
74	Prevod pozemkov v k. ú. Košická Nová Ves pre Jána Alezára a manželku Ing. Henrietu Alezárovú
74	Prevod pozemku v k. ú. Skladná pre Jantárovú Development, s.r.o. z dôvodu hodného osobitného zreteľa
75	Prevod pozemkov v k. ú. Ružín pre Mgr. Bohuslava Rozsypala
75	Prevod nehnuteľností v k. ú. Skladná pre Michala Havrilu
75	Prevod nehnuteľností v k. ú. Terasa pre Domov Terasa, s.r.o.
76	Prevod pozemku v k. ú. Sokoľ pre Katarínu Raffaelisovú z dôvodu hodného osobitného zreteľa
76	Prevod pozemku v k. ú. Sokoľ pre Ruženu Polkablovú z dôvodu hodného osobitného zreteľa
77	Prevod pozemku v k. ú. Sokoľ pre Vladimíra Kasardu a Boženu Kasardovú, rod. Rusnákovú z dôvodu hodného osobitného zreteľa
77	Prevod pozemku v k. ú. Severné mesto pre Ing. Vladimíra Kumičáka z dôvodu hodného osobitného zreteľa
77	Prevod pozemku v k. ú. Severné mesto pre Františka Kolaciu a manželku Margitu, rod. Lončákovú z dôvodu hodného osobitného zreteľa
78	Priamy predaj pozemkov v k. ú. Terasa pre vlastníkov rodinných domov na Brnenskej ulici v Košiciach
78	Priamy predaj pozemku v k. ú. Letná
79	Priamy predaj pozemku v k. ú. Severné mesto pre Františka Ivána
80	Priamy predaj pozemku v k. ú. Južné mesto pre DAJAN SK, s.r.o.
80	Prevod nehnuteľnosti meštianskeho domu na Alžbetinej 12 v Košiciach formou dobrovoľnej dražby
81	Interpelácie poslancov MZ
83	Dopyty poslancov MZ
85	Rôzne
86	Záver zasadnutia